
Construiți un televizor! Un titlu care pare ciudat! 
Poate amatorul să-și construiască un televizor? Un 
televizor care să „funcționeze“ și să aibă performanţe 
asemănătoare unui aparat de producție industrială? 
Este totuși un lucru. perfect posibil. Dar nu pentru 
amatorii începători care sînt la primul lor montaj de 
radioreceptor. Lucrarea de față e adresată radioama= 
torilor care au experimentat montaje cu mai multe 
tuburi electronice sau tranzistoare, montaje care, 
bineînţeles, au funcționat normal. 

Pentru construirea celui mai simplu televizor descris 
în lucrarea de față, e necesar ca amatorul să știe cum 
se construiesc și se realizează diverse scheme de osci- 
latoare, cum se amplasează unele piese de gabarit 
diferit, cum se dimcensionează diferiții parametri ai 
unei scheme. Pentru montajele mai complicate, date 5 

spre sfîrșitul lucrării, e neapărat necesar ca amato- 
rul să fi construit un receptor superheterodină și să, 
fie familiarizat cu operațiile de reglaj a unor montaje 
de acest gen. În plus, e necesar de la bun început, 
pentru amatorii care abordează pentru prima oară o 
construcție de acest gen, să copieze întru totul — fără 
o jenă greșit înțeleasă — schemele și modul de utili- 
zare, fără să recurgă la „inovații“, al căror rol, poate 
nefast, să ducă la compromiterea rezultatelor practice. 
De asemenea, să se respecte indicațiile de reglaj și de 
protecție, fără de care televizorul construit de amator 
ar putea să pară o mașină infernală, care curentează, 
scoate fum și zvîrle jeturi de scîntei! 

Autorul acestei cărți a început construcția primu- 
lui său televizor în 1953, cînd încă nu exista stația cen- 
trală de televiziune din București. A muncit la el zile 
şi nopți, circa un an de zile, în speranța că va recepționa 
stații situate la mare distanță. Prima imagine, dar nu 
a unei stații îndepărtate, ci provenind de la stația 
locală, a fost ceva caricatural, deformat, zebrat; dar 
era prima imagine de televiziune obținută pe un recep- 
tor de producție proprie! Cîtă mândrie, cîtă bucurie 
care nu pot fi traduse în cuvinte! Apoi, încetul cu 
încetul, montajul a fost îmbunătățit și a devenit în cele 
din urmă un televizor „cuminte și banal“. 

Pentru radioamatorii de acum, procurarea pieselor 
speciale nu mai constituie o problemă dificilă. Se găsesc 
din belșug la magazinele de specialitate. Cînd autorul 
însă a început construcția primului său receptor, pro- 
blema a fost destul de dificilă, întrucît, neexistînd în 

6 comerț televizoare, nu se găseau nici piesele adecvate. 

Majoritatea pieselor și bobinajelor au trebuit să fie 
confecționate în regim propriu, cheltuindu-se mult 
timp. 

Cu această ocazie s-au observat însă unele parti- 
cularități de construcție, trecute și în lucrarea de față, 
care pot fi folosite și de cititori. 

Chiar dacă amatorul nu va construi un televizor, 
nu ne îndoim de faptul că lucrarea de față va aduce 
multe amănunte interesante asupra felului cum e con- 
struit un aparat de televiziune, cum se reglează și se 
întreține, cum se pot face reparațiile. Spre sfîrșitul 
lucrării sînt date o serie de montaje anexe, care, fiind 
în legătură cu televiziunea, pot interesa într-o măsură 
mai mică sau mai mare pe amatori. 

Faptul că autorul a ținut să prezinte în cîteva cu- 
vinte felul cum a abordat construcția primului său te- 
levizor are rolul să arate că, dacă există dorința atingerii 
unui țel, această dorință se poate traduce ușor în faptă, 
iar trecerea unei: trepte duce la ridicarea continuă pe 
scara progresului tehnic. Principalul e ca fiecare radio- 
amator să lucreze cu entuziasm, cu tragere de inimă, 
cu atenție și pasiune, în mod concret, nedisprețuind 
nici un detaliu. Fiecare montaj, cît de simplu, trebuie 
executat cît mai corect, solid, frumos, astfel ca să poată 
fi prezentat fără ruşine „la lumina soarelui“, 

Părțile componente 
ale unui televizor 


Blocurile funcționale care alcătuiesc un televizor 
îndeplinesc următoarele funcții: 

Receptovul de imagine (video); selectează și amplifică 
semnalul colectat de antenă de la staţia de televiziune. 
Receptorul poate fi cu amplificare directă sau super- 
heterodină, ultimul montaj oferind o mai mare ampli- 
ficare și, în consecință, o sensibilitate mărită. 

Detectorul video; produce demodularea semnalului 
amplificat de receptorul video propriu-zis, semnal 
modulat în amplitudine. 

Amphificatorul video; este un amplificator de bandă 
largă, care oferă o amplificare uniformă de la frec- 
vența de cîțiva herți, pînă la 4...6 MHz. El este plasat 
la ieșirea etajului de detecție video, fiind cuplat în 
continuare cu electrodul de modulare a luminii din 
tubul cinescop. Asigură la ieşire o tensiune video de 
20...50 volți. 9 

Amplificatorul de frecvenţă intermediară audio; de 
obicei acordat pe frecvența 6,5 MHz, se folosește atît 
în cazul receptoarelor de televiziune cu amplificare 
directă, cît și al celor cu montaj superheterodină, 
Semnalul de 6,5 MHz se extrage din banda largă de 
trecere a receptorului video. Banda de trecere a ampli- 
ficatorului de frecvență intermediară audio e de 
circa + 75 kHz. 

Detectorul audio, este un discriminator de frecvență 
cu două diode, un detector de raport sau un detector 
de cvadratură, ținînd seamă de modulația de frecvență, 
folosită pentru acompaniamentul sonor al emisiei 
de televiziune. 

Amplificatorul de audiofrecvență; preia semnalul 
furnizat de detectorul audio, îl amplifică şi asigură 
audiția în difuzor. Se folosește un montaj clasic de am- 
plificator de audiofrecvență, cu număr redus de tuburi 
electronice. 

Blocul de baleiaj pe orizontală; permite mişcarea 
fasciculului de electroni din cinescop, în sens orizontal, 
ducînd la formarea unei linii luminoase pe ecranul 
acestuia. 

Blocul de baleiaj pe verticală (de cadre); realizează 


10 deplasarea succesivă a unei linii (produse cu ajutorul 

blocului anterior) pe toată suprafața ecranului, de sus 
în jos, obţinîndu-se ca rezultat un dreptunghi luminos, 
alcătuit din numeroase linii, denumit „raster“, pe care 
se formează imaginea. | 

Redyesovul de înaltă tensiune; e conectat la blocul 
de baleiaj pe orizontală; primește impulsuri de înaltă 
tensiune de pe înfășurarea ridicătoare de tensiune a 
unui transformator special, le redresează și oferă o 
tensiune continuă de 8... 18 kV, necesară alimentării 
anodului de accelerare al tubului cinescop. 

Blocul de sincronizare; servește la obținerea coinci- 
denței precise, în timp, a procesului de declanșare a 
tensiunilor de baleiaj de linii și cadre în receptor, în 
concordanță cu cele emise de stația de televiziune. 
Odată cu semnalul video și audio, stația de televiziune 
emite semnale speciale de sincronizare, care sînt se- 
parate, amplificate și aplicate separat, de către blocul 
de sincronizare, blocurilor de baleiaj pe orizontală 
și verticală. 

Tubul cinescop; e un tub electronic de format 
special, echipat cu un catod încălzit de un filament. 
Dispune de cîțiva electrozi speciali, servind pentru acce- 
lerarea electronilor, pentru îngustarea fasciculului de 
electroni (focalizare) și pentru reglarea debitului lor 
(luminozitate). De asemenea, are un anod de accele- 
rare, alimentat cu tensiune înaltă și un ecran lumi- 
nescent, pe care apare imaginea. 

Blocul de alimentare al televizorului; e similar celor 
folosite pentru alimentarea radioreceptoarelor; dat 
fiind însă consumul mai ridicat, reclamat de numărul 
mare de tuburi electronice care funcționează în televi- 
zor, e dimensionat mult mai larg. 

Organele de reglaj manual; conectate la diversele 
blocuri, sînt prevăzute cu butoane, care pot fi acțio- 
nate după dorință de către telespectator. 

Vom trece pe rînd, în cele ce urmează, la studierea 
amănunțită a blocurilor enumerate mai sus, i 

Blocul de alimentare 
al televizorului 


Pentru diferitele părți componente care alcătuiesc tele- 
vizorul, e necesar un bloc de alimentare. Acesta trebuie 
să livreze curent alternativ de joasă tensiune necesar 
alimentării filamentelor tuburilor electronice, una sau 
două surse de curent continuu (de 250...300 volți și 
alta de 120...150 volți) și eventual o tensiune continuă 
pentru polarizare (negativare fixă) de circa 12 volți. 

În televizoarele industriale se folosesc trei tipuri 
de bază de blocuri de alimentare: 

1 — cu transformator; 

2 — cu autotransformator; 

3 — fără transformator, conform sistemului de ali- 
mentare „universal“, în care tuburile au filamentele 
legate în serie, iar tensiunile continue se obțin prin re- 
dresare, direct din rețea. 

În lucrarea de față se preferă prima variantă, întru- 
cît se exclud posibilitățile de accidentare prin electro- 
cutare ale amatorului. Pe de altă parte, soluția e foarte 
avantajoasă, întrucît se pot aduce oricînd modificări, 
depanaje sau îmbunătățiri schemei televizorului, fără 
să mai apară noi probleme legate de alimentator, cum 
ar fi înserierea filamentelor, folosirea obligatorie a 
unor tipuri speciale de tuburi etc. 

Transformatorul blocului de alimentare trebuie să 
asigure puterea absorbită din rețea, de televizor. 
Functie de numărul de tuburi electronice ale acestuia 
și de tipul lor, ea poate fi cuprinsă între 100 și 300 
waţi. În consecință, se folosește un miez din tole 
de ferosiliciu, cu suprafața secțiunii între minimum 
12 cm? și maximum 30 cm?. În cazul televizoarelor 
simple, ca acelea din lucrarea de față, se poate folosi 
un miez din tole de tipul în „manta“ sau „E + I“, cu 

12 suprafața secțiunii de 14...18 cm?. Reamintim faptul că 

suprafața secțiunii se calculează înmulțind lățimea 
lamei centrale a unei tole cu înălțimea pachetului de 
tole. 

În caz că procurarea unui miez cu asemenea secțiune 
nu e posibilă, se pot folosi două variante. Pentru prima 
variantă, se procură două transformatoare sau auto- 
transformatoare radio de același tip, cu miez identic 
(eventual transformatoare cu bobinajul ars, defecte, 
care pot fi obținute la un preț redus), şi miezurile res- 
pective_ se suprapun, obținîndu-se unul cu secţiunea 
dublă. În cea de-a doua variantă, se folosesc de la încc- 
put două miezuri de transformator radio, pe care pe 
unul din ele se bobinează secundarele pentru filamente, 
iar pe celălalt secundarul de înaltă tensiune, bineîn- 
teles ambele transformatoare avînd bobinate înfășu- 
ări primare separate, pentru conectarea la rețea. 

Plasarea transformatorului în interiorul cutiei tele- 
vizorului ridică o serie de probleme constructive care 
pot fi însă ușor rezolvate. Dificultățile depind de canti- 
tatea de căldură degajată de el, fapt care cere să fie 
plasat la o distanță cît mai mare de piesele sensibile 
ale montajului, și anume de diodele semiconductoare, 
eventual coloana de seleniu folosită pentru redresare, 
sau bobinele și condensatoarele din circuitele de radio- 
frecvență. Altă dificultate mai importantă e legată de 
scăpările de flux magnetic în exteriorul miezului. 
În primul rînd, acestea provoacă devierea fasciculului 
de electroni din tubul cinescop, producînd distorsiuni 
de imagine, deci lipsă de claritate. Pe de altă parte, 
ele fac să apară fenomene de inducție parazită în miezu- 
rile transformatoarelor aflate în vecinătate sau în 
porțiunile de montaj din apropiere. De aceea, plasarea 
transformatorului trebuie făcută la distanță cît mai 
mare de părțile sensibile ale montajului și de tubul 
cinescop. O soluție avantajoasă o constituie construirea 
televizorului pe un șasiu vertical, plasîndu-se în partea 
de sus cinescopul, iar jos un agregat cu două sau mai 
multe difuzoare și transformatorul de reţea. 18 

Pentru alimentarea filamentelor tuburilor electro- 
nice trebuie prevăzute mai multe secundare. Unul, 
executat cu sîrmă groasă de 1,5...2 mm diametru, ser- 
vește la alimentarea filamentelor majorităţii tuburilor 
din televizor. Un altul, secundar, care e bobinat cu con- 
ductor de 0,6...1 mm diametru, servește la alimentarea 
filamentului tubului cinescop. Altă înfășurare, bobi- 
nată cu același tip de conductor, servește la alimenta- 
rea separată a filamentului diodei de recuperare. Ele 
trebuie să fie bine izolate, deoarece atît catodul cines- 
copului, cît și cel al tubului recuperator se găsesc la un 
potențial ridicat. De aceea legăturile dintre transfor- 
mator și filamentele tuburilor respective vor trebui 
să fie bine izolate de masă. | 

Schema unui redresor clasic este dată în figura 2. 

n privința datelor de construcție concrete ale trans- 
formatorului de rețea, se vor consulta indicațiile de la 
sfîrșitul lucrării. 

Obţinerea tensiunii înalte se face cu ajutorul unei 
înfășurări secundare separate. Curentul alternativ e 
redresat fie cu ajutorul unui singur tub electronic 
redresor, de putere, fie cu două tuburi redresoare, de 
puteri mai mici, dar legate în paralel, ca în figura 3. 

Pentru redresare, se pot folosi diode cu siliciu, ger- 
maniu sau seleniu, montate în punte Graez sau ca du- 

14 bloare de tensiune, 

În cazul folosirii redresoarelor cu seleniu, germaniu 
sau siliciu, e necesar să se monteze în serie rezistențe 
de limitare, de 5...20 ohmi, din sîrmă de nichelină sau 
manganin de 0,3...0,6 mm, bobinate pe corpul ceramic 
al unei rezistențe chimice defecte, de 1...3 waţi. Lipsa 
acestor rezistențe duce la distrugerea rapidă a diodelor, 
întrucît în momentul conectării la rețea a transfor- 
matorului va circula un curent cu intensitate ridicată 
prin condensatorul de filtraj, curent pe care diodele 
nu îl pot suporta. Pentru asigurarea unui bun filtraj, 
în televizoarele moderne se folosesc condensatoare 
electrolitice cu capacitatea de 50...250 microfarazi. 
Acestea, în primul moment, cînd încep să se încarce, 
absorb un curent de ordinul amperilor și e ușor de în- 
țeles de ce e necesară rezistența de limitare. 

În construcţia televizoarelor e necesar să se dispună 
de două surse de curent continuu. Prima, cu tensiunea 
de 250...300 volți, servește pentru alimentarea blocu- 
rilor de baleiaj, a amplificatorului audio și eventual 
a circuitelor anodice ale receptorului video și audio. 
Pentru alimentarea ecranelor tuburilor electronice 
din receptoarele video și audio, eventual chiar pentru 
alimentarea circuitelor anodice ale lor, se folosește 
cea de-a doua sursă, cu tensiunea de 120...150 volți. 

În schemele prezentate în capitolul de față se arată 
cum se obține prin artificii de montaj și a doua sursă 
de curent continuu. 

Atunci cînd se folosesc diode redresoare cu semicon- 
ductoare, ele vor fi șuntate cu rezistențe, pentru ega- 
lizarea tensiunii inverse. Se vor utiliza numai diode de 
același tip și rezistențe de aceeași valoare şi putere. 
În funcţie de intensitatea curentului necesar aparatului, 
adesea cel puțin 250 miliamperi, se vor alege diode 
corespunzătoare sau se vor lega mai multe în paralel, 
dacă intensitatea suportată de fiecare în parte este mai 
mică decît aceea total solicitată. Astfel, în cazul unui 
redresor în punte Graez, cu seleniu, se vor conecta în 
paralel două redresoare E250C120 sau ABC—120—270, 
bineînţeles dacă nu se dispune de un redresor cu se- 
leniu pentru putere mai mare. 

Curentul redresat trebuie foarte bine filtrat, altfel 
funcționarea întregului televizor e perturbată. Un fil- 
traj defectuos se manifestă prin zgomot de fond de 
sector în audiție, umbre puternice pe ecran și curbarea 
marginilor rasterului imaginii. 

Pentru asigurarea unui bun filtraj se folosesc conden- 
satoare electrolitice de mare capacitate, de cel puțin 
50 microfarazi, și bobine de șoc cu miez de fier (dros- 
sele). În caz că nu se dispune de valorile de condensa- 
toare indicate în scheme, se vor plasa mai multe con- 
densatoare electrolitice în paralel, pînă la obținerea 
valorii indicate. În caz că nu se dispune pentru moment 
de necesarul de valori, se pot folosi pentru filtraj con- 
densatoare de 20...50 microfarazi, șuntîndu-se înfășu- 
rarea fiecărei bobine de șoc cu condensatoare fixe cu 

dielectric hîrtie (cu tensiunea de lucru 1 000 volți), 
avînd capacitatea de 0,5...2 microfarazi. Alegerea va- 
lorii condensatorului se face experimental, de multe 
ori fiind suficientă conectarea în paralel a unora de 
0,05...0,1 microfarazi. Condensatorul conectat în para- 
lel cu bobina de șoc alcătuiește un circuit acordat, 
care va contribui la îmbunătățirea filtrajului. 

n unele construcții de televizoare se folosește o ce- 
lulă redresoare pentru obținerea unei tensiuni continue 
de circa 12 volți, necesară pentru polarizarea grilelor 
unora din tuburi. Această tensiune se obţine dintr-o 
înfășurare separată a transformatorului de rețea. Se 
redresează o singură semiperioadă, cu ajutorul unei 
diode de orice tip. Filtrajul se execută cu o rezistență 
şi două condensatoare electrolitice de joasă tensiune, 
de tipul celor care se folosesc pentru negativare sau 
“pentru aparatele de radio cu tranzistoare. 

Tot de blocul de alimentare țin o serie de anexe 
de care depinde buna funcționare a televizorului. 
Astfel, trebuie prevăzute siguranțe fuzibile, de 2...3 
amperi, în serie cu rețeaua, și o siguranță fuzibilă de 
0,25...0,5 amperi, pe circuitul de înaltă tensiune. Fără 
aceste siguranţe fuzibile, o defecțiune întîmplătoare 
poate duce la urmări grave, printre care chiar și in- 
cendierea aparatului. Nu se vor folosi siguranțe fu- 
zibile improvizate. 

O altă anexă importantă este întreruptorul de rețea. 
El e fixat pe corpul unui potențiometru de comandă, 
de luminozitate, contrast, volum sau ton-control. 
Contactele unui  întreruptor pentru potențiometru 
obișnuit radio nu rezistă la consumul mare al televizo- 
rului și curînd se ard. De aceea, cum majoritatea între- 
ruptoarelor sînt duble, se vor lega în paralel perechile 
de contacte. Nu se va renunța la întreruptoare în 
nici un caz, pentru că ele au un rol bine stabilit. Ele 
introduc sau scot aparatul de sub curent într-un in- 
terval de timp mai mic de 35 milisecunde, fapt care 
împiedică apariția supratensiunilor periculoase ale cu- 

rentului de rupere dat de scînteie și de valoarea tensiunii 
eficace a rețelei, care între două perioade are valoare 
dublă. 

Cordonul și ștecherul nu au un rol mai puțin impor- 
tant. O funcționare improprie a televizorului se poate 
datora și unor legări calitativ necorespunzătoare la 
aceste anexe. 

Alimentatorul, odată construit corect, nu necesită 
nici un fel de intervenţie pe parcurs, poate nici chiar 
după douăzeci de ani. Ca și la construcţia celorlalte 
blocuri funcționale, totul trebuie lucrat curat, corect, 
bine izolat și cu precauțţiile necesare. Pentru conexiuni 
bine izolate se poate folosi liță bifilară, izolată cu vi- 
nilin, desfăcută în două. Pentru reperarea mai ușoară 
a circuitelor este indicată utilizarea sîrmei de conexiuni 
cu izolament colorat diferit, 

Se recomandă ca construcția televizorului să fie 
începută prin asamblarea blocului de alimentare. 

Diverse scheme de redresoare sînt date în figurile 
4,5,6. 


Bloc de alimentare 
simplificat 


În figura 7 este dată schema unui bloc de alimentare 
simplificat care poate alimenta orice tip de televizor 
din cele descrise în această lucrare. Așa cum e conceput, 
oferă avantajul că, în cazul unei rețele electrice încăr- 
cate, se poate interveni cu ușurință asupra comutării 
tensiunii de rețea, televizorul funcționind oricînd în 
bune condiţii. Un dezavantaj îl constituie faptul că 
tensiunea anodică e culeasă direct din înfășurarea, 

primară a transformatorului, care astfel funcționează 
ca autotransformator, deci cu o fază a rețelei la șasiul 
televizorului. Dacă amatorul e atent la acest detaliu 
și izolează bine organele de comandă manuală, nu există 
nici un fel de impediment, cu atît mai mult cu cît și 
majoritatea televizoarelor de construcție industrială 
dispun de o alimentare universală, fără transformator 
sau autotransformator. 

Prin folosirea unui autotransformator, dimensiunile 
montajului se reduc. Astfel, miezul lui, din tole de fe- 
rosiliciu, întrețesute la asamblare, cu fereastră mare, 
are o suprafață a secțiunii doar de 10 cm?. Primarul 
posedă în total 1 440 spire, repartizate în felul următor: 
A—B = 540 spire; A—C = 600; A—D = 660; 
A—E = 720; A—F = 780; totul se bobinează cu 
conductor de cupru emailat, de 0,6...0,7 mm diametru. 

n continuare, se bobinează cu conductor izolat ana- 
log, de 0,5...0,6 mm diametru. Numărul de spire e 
următorul: A—G = 1200; A—H = 1260; A—I = 
= 1320; A—J = 1380 și A—K = 1440 spire. Pri- 
zele luate în număr mare la primar permit funcțio- 
narea corectă a televizorului la oricare din următoarele 
tensiuni, mărite sau micșorate față de aceea nominală: 
90; 100; 110; 120 și 130 volți, precum și la tensiunile 
de 200; 210; 220; 230 și 240 volți. Întrucît în urma bo- 
binării primarului sînt scoase 11 conexiuni din car- 
casă, pentru a nu fi încurcate între ele se vor marca 
sau fixa de peretele carcasei prin cose, chiar în timpul 
bobinării. Conexiunile vor fi duse la un comutator cu 
două galete și cinci poziţii, cu comandă manuală si- 
multană, prevăzut cu un buton care se plasează în 
spatele televizorului. Separat de acesta se montează 
și un carusel de tensiune cu două poziţii: 120 și 220 
volți. Iniţial, comutatorul se așază pe poziția tensiunii 
normale de rețea: doar în caz de supra sau subtensiune 
se acționează în consecință. Prin acest procedeu, nu 
mai e necesară folosirea unui stabilizator de tensiune, 

20 cu atît mai mult cu cît abaterile de la tensiunea normală 

de rețea sînt de obicei constante pentru o perioadă 
relativ îndelungată de timp. 

Secundarul pentru alimentarea filamentelor numără 
2 X 38 spire, cu conductor de cupru emailat, de 1,5...2mm 
diametru, și oferă de două ori tensiunea de 6,3 volti, 
necesară alimentării filamentelor diverselor grupe 
funcționale. Consumurile filamentelor vor fi reparti- 
zate pe cît posibil uniform între cele două secțiuni ale 
secundarului, adică între fiecare capăt și masă. Pentru 
folosirea eventuală a unor tuburi alimentate la filament 
cu 12,6 volți, acestea vor avea filamentul legat între 
cele două înfășurări de 2 x 6,3 volti. Separat se bobi- 
nează secundarul pentru alimentarea filamentului tu- 
bului cinescop, care numără tot 38 spire, bobinate cu 
conductor emailat de 0,6...0,7 mm diametru. Eventual, 
dacă se foloseşte ca diodă amortizoare un tub redresor 

Fig. 9 


obișnuit, se mai execută încă un bobinaj bine izolat, 
cu aceleași date. 

Redresarea se face cu ajutorul unor plăci cu seleniu, 
pentru 250...300 volți, la o intensitate de cel puțin 
200 mA. În acest caz, celula de filtraj e clasică și folo- 
sește o bobină de șoc ca aceea descrisă în lucrare. 

În locul unui singur redresor cu seleniu se poate 
construi varianta din figura 8, în care se folosesc două 
redresoare plate, cu seleniu, de 250 volţi/100...150 mA, 
legate cu toate elementele în serie. În acest caz, celula 
de filtraj se modifică, precum în figură. În locul re- 
dresoarelor cu seleniu se pot folosi diode cu germaniu 
sau siliciu, de putere, de exemplu SD-1 sau SD-2, cîte 
o bucată, sau în locul fiecărui redresor, cîte două diode 
JITLI-26, fiecare diodă fiind șuntată cu cîte o rezistență 
de circa 100 kiloohmi/0,25 waţi (toate rezistențele tre- 
buie să aibă aceeași valoare). 

În figura 9 se prezintă schema unui indicator de ten- 
siune de rețea care arată dacă tensiunea rețelei are va- 

mal. El se branșează între punctele marcate cu „X—X“ 
pe schemă. Se folosesc două beculețe cu neon de orice 
tip de fabricaţie, legate în circuitul unor divizoare de 
tensiune ajustabile. Un beculeț trebuie să se aprindă 
atunci cînd tensiunea rețelei e normală. Aprinderea am- 
belor beculețe indică supratensiunea. Dacă cele două 
beculețe nu se aprind, înseamnă că tensiunea rețelei e 
scăzută. Corectarea alimentării televizorului se face 
prin rotirea butonului comutatorului plasat în spatele 
televizorului, astfel ca numai beculețul care indică 
funcționarea normală să fie aprins. Reglarea funcționă- 
rii beculețelor se face cu ajutorul unui voltmetru conec- 
tat pe rețea, reglindu-se cursoarele potențiometrelor 
cu ax crestat după indicațiile date mai sus. Beculeţele 
pot fi vizualizate prin două orificii plasate sub butoanele 
de comandă de pe panoul frontal, sau între ele. 


Contecţionarea bobinelor de șoc 
cu miez de fier, 
pentru filtraj 


Pentru construirea unui bloc de alimentare cu două 
tensiuni anodice diferite sint necesare două bobine 
de șoc de filtraj. 

Prima bobină servește pentru filtrarea tensiunii de 
250...300 volţi, la un curent de 150... 300 mA. Intensi- 
tatea curentului e dictată de numărul și tipul tuburilor 
folosite în televizor. E necesară deci o bobină cu strmă 
destul de groasă și cu un. miez de dimensiuni relativ 
mari. Înlocuirea cu o bobină necorespunzătoare duce 
la apariția unor defecte „din naștere“ ale televizorului. 
De aceea bobina de șoc se va confecționa conform datelor 
de mai jos: 

Miez de tole de ferosiliciu „E + I“ cu suprafața 
secțiunii de 5...6 cm?. Carcasa se va umple cu conduc- 
tor de cupru emailat, de 0,25...0,3 mm diametru. Nu- 28 

mărul de spire nu e critic. În cazul unui bobinaj reali- 
zat spiră lîngă spiră, se vor dispune între 1 500 și 3 000 
spire. Dacă bobinarea se execută neregulat, se va in- 
tercala din 500 în 500 spire hîrtie parafinată. La asam- 
blarea tolelor se va prevedea un întrefier de 0,2...0,3 mm. 
Tolele se vor asambla cît mai strîns, altfel biziie puternic 
în timpul funcționării. 

Cea de-a doua bobină de șoc se execută tot pe un 
miez din tole de ferosiliciu, cu suprafața secțiunii între 
2 și 4 cm, și un întrefier similar celuilalt. Bobinarea se 
face cu sîrmă de cupru emailată, de 0,15...0,18 mm dia- 
metru, pînă la umplerea carcasei. Orientativ, numărul 
de spire, care nu e critic, va fi între 1500 și 3 500. Se 
vor lua aceleași precauții la asamblare ca și la bobina 
de şoc prezentată mai sus, 


Receptorul video 


Receptorul video al unui televizor servește la selecțio- 
narea semnalului de televiziune dorit și la amplificarea 
lui în vederea obținerii imaginii pe tubul cinescop. 
Bineînțeles, așa cum s-a mai arătat, receptorul video 
nu acționează numai cinescopul, ci funcționează în 
strînsă legătură și cu celelalte blocuri funcționale ale 
televizorului. 

Receptorul video e construit pe principiul recepției 
unor semnale modulate în amplitudine, spre deosebire 
de receptorul audio, care funcționează pe principiul 
recepției unor semnale modulate în frecvenţă. Din 
punct de vedere constructiv, diferența nu rezidă decît 
în felul în care se face detecția semnalului recepționat. 
Astfel, pentru emisiunile cu modulație în amplitudine 
se face uz de principiul clasic al detecţiei cu o singură 
diodă sau prin folosirea porțiunilor neliniare ale carac- 
teristicii unui tub electronic triodă sau pentodă, pe cîtă 

24 vreme la detecția modulaţiei de frecvență se folosesc 


+ colecția cristal * 


detectoare de raport, discriminatoare sau scheme spe- 
ciale, de care ne vom ocupa la capitolul respectiv. Lot 
din punct de vedere constructiv, receptorul video are 
în mod intenționat o selectivitate redusă, în scopul 
trecerii unei bande de cel puțin 4 Megaherți. Aceasta 
se obține prin șuntarea bobinelor de acord cu rezis- 
tenţe cu valori între 3 și 10 kiloohmi care strică factorul 
de calitate, în vederea acoperirii unei benzi cît mai 
largi. Şi în cazul receptorului audio se folosește același 
artificiu, fiind necesară o bandă de trecere de ordinul 
zecilor de kiloherți. În consecință, şi în acest caz se 
folosesc rezistențe de șuntare ale circuitelor acordate, 
dar de valori mult mai mari. 

Receptorul video poate fi construit după două prin- 
cipii distincte. Astfel, cel mai simplu este receptorul 
cu amplificare directă, în care semnalul colectat de 
antenă e selecționat de circuitele sale acordate şi apoi 
este amplificat, fără nici o modificare de frecvență, 
pînă la celula de detecție video. Mai complicat este mon- 
tajul superheterodină, în care semnalul colectat de an- 
tenă și selecționat în circuitele sale de intrare este ames- 
tecat cu semnalul dat de un oscilator local, cu frecvență 
cît mai stabilă, bineînțeles schimbabilă după dorință. 
Din amestec rezultă un semnal cu o frecvenţă interme- 
diară, ca și la receptoarele superheterodină obișnuite, 
care e amplificat, după trecerea printr-un amplificator 
de frecvență intermediară. Dacă în receptoarele obiș- 
nuite de radio se folosește o frecvență intermediară de 
circa 460 kiloherți, amplificatoarele de frecvență in- 
termediară ale receptorului video funcționează pe o 
frecvență intermediară cuprinsă între 25 și 45 Mega- 
herți. Şi în cazul receptorului super se folosește metoda 
amortizării bobinelor din circuitele oscilante de frecven- 
tă intermediară, cu rezistențe de șuntare. - 

Cînd e cazul să se folosească receptorul cu amplificare 
directă și cînd e cazul să se folosească receptorul super- 
heterodină? 

Receptoarele cu amplificare directă comportă un 
număr redus de tuburi electronice, de obicei între două 
și maximum cinci. Ele sînt ușor de pus la punct şi de 
reglat, oferind o calitate foarte satisfăcătoare a imaginii. 
Diferitele etaje ale receptorului cu amplificare directă 
se repetă ca montaj și astfel sînt ușor de asamblat. 

n schimb, receptoarele cu amplificare directă nu sînt 
suficient de sensibile. Ele funcţionează bine numai cu 
o antenă de televiziune bine degajată, montată pe aco- 
perișul clădirii unde se face recepţia, iar recepţia sigură 
depinde de distanța față de stația de televiziune. 
Astfel, în cazul unui receptor cu două tuburi nu se 
poate conta pe o rază de recepție optimă mai mare de 
5...6 kilometri de la stația centrală de televiziune. 

n cazul unui receptor cu patru tuburi, raza de recepţie 
poate fi extinsă pînă la maximum 20 kilometri. La 
receptorul cu cinci tuburi se ajunge la limita funcțio- 
nării stabile, existînd pericolul de autooscilație, care 
blochează receptorul. De un număr mai mare de tuburi 
nu poate fi vorba, întrucît calitatea imaginii se înră- 
utățește simțitor. De asemenea, receptoarele cu ampli- 
fiecare directă sînt greu de pus la punct pentru frec- 
vențe mai mari, cum e cazul stațiilor de televiziune de 
retranslație din provincie. În consecință, în cazul nos- 
tru, nu se recomandă construirea lor decît pentru recep- 
ţia staţiei de televiziune București, de pe canalul 2, 
la cîțiva kilometri distanță de staţie. În cazul altor 
stații centrale, se vor folosi pentru aceleași distanțe, 
cu condiția ca frecvenţa stației respective să nu depă- 
șească canalele 3 sau 4. Altă deficiență a acestor aparate 
o constituie greutatea schimbării canalelor de recepţie, 
de aceea asemenea receptoare au un singur canal. 

Mult mai judicios e să se construiască un receptor 
superheterodină, ale cărui etaje de frecvență interme- 
diară au o schemă de principiu asemănătoare cu aceea 
a receptoarelor cu amplificare directă. Singura diferență 
e numărul de spire, ceva mai mare la bobinele circui- 

+ colecția cristal + 


e 


10 ii 
a AI 100-500pF 7Ka 


i 


sporul de .sensibilitate e foarte important. Astfel, un 
receptor super are o rază de acțiune de recepție de 2...3 
ori mai mare decît un receptor cu amplificare directă, 
la număr egal de tuburi. 

Cuplajele între etaje, în cazul ambelor tipuri de re- 
ceptoare, pot fi făcute în mai multe feluri. În figura 
10 circuitele acordate, plasate pe anodul tuburilor, 
sînt șuntate de rezistențe de amortizare, iar cuplajul 
cu grilele tuburilor este asigurat prin condensatoare 
fixe. În figura 11 pe anodul tuburilor sînt plasate re- 
zistențele de amortizare, care însă trebuie să aibă o 
putere de disipaţie de cel puțin 2 waţi, din cauza con- 
sumului anodic al tuburilor. Circuitul acordat e plasat 
de astă dată pe circuitul grilei de comandă a tubului 
următor. Faptul că condensatorul care servește la 
cuplaj între etaje are la frecvențele mari o reactanță 
(rezistența condensatorului în curent alternativ) foarte 
mică face ca și în acest caz bobinele circuitelor osci- 
lante să fie amortizate de rezistențele anodice. Bobina 
e șuntată de capacitatea tubului. 

Altă metodă de a cupla etajele e arătată în figura 12. 
În acest caz se folosesc două bobine, una pe anodul 27 

tubului precedent, alta pe circuitul de grilă. Ele se 
bobinează pe o aceeași carcasă, cu cuplaj foarte 
strîns, și anume spire între spire. Acordarea și amor- 
tizarea lor se pot face fie pe placă (anod), fie pe grilă. 

n acest fel se face economisirea condensatoarelor 
între etaje. Bineînţeles, izolația sîrmei de bobinaj 
trebuie să fie de bună calitate, pentru că sîrma emai- 
lată nu rezistă la tensiuni mai mari de 25...30 volți, 
peste care izolația ei se străpunge. De aceea se folo- 
sește sîrmă de cupru, izolată cu email-mătase sau cu 
email-vinilin. 

"O altă metodă de cuplaj e arătată în figura 13. 
Ea se folosește destul de des, deoarece permite să se 
înjumătăţească consumul anodic al tuburilor, prin 
înscrierea lor două cîte două. Primul tub are catodul 
practic legat la masă, iar cel de-al doilea la anodul 
primului tub, decuplajul de radiofrecvenţă fiind asi- 
gurat printr-un condensator. Astfel, fiecare tub func- 
ționează cu o tensiune anodică egală cu jumătate din 
tensiunea de alimentare a sursei anodice și cu un con- 
sum redus de asemenea la jumătate. Acesta e un lucru 
foarte important în cazul folosirii anumitor tuburi 

speciale pentru televiziune, cum sînt 6 111, de exem- 
plu, care nu admit tensiuni anodice mai mari de 150 
volți. Nu numai în cazul tuburilor care cer tensiune 
anodică redusă e posibilă această soluție, ci și în cazul 
tuturor tuburilor folosite de obicei în receptorul video, 
fie el cu amplificare directă, fie superheterodină. 

Tuburile care se folosesc în receptoarele video de 
orice fel sînt tuburi speciale, pentode, cu pantă fixă 
mare, între 5 și 10 mA/V. Din această categorie fac 
parte tuburile devenite clasice în construcția televi- 
zoarelor, și anume GAC7, 674, 1852, EF50 (tip vechi), 
EF80, GAIII, 6HKSII. Curentul anodic şi de ecran al 
acestor tuburi, pe fiecare etaj, însumează între 7 pînă 
la 15 miliamperi. Rezultă că patru etaje de ampli- 
ficare realizate cu aceste tuburi au un consum cam cât 
un aparat obișnuit de radio. Folosirea tuburilor obiş- 
nuite, cu pantă redusă, e total exclusă, oricîte etaje de 
amplificare s-ar folosi. Pot fi folosite la limită tubu- 
rile 6SH7, GKAII, sau 6K4II doar intercalat. 

În construcția receptoarelor video se folosește sis- 
temul plasării în linie dreaptă a montajului, astfel ca 
circuitele de intrare și de ieșire să fie cît mai depărtate, 
altfel apare pericolul autooscilației, care nu poate fi 
îndepărtată decît prin respectarea acestei formule. 
Nu se folosește linie comună de masă din aceleași mo- 
tive, ci fiecare etaj se leagă la masă într-un singur punct, 
fiecare etaj avînd punctul respectiv de masă, ca în fi- 
gura 14. Tot în scopul evitării autooscilaţiei, se folo- 
sesc condensatoare de decuplaj, cu valori de 470... 
10 000 pF, mai obișnuit în jurul valorii de 1 000 pF, 
cu care se decuplează circuitele anodice, de ecran și 
chiar de filament. În acest din urmă caz, alimentarea 
filamentului se face cu un singur conductor, celălalt 
fiind masa. Atunci cînd se folosesc mai mult de două 
etaje, e necesar ca alimentarea filamentului să se facă 
prin bobine de șoc, montate chiar lîngă soclul fiecărui 
tub în parte. Aceste bobine se plasează în poziție cul- 
cată pc șasiu. Bobinajul se face cu conductor izolat cu 

email sau email-mătase, de 0,35... 0,5 mm diametru, 
numărul de spire fiind între 40 și 60, iar carcasa, un 
tubuleț de hirtie încleiată, de 6 mm diametru. 
Acordarea circuitelor oscilante poate fi făcută fie 
cu ajutorul unor condensatoare semireglabile (trimer) 
cu dielectric mică, ceramică, polistiren cu aer, fie cu 
ajutorul unor miezuri. Se folosesc fie miezuri de fe- 
rocart, fie de bronz masiv. Acestea din urmă micșo= 
rează  inductanța bobinelor, efectul fiind invers decît 
la folosirea ferocartului. Nu se folosesc miezuri de fe- 
rit, întrucît ele își schimbă permeabilitatea odată cu 
schimbarea temperaturii, și deci modifică și acordul 
bobinelor. Cum în interiorul televizorului temperatura 
ajunge ușor la peste +50°C, e ușor de înțeles că folo- 
sirea miezurilor de ferit e prohibită. O altă metodă de 
confecționare a bobinelor o constituie înfășurarea lor 
pe rezistențele de amortizare, chiar cu număr diferit 
de spire de la circuit la circuit. Aceasta e posibil prin 
faptul că, acordîndu-se diferit circuitele oscilante din 
receptorul video, se lărgeşte în mod artificial banda 
80 de trecere. În acest caz, bobina e acordată de capaci- 

tatea de intrare și de ieșire a etajelor și de capacitatea 
ei proprie. Această metodă e ieftină și practică. Prin 
acordarea bobinelor, cu sau fără miez, se obține un 
compromis între contrastul imaginii și definiția ei 
(claritatea ei) ca număr de linii. 

Contrastul imaginii poate fi reglat și în alte moduri, 
care permit controlul său manual, în timpul vizionă- 
rii programului. În figurile 15 și 16 se arată două me- 
tode mai des utilizate. Prima folosește un potențio- 
metru chimic, care se leagă la intrarea receptorului 
întocmai ca un potenţiometru de volum la un amplifica- 

tor audio, ca în figura 15. A doua metodă constă în 
varierca tensiunii de negativare a primului tub, pọten- 
tiometrul fiind plasat pe catod, conform schemei din 
figura 17. În cazul televizoarelor foarte simple, cu 
număr redus de tuburi, nu e necesar să se introducă 
controlul manual al contrastului, televizorul neavînd o 
rezervă suficientă de amplificare din care să se mai 
poată reduce ceva. 

Amănunte asupra fiecărui organ în parte din recep- 
torul video sînt date în capitolele următoare, privind 
construcția practică a montajelor, 


Receptor video reflex, 
cu două tuburi electronice 


Numărul tuburilor electronice dintr-un receptor video 
poate fi redus prin contopirea unor funcții de ampli- 
ficare din spectre diferite de frecvenţe, prin folosirea 
unui tub electronic, care, de exemplu, să servească în 
același timp drept etaj de amplificare de radiofrecvență 
și drept amplificator de bandă largă video. 

În urmă cu cîțiva ani a fost larg răspîndită în presa 
radio mondială o schemă de televizor simplificat, care 
funcționa cu un singur tub electronic și un cinescop. 
Era vorba de o reușită păcăleală de 1 Aprilie. Nu ne 
propunem să urmăm aceeași cale! 

Montajul prezentat în figura 18, deși foarte simplu și 
ieftin, e ușor de construit și asigură recepţia postului 
local de televiziune București, în localitatea respectivă. 
Dacă i se adaugă un amplificator de antenă, montajul 
poate fi utilizat pînă la o distanță de 25...30 kilometri 
de la acest post. 

Primul etaj de amplificare de radiofrecvență e con- 
struit după o schemă clasică. Tubul T1 se recomandă 
să fie un GAC7 sau 6)K4. El poate fi înlocuit cu un tub 
EF80, cu următoarele modificări: se mărește valoarea 
rezistenței din circuitul catodului la 200.... 300 ohmi, 
se exclude grupul RC din circuitul ecranului, iar acesta 
din urmă se conectează direct la circuitul de decu- 
plaj anodic, corespunzînd capătului „rece“ al bo- 
binei L2. Nu e indicată folosirea tuburilor cu pantă 
mai redusă. 

Tubul T2 e o pentodă finală de bandă largă. Cele mai 
bune rezultate se obţin cu tuburile 6AG7 sau 6M9. În 
lipsă, se pot folosi tuburile EF8O sau EL84, eventual 
GAC7 sau G7K4, cu rezistența de ecran majorată la 50... 
75 kiloohmi/l watt, care pot fi încercate cu șanse de 
reușită mediocră. Tubul T2 cumulează două funcții, 
aceea de etaj suplimentar de amplificare de radiofrec- 
vență și de amplificator video. 

Numărul mare de bobinaje nu trebuie să sperie, în- 
trucît sînt ușor de executat. Astfel, bobina de șoc de 
radioirecvență din circuitul anodic al tubului T2 are 
120....140 spire, bobinate cu sîrmă izolată cu email- 
mătase de 0,12... 0,16 mm diametru, pe o rezistență 
chimică de un sfert de watt (diametru de 4 mm), cu o 
valoare mai mare de 20 kiloohmi. Bobinajul se face 
în „vrac“ („de-a valma“). Similar se execută și bobina 
de șoc prin care trece semnalul rezultat din detecția 
video, spre intrarea tubului T2. În acest caz, înfășura- 
rea are 100 spire, bobinate cu același tip de sîrmă. 

O particularitate a acestui montaj, care complică 
întrucâtva construcția bobinelor, o constituie faptul că 
etajul al doilea de amplificare e construit conform unei 

scheme „reflex“. De aceca e necesar ca celula de detec- 
ție vidco să asigure un semnal video lipsit de compo- 
nenta de radiofrecvenţă a semnalului purtător, așa 
cum s-a arătat la capitolul privind detecția video. În 
cazul montajului de față s-a folosit o celulă de detecție 
simetrică, cu două diode, care corespunde acestui de- 
ziderat. 

Bobina L1 are 4,5 spire, cu priză la spira 1,5. Pen- 
tru toate bobinele se folosește sîrmă izolată cu email- 
mătase de 0,G...1] mm diametru. Bobina L2 are 4,5 
spire. Pe aceeași carcasă cu bobina L2, deasupra ci, se 
dispune bobina L3, bobinată bifilar. Numărul de spire 
e de 4 + 4. Bobina L4 se bobinează bifilar cu 4,5 + 
4,5 spire. Deasupra ei se bobinează bobina I5, care nu- 
mără 5 + 5 spire, bobinate tot bifilar. Peste bobinele 
LA și L5 se bobinează bobina L6, care are 5,5 spire. 
Rolul bobinei L6, care alcătuiește un circuit oscilant 
împreună cu trimerul care o șuntează, e de a permite 
lărgirea benzii de trecere a amplificatorului de radiofrec- 
vență, în consecință îmbunătățirea definiției imaginii. 

Trimerii folosiți în montaj sînt ceramici sau cu di- 
electric aer, cu o capacitate maximă de 25 pF. Folosi- 
rea unor trimeri cu capacitate mai mare îngreuiază 
operațiile de reglaj. 

La punerca în funcție a televizorului, trimerii vor fi 
reglați de la început în poziție medie. După ce se obține 
un maxim de contrast al imaginii prin rotirea mie- 
zurilor de ferocart din bobine, se vor regla și trimerii, 
apoi se va reveni asupra poziției miezurilor. Această 
operaţie se va repeta pînă la obținerea celui mai bun 
compromis între definiția imaginii și contrastul ei. 
La acest tip de receptoare cu amplificare directă nu se 
cere un reglaj minuțios al frecvențelor circuitelor acor- 
date, dezacordarea lor unul față de celălalt ducînd la 
lărgirea benzii de trecere, deci la mărirea calității ima» 

84 ginii. 

Deși pentru un începător se întrevăd o serie de „di- 
ficultăți“ ele se vor rezolva singure pe măsură ce se 
va construi acest bloc, poate cel mai simplu de reali- 
zat şi reglat. | 


Receptor video 
cu amplificare directă, 
cu trei tuburi electronice 


Pentru obţinerea unei imagini satisfăcătoare pe ecra- 
nul unui cinescop cu diagonala sau diametrul pînă la 
35 cm sau cînd se folosește un tub catodic de oscilo- 
scop, cu deviație electrostatică, nu e neapărat nece- 
sar ca receptorul video să fie de o calitate excepțională, 
ci se poate folosi un receptor video ceva mai simplu, 
cu un număr redus de tuburi. 

Pentru obținerea unei amplificări suficiente în acest 
caz, banda de trecere a receptorului e îngustată cam 
la 3,5 MHz. Dată fiind puterea redusă de separare a 
luminoforului cinescoapelor de mici dimensiuni, ima- 
ginea obţinută e pe deplin satisfăcătoare. 

Receptorul, a cărui schemă e arătată în figura 19, 
cu trei tuburi electronice, constă din două etaje de ra- 
diofrecvență și un amplificator video. Un asemenea 
montaj convine pentru un televizor capabil să recep- 
ționeze pînă la o distanță de maximum 10 kilometri 
fată de stația de televiziune, folosindu-se o antenă di- 
pol, montată pe acoperiș. Cu alte cuvinte, un asemenea 
montaj este oarecum echivalentul receptorului „cu ga- 
lenă“, folosit de radioamatorii începători, şi nu i se pot 
cere performante deosebite în ceea ce privește sensi- 
bilitatea. A 

Montajul nu e greu de realizat pentru amatorii care 
Ştiu să asambleze o schemă de radioreceptor cu am- 
plificare directă. El are o serie de particularităţi, 
dintre care trebuie semnalate următoarele: 

Semnalul de radiofrecvență colectat de antenă e 
aplicat pe bobina LI, care, împreună cu capacitatea de 
intrare grilă-catod și capacitatea parazită a montaju- 
lui, alcătuiește un circuit oscilant. Acesta se acordează 
pe frecvența de recepționat cu ajutorul miezului de fe- 
rocart cu care e echipată bobina. 

Tubul T1 servește ca amplificator de radiofrecvență, 
avînd circuite acordate pe grilă și anod. În circuitul 
catodului e prevăzut un potențiometru de 1 kiloohm, 
care prin manevrare manuală schimbă valoarea negati- 
vării tubului, și în consecință amplificarea, fapt ce se 
traduce prin reglarea contrastului. În caz că se dorește 
o simplificare a montajului, potențiometrul se poate 
exclude, iar contrastul poate fi reglat odată pentru tot- 
deauna, prin acordarea bobinelor L1, L2 și L3, la pu- 
nerea în funcţie a televizorului, astfel ca să se obțină 
un compromis între contrast și claritatea imaginii. 

n lipsa unui potențiometru de 1 kiloohm, se poate fo- 
losi orice potențiometru cu o valoare pînă la 10 kilo- 
ohmi. 

Etajul al doilea, identic primului, e tot un amplifi- 
cator de tensiune de radiofrecvență acordat. Semnalul 
cules de pe anodul tubului T2 se trimite la celula de 
detecție video, alcătuită dintr-o diodă punctiformă, de 
orice tip. Semnalul video detectat atacă etajul de am- 
plificare video, de la ieșirea căruia se obțin semnalele 
necesare pentru modularea luminoasă a cinescopului 
și cele de sincronizare ale imaginii. Etajul de ampli- 
ficare video poate fi simplificat, la rîndul lui, prin elie 
minarea grupului RC plasat între catod și masă, legîn- 
du-se direct catodul la masă. 

Tuburile care se pot folosi în montaj sînt următoa= 
rele: 

TI și T2, de tipul EF80, 6AC7 sau 64, iar cu 
rezultate mai slabe 6KIII. 

Pentru tubul T2 se folosesc tuburile 6AG7, 6I19 sau 
EL83 și cu rezultate mulțumitoare tuburile EL84, 
EF80 sau, eventual, GAC7 şi 6:K4. 97 

În cazul folosirii tuburilor EF80 în toate cele trei 
etaje, nu mai e nevoie de o tensiune de alimentare 
separată, de 150 volți și receptorul poate fi alimentat 
cu 250 volți. 
~ Receptorul se realizează pe o plăcuţă lungă de 200 x 
50 mm, groasă de 1...2 mm din cupru alamă sau alu- 
miniu, pe care se plasează în lung soclurile tuburilor, 
lăsînd o distanță de cel puțin 50 mm între ele, ca în fi- 
gura 20. Montajul se face cu conexiuni cît mai scurte, 
preferabil cu sîrmă. de cupru de 1 mm diametru, cît mai 
rigid. Toate conexiunile la masă ale fiecărui etaj se duc 
într-un singur punct. Acest punct de masă va face un 
contact cît mai bun cu șasiul, mai ales în cazul folosi- 
rii șasielor de aluminiu. În acest scop se vor folosi 2A 
Tuburi cu piuliță, cose argintate și şaibe crestate. De 
asemenea, în cazul utilizării tuburilor din seria „noval“ 
e necesar să se conecteze la masă tubulețul metalic 'din 
centrul soclului respectiv. 

Bobinele L1, L2 și L3 sînt identice din punct de ve- 
dere constructiv. Ele se bobinează pe carcase cu miez 
de ferocart reglabil, de 8... 10 mm diametru. Se bobi- 
nează 4,5 spire cu conductor de cupru emailat de 0,6... 
1 mm diametru, cu spirele distanțate la 1 mm. Pe bo- 
bina L1 se face o priză la spira 1,5,la extremitatea din- 
spre masă, unde se conectează firul central al cablului 
coaxial de cobortre al antenei. În cazul folosirii unui 

35 cablu de coborire tip „panglică“, bifilar, pe carcasa, 

bobinei L1 se bobinează, cu două sîrme deodată, trei 
spire. Bobinajul obținut se leagă astfel; începutul unei 
bobine se leagă la un capăt al cablului de cobortre, iar 
sfîrșitul la masă, unde se leagă și începutul celei de-a 
doua bobine. Sfîrșitul acesteia se leagă cu celălalt ca- 
păt al cablului de coborire. În acest fel se asigură un bo- 
binaj simetric, pentru cuplarea fiderului antenei. Dis- 
tanța dintre LI și bobina de antenă simetrică e de 
2...3 mm. Bobina de antenă se plasează spre capătul 
„cald“ al bobinei L1, adică cel care e conectat la grilă. 
Sîrma folosită pentru bobine de antenă va fi cu izolaţie 
email-mătase de 0,2...0,3 mm diametru. Bobinele L1, L2 
și L3 se vor plasa sub șasiu, în lungul! acestuia, între 
socluri, cu o distanță de cel puțin 50 mm între axe. 

n montaj se folosesc patru bobine de șoc de radio- 
frecvenţă. Cele din circuitul de alimentare al filamente- 
lor tuburilor T1 și T2 numără 30... 50 spire, din conduc- 
tor de cupru emailat sau izolat cu email-mătase, de 
0,35...0,6 mm diametru, bobinat fără carcasă. Se pro- 
cedează în felul următor: se ia o bucată de sîrmă sau 
o tijă oarecare, eventual un cui, de 3...4 mm diametru, 
și se bobinează pe acest suport numărul de spire indi- 
cat mai sus, spiră lingă spiră. Se scoate șocul astfel 
obținut de pe suport, se acoperă cu un tub de vinilin 
sau, în lipsă, cu un tubuleț din hîrtie răsucită și apoi, 
trăgîndu-se ușor de capetele arculețului spiral, pentru 
a fi bine întins, se montează în receptor, 

Bobinele de șoc de radiofrecvenţă folosite în ampli- 
ficatorul video se confecționează cu sîrmă izolată cu 
email-mătase, înfășurată pe rezistențe chimice de un 
sfert de watt, care trebuie să aibă o valoare mai mare 
de 20 kiloohmi. Bobinajul se face tip „vrac“, adică fără 
ca spirele să fie unele lîngă altele. Numărul de spire 
nu e critic, el putînd fi ales între 80 și 120 spire. E pre- 
ferabil ca cele două bobine de şoc să aibă un număr 
diferit de spire. 

La punerea în funcţie a montajului se vor roti pe 
rînd cele trei miezuri ale bobinelor L1, L2 și L3, obți- 

nîndu-se experimental calitatea maximă a imaginii, 
ca definiție și contrast. 

La acest tip de montaj, performanțele depind în 
primul rînd de calitatea antenei folosite, de degajarea. 
faţă de alte case din preajmă și de distanța față de 
staţia de televiziune. 

Datele bobinelor L1, L2 și L3 corespund pentru 
stația de televiziune București, de pe canalul 2. 
Pentru alte canale, numărul de spire trebuie micșo- 
rat corespunzător. Nu e indicată construirea acestui 
receptor pentru receptionarea canalelor 6...12, întrucît 
amplificarea obținută va fi prea redusă ca să se poată 
obține un contrast satisfăcător și o sincronizare sta- 
bilă a imaginii. În schimb, pentru recepţionarea pos- 
tului de televiziune București, receptorul oferă o ima- 
gine de bună calitate pe tot perimetrul orașului Bucu- 
rești și pentru amatorul începător este satisfăcător. 

n caz că contrastul imaginii e prea mare, din cauza 
apropierii față de staţie, se vor șunta bobinele L1, 
L2 și L3 cu rezistenţe de 3... 20 kiloohmi, 1/10...1/4 watt, 
fapt care reduce factorul de calitate a bobinelor, 
dar în schimb lărgește banda de trecere. Reglarea. 
televizorului se va face pe mira de reglaj. 


Receptor video 
superheterodină 


În caz că dorim un televizor pentru recepții de bună 
calitate la distanță mai mare de stația de televiziune, 
e necesar ca el să aibă suficientă sensibilitate și o anu- 
mită rezervă de amplificare. Pentru aceasta e necesar 
să se folosească un montaj superheterodină, singurul 

în măsură să asigure o amplificare mare. 
În figura 21 e prezentată schema unui asemenea 
receptor, care nu cere pentru construirea lui nici ma- 
40 teriale prea multe, nici un volum exagerat de muncă. 

În cazul unei realizări îngrijite, sensibilitatea obţinută 
e de circa 200 microvolți, asigurîndu-se o recepție 
bună pe rază de 30...50 kilometri față de telecentrul 
București, cu ajutorul unei antene dipol cu trei sau 
mai multe elemente. Pentru localități cu condiţii mai 
slabe de recepție sau de la distanțe ceva mai mari, 
e necesar să se folosească un amplificator de antenă 
sau o antenă specială, cu câștig mai mare. În cazul 
întrebuințării receptorului în București, se poate folosi 
ca antenă o simplă bucată de sîrmă de cupru, plasată 
vertical deasupra televizorului, cu lungimea de circa 
1...1,25 metri, sau o antenă telescopică de tip „auto- 
mobil“, fixată chiar pe cutia televizorului. Ambele 
aceste antene oferă o calitate multumitoare a imaginii, 
în cazul folosirii televizorului într-un imobil care nu 
e construit din beton armat. Definiţia imaginii la 
centrul ecranului tubului cinescop atinge circa 550... 
600 linii, astfel că acest tip de receptor poate servi 
pentru echiparea. unui televizor cu dimensiune cît de 
mare a ecranului. 

Circuitul de intrare al televizorului e urmat de un 
etaj de radiofrecvență, care amplifică semnalul dat de 
antenă și selecționat de circuitul de intrare. Etajul 
de radiofrecvență e acordat pe gyjlă și anod. Urmează 
un etaj de amestec, în câr& se fólosëştė un tub pen- 
todă, aceasta îndeplinind și funcția de oscilator local. 
Oscilatorul local este alcătuit dintr-un circuit oscilant 
intercalat între grilă și ecranul tubului electronic, care 
aici joacă rolul de anod virtual. De remarcat că schema 
oscilatorului local este în „trei puncte“. Mijlocul bo- 
binei este conectat direct cu circuitul oscilant al eta- 
jului precedent, acordat pe o frecvență diferită. Frec- 
vențele celor două circuite sînt decalate una față de 
cealaltă cu aproximativ 35 MHz, aceasta constituind 
frecvența intermediară a receptorului video. 

Etajele de radiofrecvență și cel de amestec con- 
stituie partea principală a receptorului video. În funcție 

42 de construcția bobinelor cu care sînt echipate, pot 

funcţiona pe uri anumit canal dat. Cu datele bobine- 
lor indicate mai jos, receptorul va funcționa pe canalul 2. 
Prin majorarea cu 20...30 % a numărului de spire, 


el poate recepționa pe canalul 1; prin micșorarea, cu” 


20...50% a numărului de spire, se asigură recepționa- 
rea oricărui canal între 3 și 6. Cum numărul de spire 
e destul de redus, nu e greu de aproximat cu cît se va 
crește sau reduce numărul de spire, mai ales că acţio- 
nînd și trimerii conectaţi în paralel se poate obține o 
deplasare de frecvență de peste 10 MHz față de o 
frecvență de rezonanţă dată. Pentru recepționarea 
canalelor cu frecvență mai mare se păstrează numărul 
de spire indicat inițial pentru canalul 2, însă în inte- 
riorul bobinelor se vor introduce miezuri reglabile 
confecționate din bronz, de 5...8 mm diametru și 
10... 15 mm lungime, filetate, în genul miezurilor de 
ferocart folosite în mod obișnuit în radiotehnică. 
În caz că amatorul dorește recepționarea mai mul- 
tor canale, fapt care va deveni necesar în viitorul 
apropiat, o dată cu sporirea numărului stațiilor de 
emisie de: televiziune din țara noastră, se va prevedea 
un comutator de gamă obișnuit, cu care se comută 
grupurile de bobine de grilă, anod și de la oscilator. 
Se poate folosi un comutator obișnuit, din pertinax, 
însă se va alege unul cu trei galeți, care sc vor separa 
prin distanțoare și plăci de ecranare metalice, de cupru, 
alamă sau aluminiu. Bobinele vor fi montate chiar pe 
comutator, iar conexiunile la montaj se vor asigâra 
cu conexiuni cît mai scurte și rigide, evitîndu-se apro- 
pierea conexiunilor oscilatorului și ale circuitului 
anodic, de circuitul de intrare al primului tub. 


Există și posibilitatea de a se procura din comerț 


un bloc de acord, cu comutator de canale, de construc- 
ție industrială, care poate fi atașat montajiilui, aceasta 
climinînd necesitatea construirii celor două etaje, 
Pentru adaptarea blocului de acord de construcţie 
industrială se va respecta felul de alimentare indicat 
de fàbrica respectivă. În rest. frecvenţa ‘intermediară 

fiind în general standardizată, nu sînt necesare pre- 
cauții speciale pentru acordarea etajelor de frecvenţă, 
intermediară. Trebuie totuși să se remarce faptul că 
un bloc de acord industrial, cu comutator de canale, 
e foarte scump, iar pentru amatori nu oferă un avan- 
taj deosebit, în comparație cu blocul prezentat în 
capitolul de față. Acesta, cu toată simplitatea lui, 
e destul de stabil și ușor de pus la punct, iar rezul- 
tatele obținute sînt comparabile cu cele ale unui bloc 
de proveniență industrială, ce are o construcție mult 
mai complicată, care nu poate fi în general abordată 
de amatori. 

Revenind la montajul prezentat, se observă din 
schemă că el este echipat cu două etaje de amplificare 
de frecvență intermediară. Ultimul etaj e un ampli- 
ficator video de bandă largă. 

Tuburile care se folosesc în montaj sînt toate de tip 
pentodă cu pantă mare. Pentru echiparea primelor patru 
etaje convine să se folosească tuburi ca: EF80, GAC7 
GH4, 1852, GHASII, EF9I, EF42, EFSI, EF14 etc. 
În cazul folosirii tuburilor 6SH7, 6W1I sau 631], 
sensibilitatea montajului scade întrucîtva, dar pentru 
recepție locală ea este mai mult decît suficientă. Pen- 
tru etajul final video trebuie folosit un tub final cu 
pantă mare, de exemplu 6AG7, 6I19, 6IIISII etc. Cu 
rezultate mai slabe se pot folosi tuburile EL84, 6II14 
sau, în lipsă, unul din tuburile indicate pentru primele 
patru etaje, însă contrastul imaginii va avea de suferit, 

Montajul receptorului se va face pe o placă de cu- 
pru, alamă sau aluminiu, cu o grosime de 1...2 mm, 
eventual întărită cu o şină tot din tablă ca în figura 22. 
Dimensiunile convenabile ale plăcii de montaj sînt 
70 x 350 mm. Tuburile vor fi plasate la distanță de 
cel puţin 50 mm între ele. Sistemul de montaj pe placă 

ȘI nu pe un șasiu cu marginile îndoite permite o mai 
ușoara asamblare și cablare a pieselor. În privința 

reducerii dimensiunilor receptorului, în vederea „mi- 
44 mniaturizării“ lui, aceasta nu-și are rostul, întrucît 

fiind vorba de un receptor de televiziune, care folo- 
sește un cinescop mare, se pune mai mult accentul 
pe o funcționare bună, pe o răcire optimă, — care nu 
poate fi asigurată prin îngrămădirea de piese şi tuburi 
electronice — și pe ușorul acces la diversele organe 
care-l alcătuiesc, în scopul depanării lui eventuale. 
Bobinele receptorului sînt ușor de executat. Astfel, 
bobina oscilatorului, acoperind canalele 1 și 2, notată 
cu L3 pe schemă, se execută fără carcasă și are 5 spire, 
cu diametrul sîrmei de 1,2...2 mm, din conductor 
dezizolat de cupru, cu priză exact la mijloc. Priza se 
va cositori pe bobină. Pentru canalele 3...5, bobina 
va avea 3,5 spire. Diametrul exterior al bobinei este 
de 13...15 mm, iar distanța dintre spire 3 mm. Cape- 
tele bobinei se lipesc direct pe trimerul care o acor- 
dează. Restul bobinelor se înfășoară pe niște carcase 
„improvizate“, respectiv pe corpul unor rezistențe 
chimice de 0,25...0,5 watt (diametrul circa 4 mm). 
Astfel, L1 are 8 spire, cu priză la spira 3 dinspre masă, 
bobinate cu conductor dublu izolat cu email și mătase 
de 0,4...0,6 mm diametru. În cazul recepționării rit 
lului 1, Ll va avea 12 spire, cu priză la spira 4, 
pentru canalele 3...5, numărul de spire va fi 5, cu ia 
la spira 2, cu același fel de conductor. Bobina L1 se va 
bobina pe o rezistență cu o valoare nu mai mică de 

10 spire, pentru canalul 2,7 spire, pentru canalul 3, 
un număr de 5 spire, iar pentru canalele 4...5, doar 
3 spire, însă în acest caz rezistența pe câre se înfășoară 
va avea o valoare în jurul a 10 kiloohmi. Se folosește 
același tip de sîrmă ca pentru L1. Atît bobina LI cît 
și L2 se fixează direct pe trimerele care le acordează. 

Trimerele se vor monta distanțat de placa de mon- 
taj, la circa 5...8 mm. Aceasta se va face cu ajutorul 
unor distanțoare, fie dintr-o singură bucată, fie prin 
suprapunere de șaibe din orice material, metalic sau 
izolant. Trimerele vor fi preferabil cu dielectric „aer“ 
sau ceramice. În cazul recepționării unor canale de 
frecvență mai mare decît cele indicate mai sus, bobi- 
nele se vor înfășura pe carcase din orice material 
izolant, cu diametrul de 6...8 mm, prevăzute cu miez 
reglabil de bronz. Numărul de spire se va tatona în 
limitele date pentru bobinele fără miez. Trebuie spus 
însă că pentru canalele 10...12 e preferabilă folosirea 
unui bloc de acord de construcție industrială, care 
are un randament mai bun la frecvențe foarte înalte 
și oferă avantajul că e precis acordat din fabrică. 

Bobinele de frecvență. intermediară sînt acordate 
pe frecvențe diferite, în scopul lărgirii benzii de frec- 
vență recepționată, fapt care asigură o bună calitate 
a imaginii. Mijlocul benzii de frecvență. intermediară 
se situează în jurul a 35 MHz, cu o lărgime de circa 
5 MHz. 

Şi ele se bobinează pe rezistențe, folosite drept 
carcasă, tot spiră lîngă spiră. De această dată se folo- 
sește însă sîrmă dublu izolată cu email-mătase de 
0,12...0,16 mm diametru. Bobina L3 are 30 spire, 
L4 48 spire, iar L6 are 60 spire. Toate aceste bobine 
vor avea extremităţile lipite de capetele terminale ale 
rezistențelor, prin intermediul cărora se vor fixa direct 
pe contactele de anod și de grilă ecran ale soclurilor 
tuburilor electronice. Același sistem de bobinare se 
folosește și la bobinele de corecție ale amplificatorului 

46 video, Dr lşiDr2. Acestea însă se bobinează în „vrac“ 

(de-a valma). Primul bobinaj va avea 150 spire, cel 
de-al doilea 200 spire. 

Bobinele pentru separarea canalului audio se vor 
înfășura pe o carcasă din orice material izolant, cu 
diametrul 8 mm și lungimea 35 mm. L7 va avea 
20 spire, iar L8 30 spire, pentru o frecvență interme- 
diară de sunet de 6,5 MHz. Distanţa dintre cele două 
înfășurări, executate cu conductor dublu izolat cu email 
și mătase, va fi 3 mm. Capetele apropiate ale bobine- 
lor, situate spre centrul carcasei, se vor lega la masă. 

La prima vedere poate părea ciudat faptul că nu- 
nărul de spire al bobinelor canalului video, pe frec- 
vență mare, e mai mare decît al bobinelor canalului 
audio, acordat pe 6,5 MHz. Trebuie să se țină însă 
seama de faptul că bobinele din canalul video sînt 
acordate doar de capacităţile interne, foarte mici, ale 
tuburilor electronice și bobinele respective au un dia- 
metru foarte redus, pe cîtă vreme bobinele canalului 
audio sînt acordate de condensatoare trimer, care 
pot asigura, după caz, o capacitate pînă la 25 pF, iar 
în afară de aceasta, bobinele traseului audio au un 
diametru mult mai mare. Schimbînd de exemplu dia- 
metrul bobinci oscilatorului local, bobina L3, micșo- 
rîndu-l de exemplu pînă la 7 mm, fără modificarea 
numărului de spire, se pot acoperi canalele 3...5. 

Prin acordarea trimerelor care șuntează bobinele 
LI, L2 și L7, se obține contrastul maxim al imaginii. 
Prin rotirea trimerului oscilatorului se obține apa- 
riția sau dispariția recepției stației de televiziune. Prin 
rotirea ulterioară a trimerelor care șuntează bobina 17, 
se caută să se obțină o imagine fără dire întunecate 
sau luminoase. În caz că prin rotirea condensatorului 
trimer nu se obține suprimarea dîrelor parazitare, care 
indică o amplificare neuniformă în banda intermediară 
video, se mărește sau se micșorează numărul de spire 
fie al bobinei L6, fie al bobinei L7, cu + 20%, și se 
constată apoi dacă rotirea trimerului duce la suprima- 
rea direlor. Bobina L8, împreună cu trimerul respec- 

tiv, face parte din circuitul de intrare al canalului de 
sunet. În caz că în schema canalului de sunet e pre- 
văzut acest circuit oscilant la intrare, el nu va fi 
montat de două ori, ci se va folosi cel montat pe șa- 
siul receptorului descris în capitolul de față. Conexiu- 
nea de la acest circuit oscilant pînă la canalul sonor 
va fi cît mai scurtă, eventual ecranată cu o bucăţică, 
de cablu coaxial de radiofrecvență, cu capacitate cît 
mai redusă. a, , 
Bineînţeles că și receptorul superheterodină va fi 
urmat de celelalte blocuri care asigură funcționarea 
globală a televizorului, adică selectorul de amplitu- 
dine, care asigură impulsurile de sincronizare ale blo- 
curilor de baleiaj, blocurile de baleiaj, traseul de frec- 
ventă intermediară sonoră (audio), discriminatorul 
audio, amplificatorul audio și blocul de alimentare. 
Pentru verificarea imediată, separată, a acestui 
bloc, fără ca restul televizorului să fie conectat la el, 
se poate face următoarea încercare, care este aplica- 
bilă oricărui receptor video descris în lucrarea de 
față. Se conectează o cască radio cu rezistență mare, 
de circa 2 000...4 000 ohmi, printr-un condensator de 
10 000 pF... 0,1 microfarazi, între ieșirea receptorului, 
(borna care se leagă la catodul cinescopului) și masă, 
Receptorul fiind alimentat normal și cu antena conec- 
tată la intrare, prin reglarea trimerului oscilatorului 
se va auzi în cască zgomotul foarte puternic al semna- 
lului complex video, dat de stația de televiziune. 
. Tot prin rotirea trimerului se va recepționa parazitar 
acompaniamentul sonor, nu însă cu calitatea pe care o 
va da detecția de modulație de frecvență. Casca poate 
fi înlocuită și printr-un difuzor dinamic de orice tip, 
echipat cu transformator de ieșire cu mare impedanță, 
în înfășurarea primară. De asemenea poate fi folosit 
și un voltmetru de curent alternativ, de 5 000...20 000 
ohmi/volt, conectat printr-un condensator. El va 
indica în cazul unui acord optim o tensiune de 40... 
48 60 volţi. După această probă se poate trece fără grijă 

la asamblarea televizorului, blocul de recepție video 
implicînd ulterior numai mici retușuri ale acordului. 

Organele manuale de reglaj exterior sînt în număr 
de două. Reglajul contrastului se realizează cu poten- 
țiometrul plasat pe catodul primului tub electronic. 
El va fi montat pe panoul frontal al televizorului. 
Condensatorul și rezistența de catod ale primului tub 
vor fi montate pe placa de montaj a receptorului, iar 
conexiunile la potențiometru pot fi oricît de lungi și 
nu necesită ecranare. A] doilea reglaj e cel al acordului 
oscilatorului. Acest acord nu este însă prea critic, 
Reglarea acordului oscilatorului se realizează prin 
intermediul unei tije lungi, din material izolant (ba- 
ghetă de plastic, ebonită sau fibră). Nu e necesar un 
mecanism de „scală“, ca la aparatele de radio, și de 
altfel nici televizoarele de construcție industrială nu 
posedă astfel de mecanisme. Eventual, poate apărea 
și al treilea element de reglaj, în cazul folosirii unui 
comutator pentru schimbarea canalelor. Axul comuta- 
torului poate fi scos lateral din cutie sau pe panoul 
frontal. 


Celula de detecție video 


Fie că receptorul de semnale video e cu amplificare 
directă, fie superheterodină, după amplificarea semna- 
lului complex de televiziune urmează detectarea lui, 
ca în orice receptor radio. În celula de detecție se 
întrebuințează în mod obişnuit o diodă punctiformă, 
cu germaniu sau siliciu. Există posibilitatea folosirii 
și a altor metode de detecție, prin utilizarea tuburilor 
electronice, însă imaginea obținută nu e de bună 
calitate. 

Foarte asemănătoare cu schema unui receptor „cu 
galenă“, celula de detecție cu diodă e prezentată în 
figura 23. Deși simplu de realizat, trebuie să se țină 4? 

seama la realizarea acestei celule de următoarele 
particularități specifice tehnicii televiziunii: 

În primul rînd, la receptoarele obişnuite pentru 
semnale cu modulație în amplitudine, pentru gamele 
de unde lungi, medii, scurte, există o diferență foarte 
mare între frecvenţa purtătoare (de la 150 kHz pînă 
la maximum 30 megaherti la receptoarele cu ampli- 
ficare directă sau frecvența intermediară de circa 
460 kHz la receptoarele super, considerată frecvență 
purtătoare) și frecvența maximă audio care se recep- 
ționează, care de obicei nu depășește 5 000 Hz. În 
cazul receptoarelor de televiziune, diferența dintre 
frecvența purtătoare sau frecvența intermediară și 
semnalul util video care acoperă o bandă de peste 
6 MHz este mult mai mică. După detecție rămîne 
totdeauna o componentă de radiofrecvență din frec- 
vența purtătoare sau intermediară, care trebuie eli- 
minată, prin șuntarea ieșirii celulei de detecție cu un 
condensator. La un receptor radio cu tranzistoare, 
acest condensator are o valoare de ordinul miilor de 
picofarazi, iar la receptoarele cu tuburi electronice este 
de ordinul cîtorva sute de picofarazi. Ieșirea celulei 
de detecție video nu poate fi însă șuntată decît cu o 
capacitate foarte mică, de cîțiva picofarazi, astfel ca 

50 să se creeze un compromis între filtrarea componentei 

de radiofrecvență nedetectată și frecvențele foarte 
înalte, pînă la 6 MHz, rezultate din detecție, ce nu 
trebuie atenuate, ele alcătuind semnalul video util. 

Altă particularitate e aceea că detecția se face pe 
o rezistență de sarcină foarte mică, de 1,5... 5 kilo- 
ohmi, valoarea cea mai uzuală fiind de 3 kiloohmi. 

Legarea celulei de detecție video se face direct, 
galvanic, la intrarea amplificatorului video. Nu se 
folosește nici un fel de cuplaj prin transformator sau 
condensator, întrucît apar deformări ale semnalului 
video. Prin cuplajul direct se asigură trecerea frec- 
vențelor celor mai joase. 

Sensul de conectare al diodei nu este întîmplător. 
Dioda se conectează fie cu plusul ei (cristalul) spre 
circuitul oscilant, în caz că după ea urmează un am- 
plificator video cu un singur tub electronic, fie invers, 
în caz că se folosește un amplificator video cu două 
tuburi. Altfel, imaginea obținută pe ecranul cinescopu- 
lui apare în negativ (ca un clișeu fotografic). Acest 
efect e de altfel și funcție de polaritatea modulațţiei 
emițătorului video al stației de televiziune. În cazul 
standardului folosit în țara noastră și în majoritatea 
stațiilor europene, modulația e negativă, adică stația 
transmite semnalul de înnegrire a imaginii. Alte stan- 
darde de televiziune folosesc sistemul de modulație cu 
polarizare pozitivă, staţiile respective dînd semnale 
de luminare a cadrului, sistem care însă nu e practic, 
recepţia fiind perturbată mai ușor de paraziții indus- 
triali sau atmosferici. 

Pentru detecția video se poate folosi orice tip de 
diodă punctiformă, indiferent de marca de fabricație. 
Ea se va plasa cît mai departe de piesele care se pot 
încinge în momentul funcţionării televizorului. Capetele 
diodei nu se vor scurta și lipiturile la capetele ei se vor 


face cît mai repede. Celula de detecție nu implică 


reglaje speciale. 

Amplificatorul video 


Amplificatorul video servește la ridicarea nivelului 
semnalului dat de detectorul video, astfel ca tensiu- 
nea obținută la ieșirea lui să fie suficientă pentru mo- 
dularea fasciculului de electroni din tubul cinescop. 
Cu alte cuvinte, amplificatorul video se intercalează 
între detectorul video, ce livrează o tensiune de maxi- 
mum un volt, și electrodul modulator al tubului. cine- 
scop, la care tensiunea atinge cîțiva zeci de volți. 
Tuburile cinescop actuale au nevoie de o tensiune de 
comandă între 25 și 50 volţi, tensiune care diferă de 
la tip la tip. Obţinerea unei asemenea amplificări în 
tensiune pare la prima vedere ușor de obținut, însă 
pentru obținerea unei imagini de bună calitate, am- 
plificatorul video trebuie să amplifice o bandă foarte 
largă de frecvenţe, de la 25 Hz pînă la 6 MHz. Frec- 
vențele joase trebuie redate corect, ele reprezentînd 
gradul de iluminare generală, iar cele înalte, detaliile 
fine ale imaginii. Trecerea unei asemenea benzi largi 
de frecvență ridică probleme deosebite, care privesc atît 
schema de principiu adoptată, cît şi piesele ce se folosesc, 

Fig. 24 

Amplificatorul de bandă largă video se construiește 
după o schemă de amplificator RC. În figura 24 se 
arată care e dependența între valoarea rezistenței de 
sarcină anodică a unui etaj amplificator, coeficientul 
de amplificare și banda de frecvențe amplificate. 
După cum rezultă din figură, cu o rezistență de sarcină 
de valoare mare se obține un mare factor de amplifi- 
care, cu o bandă de trecere destul de îngustă, care de 
pildă poate fi utilă în audiofrecvență. În cazul ampli- 
ficatoarelor video, folosindu-se o rezistență anodică 
de valoare redusă, amplificarca e mult mai mică, în 
schimb banda de trecere e considerabil lărgită. Bine- 
înţeles, datele din figură nu pot fi considerate ca valori 
absolute, ele servind doar pentru ilustrarea faptului 
în sine. 

Întrucît reducerea valorii rezistenței anodice de 
sarcină reduce și amplificarea, pentru îmbunătăţirea 
redării frecvenţelor foarte înalte se folosește un arti- 
ficiu, prin conectarea în serie a unei inductanţe, care 
are rolul de a se opune scurgerii de frecvență foarte 
înaltă prin sursa de alimentare. Inductanța folosită 
e o bobină de șoc cu număr redus de spire, între 80 și 
maximum 200 spire. În scopul micșorării factorului 
de calitate al acestei bobine, care poate oscila pe o 
anumită frecvență de rezonanță ţinînd seama de ca- 
pacitățile parazite ale montajului, de capacitatea ei 
proprie și de capacitatea tubului electronic folosit, 
ea se șuntează cu o rezistență de amortizare. Bobina 
de șoc se bobinează chiar pe corpul cilindric al rezis- 
tenței. În televizoarele construite cu untub cinescop 
mic, de 7... 13 cm diametru (tub catodic pentru osci- 
loscop), imaginea fiind foarte mică, spotul luminos 
produce un efect de difuzie a imaginii. În acest caz 
nu se poate obține o imagine de prea bună calitate 
și de aceea o bandă de trecere a amplificatorului video 
de maximum 3 Megaherți e suficientă. Ea se realizează 
ușor cu un singur tub electronic, cu o rezistență de 
sarcină de circa 5 kiloohmi, fără bobină de șoc în- 68 

seriată cu rezistența de sarcină. În cazul utilizării 
unui tub cu ecran mai mare, e necesar să se folosească 
un amplificator video cît mai bine realizat, cu o rezis- 
tență de sarcină de valoare mai mică, cu una sau chiar 
două bobine de șoc (fig. 26). Pentru obținerea unor 
performanțe apropiate de construcţiile industriale, în 
cazul folosirii unor cinescoape cu ecran mai mare de 
47 cm pe diagonală și în scopul măririi sensibilităţii, 
e necesar să se folosească un amplificator video alcă- 
tuit din două etaje, un etaj preamplificator și un etaj 
final, ca în figura 25. 

În toate cazurile prezentate mai sus, detectorul 
video se conectează direct, galvanic, la intrarea am- 
plificatorului video, dioda fiind legată cu grila de 
comandă a tubului. Pentru decuplarea componentei 
de radiofrecvență rămasă nedetectată se folosește un 
condensator cu o capacitate de cîțiva picofarazi, care 
uneori poate lipsi, rolul lui fiind suplinit de capaci- 
tatea de intrare a tubului electronic. 

În cazul folosirii unui amplificator video alcătuit 
dintr-un singur etaj de amplificare, e necesar un tub 
final special de bandă largă. Din această categorie 
fac parte tuburile pentodă finală cu pantă mare 
(10...15 mA/V), de exemplu 6AG7, 6119, PL 83, GI115 etc. 

Cu rezultate mai slabe se pot folosi tuburile EL84 
sau 6Il14; iar la limită de amplificare EF80, 6AC7, 
64, 1852, 6SH7 sau 6K4. În cazul folosirii unui 
amplificator video cu două etaje de amplificare, tubul 
final se alege dintre cele enumerate mai sus, iar cel 
preamplificator va fi unul din următoarele: EF60, 
GAC7, ©&K4, ©KSII, ©&K1I. Ca tuburi preamplifica- 
toare, cu rezultate mai slabe, se pot folosi și EF86, 
6K32II, 6S]7 și 6K8 sau 6K7, 6K9, dar montate 
în poziție orinzontală, astfel ca dioda să fie direct 
lipită pe căpăcelul de grilă al tubului. Se poate spune 
însă că întrebuințarea unor tuburi la limită, chiar 
dacă e vorba de un amplificator video cu două etaje, 
nu echivalează cu rezultatele obținute cu un ampli- 
ficator video realizat cu un singur tub final cu pantă 55 

mare. S-au dat totuși aceste indicații mai mult pentru 
scopul de a-l face pe amator să se „descurce“, fie în 
caz că televizorul nu poate fi pus în funcție din lipsa 
tuburilor speciale, fie că se defectează și trebuie repus 
rapid în funcție. 

Ieşirea amplificatorului video se racordează direct 
la catodul tubului cinescop, iar printr-un grup RC, 
la blocul de sincronizare-selectorul de amplitudine. 

La realizarea amplificatorului video se vor folosi 
conexiuni cît mai scurte. Nu e necesară o ecranare a 
conexiunilor de intrare sau ieșire, totuși se cere ca 
amplificatorul video să fie plasat cît mai departe de 
circuitele și transformatoarele din televizor producă- 
toare de perturbații, și anume de blocul de alimentare, 
de transformatoarele de ieșire de linii și de cadre, de 
transformatorul de ieșire audio, precum și de genera- 
toarele blocking de linii și cadre. 

Dacă se respectă cu strictețe schema amplificatoru- 
lui video, folosindu-se piese corespunzătoare, acesta, 
odată montat, nu mai are nevoie de o operaţie supli- 
mentară de reglaj sau punere la punct. 

n construcțiile industriale se folosesc uneori ampli- 
ficatoare video mai complicate. Trebuie relevat însă 
faptul că deși schemele de amplificatoare video prezen- 
tate aci sînt foarte simple, în comparație cu alte scheme 
clasice, funcționarea lor e pe deplin satisfăcătoare, 
atît din punct de vedere al calității, cât şi al stabilității 
în funcționare, 


Detectorul audio 
pentru modulația de frecvență 


Acompaniamentul sonor al programelor de televiziune 
se realizează prin intermediul modulației de frecvență. 
Pentru demodularea unui semnal modulat în frecvență 
56 nu se poate folosi sistemul clasic de detector cu diodă, 

ca la receptoarele pentru semnale modulate în ampli- 
tudine, 

În practica construcţiei televizoarelor se folosesc 
cîteva tipuri de detectoare speciale pentru modulația 
de frecvenţă: 

n figura 27 e arătată schema clasică a unui detector 
de frecvență denumit „discriminator“. Semnalul de 
frecvență intermediară de 6,5 MHz, pe sistem „inter- 
carrier sound“, cules 'de la ieșirea amplificatorului 
video, e amplificat de un tub pentodă cu pantă mare 
și trimis discriminatorului, care transformă deviațiile 
de frecvență ale semnalului de frecvență intermediară 
în audiofrecvență. Pentru aceasta e necesar un filtru 
special de frecvență intermediară, a cărui construcție 
e arătată în figura 28. Filtrul e ușor de realizat, el 
avînd următoarele date: bobina L1 are 32 spire, iar 
bobina L2, 16 + 16 spire, bobinată cu două conduc- 
toare paralele. Modul în care se conectează este ară- 
tat în figură. Pentru ambele bobine se folosește sîrmă 
de cupru izolată cu email și mătase, de 0,18...0,3 mm 
diametru. Bobinajul se face pe o carcasă din material 
plastic pertinax sau hîrtie încleiată cu soluție de plexi- 
glas, cu diametrul 10 mm și lungimea 50...80 mm. 


Fig. 27 bi 

Fig. 28 


Carcasa se fixează pe o plăcuță de pertinax, polistiren 
sau plexiglas, care servește ca suport și pentru cele 
două condensatoare trimer și restul de piese ce alcă- 
tuiesc montajul, inclusiv diodele punctiforme cu ger- 
maniu, folosite pentru detecție, și care pot fi de orice 
tip. Ansamblul se ecranează într-o cutiuţă de aluminiu, 
cupru sau alamă. În cazul folosirii unui tub electronic 
dublă diodă, acesta va fi plasat în afara blindajului. 
Circuitul oscilant de la intrarea amplificatorului de 
frecvență intermediară audio va fi construit similar 
circuitului oscilant alcătuit din trimer și bobina L1. 
Şi în cazul circuitului oscilant de intrare e necesar 
să se construiască o cutiuță-ecran, bineînțeles mai 
mică, fiind necesară o carcasă cu lungimea cam de 
30...50 mm. Reglarea discriminatorului e foarte simplă 
și constă doar în ajustarea trimerilor — cu o capacitate 
maximă de 25...50 pF—, pentru obținerea unei audiții 
cît mai puternice și de bună calitate, observîndu-se 
ca în pauza dintre semnalele audio să nu se audă 
zgomotul de 50 Hz al sincronizării cadrelor. După 
discriminator se poate conecta un amplificator de 
audiofrecvență, fie cu un singur tub final cu pantă 
58 mare, de exemplu EL84 sau 61114, eventual un tub 

6AG7 sau echivalentul lui, GII9 (atenţie: tensiunea 
maximă de ecran 150 volţi!), fic cu două tuburi din 
cele descrise în lucrarea de față. 

Un alt tip de discriminator „mai complicat“ e arătat 
în figura 29. În afară de cîteva piese montate în plus, 
care permit o mai bună rejecție a semnalelor parazite 
modulate în amplitudine, se constată prezența unei 
bobine suplimentare, L3, care se bobinează cu sîrmă 
izolată cu email-mătase, de 0,12...0,2 mm diametru, 
deasupra bobinei Li, cam pe centrul ei, numărul de 
spire fiind 10. Ca izolație între bobina L1 și L3 se folo- 
sește un strat de pînză uleiată sau două-trei straturi 
de foiţă parafinată de condensator. Montarea discri- 
minatorului e aceeași ca și în ca- 
zul anterior. Randamentul aces- 
tui tip de discriminator e mult 
mai bun și el se poate folosi în 47 
construcția unui televizor de ca- 
litate superioară,  distorsiunile 
rezultate din detecție fiind mai 
mici de 2%. Reglarea lui e 
identică cu a celui prezentat 
mai sus. Realizare posibilă, ca 
în figurile 30 și 31. 

O variantă mult mai simplă 
de discriminator e prezentată Fig. 30 

în figura 32. Construit pe principiul detectorului 
de impulsuri, oferă o audiție de înaltă calitate, 
avînd avantajul — și dezavantajul — de a detecta 
și modulația în amplitudine. Pentru a se împiedica 
detectarea semnalelor modulate în amplitudine, care 
în cazul acompaniamentului sonor au rolul doar de 
a strica fidelitatea audiţiei, prin apariția unor zgomote 
parazitare generate de surse de paraziți radiofonici sau 
detectarea impulsurilor de sincronizare de cadre, e nece- 
sară micșorarea tensiunii anodice a tubului amplificator 
de frecvență intermediară sunet, la o valoare foarte 

Fig. 33 


mică, de ordinul a 30...50 volți. Aceasta se obține cu 
ajutorul unui divizor de tensiune rezistiv, alcătuit 
dintr-o rezistență de 100...200 kiloohmi, în serie cu 
sursa de alimentare, și o rezistență de 30...50 kiloohmi, 
în paralel cu condensatorul de decuplaj anodic. E nece- 
sar ca în cadrul operaţiilor de reglaj să se tatoneze 
valoarea uneia dintre cele două rezistențe pînă cînd 
zgomotul de frecvență al cadrelor dispare din audiție, deși 
cu valorile indicate se obține oarecum un minim. Prin 
acest artificiu de montaj, amplificatorul de frecvență 

Fig. 35 


intermediară audio devine un amplificator limitator 
pentru semnalele modulate în amplitudine, a căror 
amplitudine nu poate depăşi tensiunea de alimentare 
redusă, obținută prin divizorul de tensiune. Alimen- 
tarea ecranului tubului respectiv se ia în acest caz 
tot după divizorul de tensiune, direct, fără alt decu- 
laj. 

i EN cu diode prezentate mai sus: pot fi 
utilizate și în cazul montajelor tranzistorizate, ca 
în figurile 33, 34, 35. 

Un alt sistem de detector pentru modulația de 
frecvenţă este cel de cuadratură, din figura 36. Detec- 
torul acesta funcționează concomitent și ca ampli- 
ficator de tensiune audio. Amplificatorul audio care 
urmează după un astfel de detector trebuie să aibă 
însă tot două tuburi. Avantajul pe care îl oferă folo- 
sirea lui constă în economisirea diodelor. Ca tub elec- 
tronic se poate utiliza orice tub hexodă sau heptodă. 
Rezultatele cele mai bune se obțin cu tubul GASII, o 
pentodă special elaborată pentru acest tip de montaj. 
Atît în cazul folosirii acestui tub, cît și eventual a 
unui tub din seriile EF86, 6S]7 sau G7K8, care func- 
ționează mulțumitor ca detectoare de cvadratură, 

63 intrarea se face pe grila de comandă — grila 1 —, 

iar circuitul oscilant din care face parte bobina L2 se 
conectează la grila a treia — supresoare — a tubului 
respectiv ca în figura 37. Indiferent de tipul tubului 
folosit, limitele de valori indicate în schemă rămîn 
aceleași. În schimb, în cursul operaţiilor de montaj, 

se vor tatona valorile pieselor notate cu steluță, pentru 
obținerea unui minim de zgomot de fond. 

Reglarea detectorului de cvadratură e similară 
discriminatorului, cu deosebire că prin acționarea 
asupra trimerului care șuntează bobina L2 trebuie 
să se ajungă la un minim de zgomot de fond în pauzele 
de semnal audio. În caz că nu se obține un minim 
pronunțat, e necesar să se treacă pe rînd la determina- 
rea experimentală a valorii pieselor notate în schemă 
cu steluță. Potenţiometrul pentru reglarea volumului 
sonor va fi plasat pe circuitul grilei tubului final. 

În toate cazurile indicate mai sus e posibilă elimina- 
rea condensatoarelor trimer și înlocuirea lor cu con- 
densatoare fixe ceramice, de circa 15...20 pF. În acest 
caz, pentru reglaj se vor folosi miezuri de ferocart. 
Folosirea miezurilor de ferită e contraindicată. 

Operaţiile de reglaj atit ale amplificatorului de 
frecvență intermediară, cît și ale detectorului de frec- 
vență, oricare ar fi schema aleasă, sînt ușurate de 
faptul că de la ieșirea amplificatorului video se obține 
automat diferența de frecvență de 6,5 MHz, dată de 
stația de televiziune. 


Amplificatorul 
de audiofrecvență 


Semnalul de audiofrecvență obținut de la ieșirea detec- 
torului audio se amplifică cu ajutorul unui amplificator 
de audiofrecvență, aceasta permițind apoi audiția 
în difuzor. 

În mod practic se poate folosi orice schemă de am- 
plificator de audiofrecvență. De exemplu în figura 38 
se arată schema unui amplificator clasic cu două 
etaje, la care puterea de ieşire poate atinge 2...4 wati. 

64 O variantă a aceleiași scheme e prezentată în figura 39 

Se utilizează un tub dublu, care conține în același 
balon o triodă preamplificatoare și o tetrodă finală. 
În figura 40 e reprezentată o schemă simplă, alcă- 
tuită din două etaje de amplificare, din care primul 
este un amplificator de tensiune, iar celălalt un am- 
plificator final de putere. Montajul funcționează cu un 
tub dublă triodă, care îndeplinește ambele funcții. 
Puterea de ieșire e de circa 1 watt, cu un minim de 
distorsiuni, avantaj inerent folosirii unui tub triodă 
în etajul final. S-ar părea că puterea de 1 watt e in- 
suficientă, la primă vedere. Să nu se uite faptul că 
majoritatea aparatelor portabile de radio cu tranzis- 
toare nu dispun decît de o putere de circa 0,05...0,1 
watt, și chiar cu puterea lor relativ redusă fac destul 

zgomot pentru a nu fi utilizate la volum maxim! 
Puterea de 1 watt corespunde întru totul necesităților 
acompaniamentului sonor al unui televizor, chiar cînd 
audiția se face într-o încăpere de dimensiuni mari. 
Folosirea unui amplificator audio de putere redusă e 
legată şi de alte considerente. În primul rînd, în con- 
strucția unui televizor se folosește un difuzor de di- 
mensiuni mici, a cărui putere nu depășește 1 watt. 
În al doilea rînd, la montajul cu tub final triodă de 
mică putere, curentul anodic ajunge doar la circa 12 A, 
adică de trei ori mai puțin decît la o finală obișnuită, 
fapt care duce la o economie în dimensionarea alimen- 
tatorului și la o scădere a regimului termic de func- 
ționare al întregului montaj. In plus, construcția este 
mai simplă şi mai ieftină. Amplificatorul audio con- 
struit după această schemă nu are nevoie de nici un 
fel de reglaj, iar construcția lui cere un minim de timp, 
fiind unul din blocurile funcționale cele mai ușor de 
construit. 

Chiar dacă se dorește acționarea unui difuzor mai 
mare, montat într-o incintă sonoră separată, puterea 
de 1 watt e pe deplin satisfăcătoare. 

În schemă e figurat punctat un sistem simplu de 
reglaj al tonului care acționează prin atenuarea frec- 
venţelor înalte. În cazul introducerii reglajului de 
ton, în locul rezistenței de grilă a etajului final se 
montează un potențiometru, al cărui cursor se leagă 

66 printr-un condensator la masă. 

Conexiunile la potențiometrul de volum și even- 
tual la cel de ton, care sînt montate pe panoul frontal 
al televizorului, sînt efectuate cu conductor ecranat. 

Amplificatorului audio i se pot prevedea cîteva anexe, 
care sînt figurate în schema din figura 40. Astfel, poate 
fi prevăzut cu borne pentru cască, în caz că se dorește 
urmărirea unui program fără a deranja cu zgomotele 
pe cei din jur, sau cu borne pentru picup și mufă pentru 
magnetofon. Amplificatorul audio, împreună cu un alt 
aparat de radio sau un picup cu amplificator, poate fi 
folosit și pentru redarea discurilor stereofonice, 


Transformatorul 
de ieşire audio 


Pentru transformatoarele de ieșire de la etajele ampli- 
ficatoare finale, echipate cu pentode de putere de tipul 
EL84, 6II14, 6V6 etc., se recomandă folosirea unui 
miez din tole de ferosiliciu, cu suprafața secțiunii de 
5...6 cm2. Se vor folosi tole „E+I“. Întrefierul de 
0,1...0,2 mm se obține cu două-trei fîșii de hîrtie, supra- 
puse. Înfășurarea primară are 2 500 spire, bobinate 
cu conductor de cupru emailat, de 0,12...0,16 mm dia- 
metru. Înfășurarea secundară are 60 spire, bobinate cu 
sîrmă de cupru emailat, de 0,6...0,8 mm diametru, 
atunci cînd se folosește un difuzor cu impedanța bo- 
binei mobile de 3...5 ohmi, sau 120 spire, în cazul unui 
difuzor cu impedanţă de 8...10 ohmi. În cazul folosirii 
unui alt tip de difuzor, numărul de spire poate fi 
aproximat, ținînd seama de cifrele date mai sus. Even- 
tual se poate face bobinajul secundar cu prize din 30 
în 30 spire, numărul total de spire fiind 120. La pune- 
rea în funcţie a televizorului se încearcă numărul op- 
tim de spire, prin mutarea conexiunii difuzorului din 
priză în priză. Folosirea prizelor poate fi utilă și în 
cazul folosirii unui difuzor suplimentar. 67 

Bobinarea începe cu secundarul, care se înfășoară 
primul pe carcasă, spiră lîngă spiră. Se izolează bine 
cu două-trei straturi de pînză uleiată sau în lipsă, cu 
hîrtie și bandă izolatoare. Primarul se bobinează dea- 
supra. E de dorit ca el să fie bobinat spiră lîngă spiră, 
ca şi secundarul. Dacă amatorul nu posedă mașină de 
bobinat, se poate bobina primarul sistem „mosor“, in- 
tercalînd din 300 în 300 spire cîte un strat-două de 
hîrtie parafinată, de la condensatoarele bloc. 

Pentru un amplificator cu dublă triodă. se poate folosi 
un miez mai mic, cu suprafața secțiunii de 2,5...3 cm2. 
Bobinajul se execută după aceleași reguli ca mai sus. 
Primarul va avea 3 000...4 000 spire bobinate cu con- 
ductor de cupru emailat, de 0,1...0,12 mm diametru. 
Secundarul se va realiza cu conductor de 0,35...0,5 mm, 
avînd 150 spire, cu două prize, la spirele 50 și 100. 
Si acest transformator are nevoie de un întrefier, de 
0,1...0,2 mm, fără de care miezul se saturează magnetic 
și audiția e distorsionată. 


Montaj reflex 
pentru canalul de sunet 


În figura 41 e dată schema de principiu a unui montaj 
reflex pentru canalul de sunet, funcționînd cu un singur 
tub electronic. El îndeplinește în același timp funcția 
de amplificator al undei purtătoare, modulate în frec- 
vență, pe 6,5 MHz, și de amplificator de audiofrec- 
vență final, pentru audiția în difuzor. 

Tubul folosit este o finală cu pantă mare. În afară de 
tuburile indicate în figură pot fi utilizate și tipurile 
GAG7 sau GII9, cu condiţia ca tensiunea de ecran să 
nu depășească 150 volți. Se folosește un transformator 
de ieșire adaptat tubului final. lată datele de con- 

Carcasele au un diametru de 8...10 mm. Pentru bobi- 
naj se folosește sîrmă de cupru izolată cu email și mătase 
de 0,2...0,25 mm diametru. Bobina Ll are 35 spire, 
bobinate într-un singur strat, iar L2, 32 spire. Bobina L3 
se bobinează bifilar, cu 16+ 16 spire, pe aceeași 
carcasă cu L2, și este prevăzută cu un miez de fero- 
cart. Distanţa dintre cele două bobine e de 8 mm. 
Bobina L4 are 10 spire și se plasează peste L2, puniîn- 
du-se între ele un strat de pînză uleiată sau hîrtie 
parafinată. 

Diodele discriminatorului pot fi de orice tip punc- 
tiform, însă egale ca parametri. 

Reglajul acestui montaj se rezumă la încercarea eta- 
jului de audiofrecvenţă cu ajutorul unui pick-up conec- 
tat în paralel pe bornele potențiometrului de volum și 
apoi, prin reglarea trimerilor și a miezului de ferocart 
al bobinei L3, televizorul fiind în stare de funcțiune, 
se caută obținerea unui sunet cît mai puțin distorsio- 
nat, puternic și lipsit de zgomotul de fond al frecvenţei 
cadrelor. E o operaţie care nu cere decît cîteva minute 
şi pentru care nu trebuie o deosebită îndemiînare, fiind 
vorba doar de trei circuite acordate. 

Acest montaj poate fi folosit și la echiparea unor 
televizoare cu număr redus de tuburi, cu amplificare 
directă sau superheterodină, oferind un randament 
foarte bun. 


Amplificatorul de audiotrecvenţă 
al televizorului 
tranzistorizat 


Poate fi construit în două variante. Una din acestea 
constă într-un etaj final asimetric, de mică putere, 
de circa 1 watt, solicitînd un curent de circa 100 mA. 
Un asemenea montaj nu e prea economic, în schimb e 
foarte util atunci cînd se alimentează televizorul de la 
rețea, deoarece are un procent de distoisiuni sub 1%, 
și o redare de înaltă fidelitate a sunetului. În plus, 
montajul avînd un consum aproximativ constant, nu 
produce variații importante ale tensiunii de alimentare, 
fapt care ar provoca dereglaje ale altor blocuri din 
televizor, de exemplu ale celui de sincronizare. 

A doua soluţie constă într-un amplificator clasic, 
în contratimp, cu o putere de circa 200 miliwaţi, putere 
mai mult decît suficientă. Curentul variază, funcție de 
semnal, între 5 și 25 mA. În cazul unei realizări îngri- 
jite a transformatoarelor, se poate obține și în acest caz 
o redare de bună calitate å sunetului. Întrucît puterea 
absorbită de amplificator variază funcție de nivelul 
semnalului aplicat la intrare, e bine ca acest ampli- 
ficator, în cazul realizării unui televizor portabil, să 
fie alimentat dintr-o sursă separată, formată din două- 
trei baterii plate de lanternă. 

În figura 42 e dată schema unui amplificator cu etaj 
de ieșire asimetric. Primul etaj de amplificare, de ten- 
siune, folosește un tranzistor de putere mică, cu zgo- 
mot de fond redus, și factor de amplificare B mai mare 

70 de 30, de exemplu I13B, EFT 321, OC75 etc. Tran- 

zistorul al doilea, care e cuplat direct cu cel de-al trei- 
lea, este de putere medie, de exemplu un OC72, EFT 351 
sau, în lipsă, unul din cele enumerate anterior, cu 
un faulur B între 30 și 60. Tranzistorul final se mon- 
tează pe o plăcuță de aluminiu de 2 mm grosime, îndo- 
ită în formă de „U“, cu o suprafață de circa 50 cm2, 
care are rolul de radiator termic. Tranzistorul poate fi 
oricare din tipurile OC30, EFT 212, [1201 sau echi- 
valente, cu factor B mai mare de 10. 
Autotransformatorul de ieșire se bobinează pe un 
miez din tole de ferosiliciu, cu secțiunea de 1,5...2 cm?. 
Întrefierul de 0,1 mm se obține cu o bucată mică de 
carton, subțire. Porțiunea A-B se va bobina cu sîrmă 
de cupru emailată de 0,45...0,5 mm diametru și va 
avea. 30 spire. Porțiunea B-C va fi identică. C-D și D-E 
vor avea fiecare tot cîte 30 spire, însă se poate folosi 
sîrmă emailată de 0,3...0,4 mm diametru. În sfîrșit, 
secțiunea E-F va fi bobinată cu conductor emailat de 
0,25...0,3 mm diametru și va avea 200 spire. Deci, în 
total, înfășurarea autotransformatorului dispune de 
320 spire. Difuzorul se va conecta la prizele rămase libere, 
căutîndu-se să se obțină o calitate optimă a audiției. 
În figura 43 e reprezentată schema unui amplifica- 
tor avînd etajul final în contratimp și o putere utilă de 
circa 200 miliwaţi. Schema e clasică și realizarea ei 
nu ridică greutăţi celor care au mai executat montaje 
de radioreceptoare cu tranzistoare. Se pot folosi tran- 
zistoare de mică putere, de orice fabricație, de exemplu 


EFT 321, EFT 351, OC71, 1113 A, 1114. În cazul folo- 71 

sirii tranzistoarelor de producție românească, nu se vor 
folosi tipurile marcate cu „C“, care sînt făcute numai 
pentru funcționare la tensiuni mici, remarcă valabilă 
și pentru primul montaj. Tranzistorul T5, de orice marcă 
de fabricaţie, poate fi și defect parțial, întrucît i se 
folosește numai o singură joncțiune validă, cu rol 
de termistor. Rolul termistorului e de a stabiliza regi- 
mul etajului final, funcție de temperatură. Tranzis- 
toarele T3 și T4 se vor alege cu un același factor ß, 
care poate fi oricît de mic. 

Cele două transformatoare se realizează pe miezul 
din tole de ferosiliciu, cu secțiunea de 1 cm?. Trans- 
formatorul de defazare, notat Tr 1, are un întrefier 
de 0,1 mm. Primarul său dispune de 1 500 spire din 
sîrmă de cupru emailată, de 0,08...0,1 mm diametru. 
Secundarul se înfășoară su sîrmă emailată de 
0,15...0,2 mm diametru și are 2x300 spire. 

Tolele transformatorului de ieșire, Tr 2, se asamblează 
alternat. Primarul său va avea 2 x 400 spire, cu sîrmä 
de cupru emailat de 0,15...0,2 mm diametru. Secundarul 
se va bobina la fel ca prima înfășurare a autotransfor- 
matorului din montajul precedent, iar difuzorul se va 
conecta la una din prize, prin tatonare. 

Valoarea optimă a rezistențelor notate cu steluță se 
va determina prin tatonări în cursul operațiilor de re- 
glaj, cu semnal de audiofrecvență aplicat la intrarea 
amplificatorului. În timpul funcționării, tranzistoarele 
nu au voie să se încălzească, excepție făcînd tranzis- 
torul T3 din primul montaj, care se încălzește moderat, 

Blocul de sincronizare 


Blocul de sincronizare al oricărui televizor are drept 
scop să permită, în receptorul de televiziune, procesul 
de declanșare al baleiajului de linii și de cadre, în con- 
formitate cu cel din stația de emisie. Pentru aceasta, 
staţia de emisie transmite un semnal complex în care, 
în afară de semnalele video (ce comandă întunecarea 
ecranului, semnale care, în timp, compun imaginea 
linie cu linie), se transmit și impulsuri de sincronizare, 
care comandă începutul fiecărei linii şi &nceputul fie-. 
cărui impuls de cadre. Impulsurile de sintronizare se 
recepționează și se amplifică prin tot traseul recepto- 
rului video, trecînd și prin detectorul și amplificatorul 
video, de la ieșirea căruia ajung la circuitele blocului de 
sincronizare. 

Semnalele de sincronizare depășesc cu aproximativ 
25% nivelul de modulație al semnalului video. Semnalul 
de sincronizare de linii are frecvența de 15625 Hz, 
iar cel de sincronizare de cadre are frecvența de 50 Hz. 
Blocul de sincronizare separă impulsurile de sincroni- 
zare din semnalul complex video și le repartizează, după 
scop, generatoarele de baleiaj de linii și cadre. 

Se construiesc blocuri de sincronizare după scheme 
mai simple sau mai complicate. În cele ce urmează ne 
vom ocupa numai de montajele care oferă o bună sta- 
bilitate a imaginii. Montajele de sincronizare nu tre- 
buie să fie afectate de perturbațiile atmosferice sau in- 
dustriale, care pot duce la desincronizare, adică la 
„ruperea imaginii“. De asemenea, e foarte importantă 
alegerea schemei de sincronizare, ţinîndu-se seamă de 
polaritatea impulsurilor de sincronizare, care poate fi 
negativă sau pozitivă. Aplicarea unor impulsuri de po- 
laritate necorespunzătoare blocurilor de baleiaj duce la 
insucces, și oricît ar fi de corect executată o schemă, 
nu se obține nici un rezultat, ca și cum blocul de sincro- 
nizare nu ar exista. Funcție de polaritate, impulsurile 
de sincronizare se pot aplica în anumite puncte ale ge- 73 

neratorului de linii sau cadre, după cum va fi arătat 
la descrierea generatoarelor respective. 

Blocul de sincronizare este alcătuit dintr-un ampli- 
ficator limitator, în care amplitudinea semnalului ampli- 
ficat e limitată, datorită tensiunii reduse cu care se ali- 
mentează anodul tubului respectiv. Reducerea tensiunii 
anodice de alimentare, pînă la circa 40 V, se face cu aju- 
torul unui divizor de tensiune, ca în figura 44. Impulsu- 
rile, limitate ca amplitudine, dar diferite ca durată 
(respectiv, cele pentru linii au o durată foarte mică, 
iar cele pentru cadre, considerabil mai mare), sînt am- 
plificate cu un alt tub și apoi separate cu ajutorul unor 
circuite RC de integrare și diferenţiere, fiind aplicate 
ulterior generatoarele de baleiaj. 

În figura 45 se prezintă un bloc de sincronizare, con- 
struit cu o singură pentodă. 

Verificarea funcționării corecte a blocului de sincro- 
nizare se efectuează de către specialiști cu osciloscopul 

74 catodic, Există însă și o metodă de verificare simplă, 

amatoricească. Pentru aceasta, se alimentează blocul 
separat, dintr-un redresor, cu tensiunile indicate în 
schemă. Se conectează la intrarea lui un picup sau ieși- 
rea de pe diodă a unui receptor radio. Se conectează 
pe rînd o cască cu rezistența internă de 2 000...4 000 
ohmi sau intrarea unui amplificator audio, la bornele 
de ieșire pentru tensiunea de sincronizare de cadre și 
apoi la bornele de ieșire pentru tensiunea de sincro- 
nizare de linii, urmărindu-se ce se aude. În primul caz, 
se vor auzi doar frecvențele foarte joase, iar în cazul 
al doilea, frecvențele foarte înalte, în cazul unei funcțio- 
nări normale, corecte. Faptul că semnalele audio apar 
distorsionate nu are importanță, întrucît acest mon- 
taj nici nu este conceput pentru amplificări de înaltă 
fidelitate! 

Dacă televizorul funcționează și, în timp ce se re- 
cepționează, emisiunea telecentrului, se conectează casca 
la bornele de ieșire pentru impulsurile de sincroni- 
zare de cadre, de la blocul de sincronizare trebuie să 
se audă un biziit puternic, iar la bornele de ieșire pentru 
impulsurile de sincronizare de linii trebuie să se audă 
un sunet continuu, cu o frecvență foarte ridicată, ca un 
țiuit. 

Blocul de sincronizare, sau, cum i se mai spune, 
„selectorul de amplitudine“, poate prezenta unele mo- 

dificări constructive, funcție de polaritatea impulsuri- 
lor de sincronizare primite de la ieșirea amplificatorului 
video. Schemele anterioare sînt prevăzute pentru func- 
ționarea într-un ansamblu cu un singur etaj de ampli- 
ficare video, la care semnalul video are la ieșire polari- 
tatea pozitivă. În cazul folosirii unui amplificator video 
cu două tuburi electronice, de exemplu la un televizor 
cu sensibilitatea ridicată, pentru recepţia la mare dis- 
tanță, semnalul poate avea polaritatea negativă, aceasta 
fiind funcţie de felul în care se conectează dioda de- 
tectoare. În acest caz, semnalul video se aplică pe grila 
modulatoare a tubului cinescop, iar ca selector de am- 
plitudine se folosește montajul din figura 46. Verificarea 
funcționării sale se face ca la montajele prezentate an- 
terior. 

Tuburile electronice folosite în blocul de sincronizare 
sînt duble triode, cu factor mic sau mediu de ampli- 
ficare, de exemplu 6SN7, 6H8C, ECC82, GHIII etc., 
iar în lipsa acestora 6H7, 6H7C sau ECCSI, cu rezul- 
tate ceva mai slabe. Se pot folosi și triode separate, 
de exemplu 6C5, 6C2C, pentode ca 6K7, 6SK7 sau 6K3 
legate ca triodă, sau eventual partea triodă din tuburile 
duble, ca ECL82, 6D3I[, la care partea pentodă este 
utilizată pentru alte circuite ale televizorului. 

Pentru selectorul de amplitudine cu pentodă convine 
tubul 6AC7 sau tuburile GHt4, 645, EF80, adică 
pentode cu pantă fixă mare. 

Montajul blocului de sincronizare, odată realizat, nu 
necesită nici un fel de reglaj. Singura operaţie, de 
altfel ușor de îndeplinit e legarea corectă ca polaritate 
la blocurile de baleiaj. 

În figura 47 se dă schema unui bloc de sincronizare 
simplificat, pentru echiparea unui televizor cu număr 
redus de tuburi. Deși simplu, montajul oferă satisfaca 
ție deplină. 


Blocurile de baleiaj 


Orice televizor dispune de două blocuri de baleiaj, din 
care unul pentru cadre, iar celălalt pentru linii. 

Blocul de baleiaj de cadre e alcătuit dintr-un genera- 
tor cu frecvenţa de 50 Hz, furnizînd o tensiune în formă 
de dinţi de ferăstrău. El acționează asupra unui etaj 
final, la ieșirea căruia sînt conectate bobinele de bale- 
iaj de cadre, ce se găsesc plasate pe gîtul tubului cines- 77 

cop. Aceste bobine produc deplasarea fasciculului de 
electroni pe verticală. În etajul final sînt prevăzute 
o serie de circuite de corecție RC și de reacție negativă, 
care au drept scop îmbunătăţirea liniarităţii și regla- 
rea amplitudinii tensiunii de baleiaj care parcurge bo- 
binele. 

Blocul de baleiaj de linii are o construcție similară 
întrucîtva cu cel de cadre, funcționînd însă pe frecvența 
de 15 625 Hz. La ieșirea lui, sînt conectate bobinele de 
baleiaj de linii, plasate tot pe gîtul tubului cinescop, 
care au rolul de a produce deplasarea fascicului de elec- 
troni pe orizontală sub formă de linii. Tot de la acest 
bloc se obține și tensiunea înaltă de accelerare, de 
8...15 kilovolti, care se aplică pe anodul al doilea al cines- 
copului. Etajul final al blocului de baleiaj de linii are 
și el prevăzute o serie de corecţii reglabile, pentru obți- 
nerea unei liniarități corespunzătoare și a dimensiunii 
dorite a imaginii pe orizontală. De asemenea, în etajul 
final de linii e prevăzută o diodă de amortizoare (diodă 
„damper“, „dempfer“ sau „booster'), ce are drept scop 
amortizarea oscilaţiilor parazitare care apar în trans- 
formatorul de ieșire de linii, precum și un tub redresor 
de înaltă tensiune servind pentru obținerea tensiunei 
înalte de accelerare, ce se aplică pe anodul al doilea al 
tubului cinescop. 

În directă legătură, uneori construindu-se cu tuburi 
duble, aflate sub același balon, se află și blocul de sin- 
cronizare. 

Blocurile de baleiaj trebuie să asigure o bună linia- 
ritate a imaginii, dimensiuni corespunzătoare ale aces- 
teia funcție de cinescopul care se folosește și o bună sin- 
cronizare, neafectată de paraziții atmosferici sau in- 
dustriali. Dacă blocurile de baleiaj nu sînt construite 
și reglate cu suficientă îngrijire, imaginea care apare 
pe ecranul televizorului poate să fie atît de deformată, 
încît nu mai este posibilă vizionarea, oricât de bună ar 

78 fi calitatea receptorului de imagine. 

Dacă amatorul care trece la construirea unui televizor 
nu are suficientă răbdare și pricepere pentru a construi 
cu deosebită îngrijire transformatoarele și piesele 
blocurilor de baleiaj, poate să-și procure din comerț 
piesele respective gata confecționate. Dacă anu- 
mite piese care intră în construcția blocurilor de bale- 
iaj, cum sînt de exemplu transformatorul de ieșire 
de linii sau bobinele de deflexie, nu sînt executate în- 
grijit, cu o bună izolaţie, ele vor deveni o sursă veșnică 
de neplăceri. În schimb, dacă nu se va lucra pripit, 
ci în liniște și cu atenție, munca va fi încununată de 
succes. Chiar dacă se abordează construcţiile cele mai 
simple, descrise în lucrarea de față, executarea lor tre- 
buie totuși făcută îngrijit şi atunci reușita e asigurată. 


Blocul de baleiaj 
de linii 


Generatorul de linii. Se folosește un montaj de oscila- 
tor de reacție foarte strînsă, cu transformator, denumit 
și „Oscilator auteblocat“ sau „blocking — generator“. 
n figura 48 se dă montajul unui asemenea blocking — 
generator, cu valorile pieselor. Amatorul poate folosi 
orice tip de transformator blocking de linii procn- 
rabil din comerț, ca piesă de schimb pentru televizoare, 
sau Îl va realiza singur, conform indicatiilor date mai 
departe, în lucrare. 

Ca tub electronic se poate folosi o jumătate din du- 
blele triode 6SN7, 6H8C, ECC82, GHI1II sau, în lipsă, 
o triodă 6C5, 6C2C, eventual o pentodă conectată ca 
triodă (cu ecranul legat la anod) de exemplu 6K7, 
6SK7, EF80, EF86 sau 6K3. 

Generatorul blocking dă în mod obișnuit o tensiune 
de formă rectangulară, datorită gradului de reactie 
pozitivă foarte mare. Transformarea ei în tensiune în 
formă de dinte de ferăstrău se face prin intercalarea 

unui condensator fix de 300...500 pF între ieşirea 
transformatorului blocking şi masă. Pentru mărirea 
gradului de sincronizare și insensibilizare la paraziți, 
este recomandabil să se lege în serie cu circuitul de 
grilă, un circuit oscilant, acordat pe frecvența de 
15 625 Hz. Circuitul — figurat punctat în schemă — e 
alcătuit dintr-o bobină cu miez de ferocart, reglabil, 
de 6...8 mm diametru și formată din două secțiuni, 
bobinate cu sîrmă de cupru izolată cu email-mătasc, 
de 0,1...0,15 mm diametru. Eventual, se poate folosi 
o carcasă secționată, cu capace, făcută de amator. 
Pentru bobină, se poate folosi în acest caz sîrmă de 
cupru, cu izolaţie email, care se bobinează în același 
timp cu un fir de aţă de mătase, fapt ce duce la mic- 
șorarea capacităţii dintre spire. În total bobina va 
avea 1 200 spire. Circuitul oscilant de stabilizare se 
reglează în momentul punerii la punct a televizoru- 
lui, prin rotirea miezului de ferocart, găsindu-se pozi- 
80 ţia care asigură cea mai bună sincronizare, adică o 

imagine cît mai stabilă, neinfluențabilă de către para- 
ziți, 

În schemă sînt notate și punctele unde poate fi 
aplicată sincronizarea. Astfel, în punctul „A“ situat 
în circuitul grilei de comandă se aplică semnalele de 
sincronizare cu polaritate pozitivă, iar în punctul 
„B“ se pot aplica impulsuri de sincronizare cu pola- 
ritate negativă. Polaritatea semnalelor de sincroni- 
zare e dictată de schema selectorului de amplitudine 
folosit pentru sincronizare și de asemenea de numă- 
rul etajelor de amplificare ale semnalului video. În 
caz că amatorul „se încurcă“ cu polaritatea semna- 
lelor de sincronizare, va proceda în felul cel mai pro- 
zaic cu putință. Dacă nu obține sincronizare prin 
aplicarea semnalelor în punctul „A“, le va aplica în 
punctul „B“. Schimbarea locului unei simple cone- 
xiuni rezolvă problema, 

Neajunsul blocking — generatorului prezentat aici 
e că necesită un nivel mare al semnalelor de sincro- 
nizare, care nu poate fi obținut atunci cînd televizorul 
e plasat la o distanță mare, la peste 30 kilometri de 
stația de emisie, mai ales atunci cînd e vorba de un 
televizor cu număr redus de tuburi. În acest caz, fie 
că se face un bloc de sincronizare mai complicat, 
fie că se construiește schema multivibratorului din 
figura 49. Acesta are avantajul că poate fi sincronizat 
cu impulsuri de sincronizare foarte slabe, de polaritate 
pozitivă, fapt de care trebuie să se țină seama la ale- 
gerea schemei de sincronizare. Se remarcă și în această 
schemă prezenţa circuitului oscilant de stabilizare. 

Verificarea funcționării generatorului de linii, indi- 
ferent de schema după care e construit, se va face 
punîndu-se etajul respectiv în funcţie, iar la ieșirea 
lui legîndu-se, printr-un condensator cu capacitatea 
cuprinsă între 1000 pF și 0,1 microfarazi, o cască 
radio cu rezistența de 2 000...4 000 ohmi sau intrarea 
unui amplificator audio, bineînțeles celălalt capăt al 
căștii sau al amplificatorului fiind legat la masă. 81 

Atunci cînd se rotește axul potențiometrului pen- 
tru reglarea frecvenței liniilor, se va auzi un sunet 
muzical, cu frecvență foarte ridicată, un fel de ţiuit. 
La una din extremitățile cursei acestui potențiome- 
tru, frecvența audio crește foarte mult și sunetul 
corespunzător devine inaudibil. În caz că nu se aude 
nimic pe întreaga cursă a pot.ențiometrului, se verifică 
cablajul și calitatea pieselor și se inversează eventual sen- 
sul conexiunilor fie al bobinei din circuitul de grilă, fie 
al celei din circuitul anodic al transformatorului block- 
ing, însă în nici un caz la amîndouă deodată! Cu aceasta, 
verificarea generatorului blocking ia sfîrșit pentru ama- 
tor. 

Etajul amplificator final de linii amplifică tensiunea în 
formă de dinți de ferăstrău dată de către blocking — 
generatorul de linii, debitîind la ieșire curentul care 
parcurge bobinele de baleiaj de linii. În același timp, 
de pe autotransformatorul legat în circuitul anodic 
al tubului final se culege o tensiune înaltă, care se 
redresează și apoi se aplică pe anodul al doilea al 
cinescopului. 

Schema clasică a unui etaj amplificator final de 


82 linii e dată în figura 50. Intrarea în montaj nu prce- 

2intă o diferență prea mare față de orice schemă de 
amplificator RC. Se remarcă doar valoarea ridicată 
a rezistenței de decuplaj a grilei de comandă, care 
are drept scop obținerea unei tensiuni mari de pola- 
rizare negativă pe grilă, ceea ce face ca tubul final 
să fie blocat, atunci cînd nu primește semnal. Aceasta 
mărește economia de curent a etajului final și îm- 
piedică o uzură prematură a tubului. Se folosește un 
tub de tip special, cu o putere anodică absorbită mai 
mare de 20 waţi. În mod uzual se folosesc tuburi de 
tipul celor de emisie de mică putere, de exemplu 807, 
1625 (identic cu primul, dar cu 12,6 volţi la filament), 
LS50, sau tuburi special construite pentru funcția de 
tub final de linii, ca EL36, GI113C, 6II31C, PL36 (25V 
la filament) etc. În circuitul anodic al tubului final 
se găsește un autotransformator, cu miez din tole 
foarte subţiri (sub 0,15 mm grosime) din ferosiliciu 
sau aliaje speciale. La autotransformatoarele de linii 
de producție industrială actuale se întrebuințează 

miezuri de ferită. Folosirea unor asemenea miezuri e 
dictată de frecvența mare de lucru, de 15 625 Hz. 
Înfășurarea autotransformatorului este alcătuită din 
două părți distincte. Una din acestea se găsește în 
circuitul anodic al tubului final și este prevăzută cu 
o serie de prize, pentru adaptarea bobinelor de dc- 
flecție (baleiaj). Cea de-a doua este separată, fiind 
însă înseriată cu prima. De pe această înfășurare se 
culege o tensiune foarte mare, necesară iluminării 
ecranului tubului cinescop. Tubul final primește de 
la blocking-generator o tensiune destul de ridicată, 
de circa 150 V, în formă de dinți de ferăstrău, cu frec- 
vența de 15 625 Hz. În urma amplificării, pe anodul 
acestui tub apare o tensiune înaltă, de circa 4 000 
volți, iar pe înfășurarea ridicătoare de tensiune, în- 
seriată cu înfășurarea anodică, o tensiune de 8 000 

..16 000 volti, funcție de numărul respectiv de spire. 
Pentru un cinescop de 18 cm diametru e suficientă o 
tensiune de 4 kV, pentru un tub de 23 cm...25 cm, 
o tensiune de 8 000 volți, pentru tuburi de 35 cm, 
12 000 volţi, iar pentru tuburile moderne de 43, 47, 53 
sau 59 cm pe diagonală, tensiuni pînă la 16 000 volți. 
Tensiunea, înaltă necesară alimentării tubului trebuie 
redresată. Aceasta se realizează cu ajutorul unui tub 
redresor de înaltă tensiune, al cărui curent pentru în- 
călzirea filamentului se obține tot din autotransforma- 
tor, cu ajutorul unei înfășurări separate, din cîteva 
spire bine izolate de celelalte înfășurări. și de miez. 
Se folosesc tuburi redresoare speciale, alimentate la 


. filament fie cu 0,7 volţi, cum e cazul tuburilor IZI 


sau III, fie cu 1,2...1,5 volţi,ca la 1Z7, 117, 111, DY86 
sau DY5], fie cu 3 volti, ca la 31Ţ18, fie cu 6,3 volti, 
ca la EY 86 și EY51. Atunci cînd se lucrează cu un 
autotransformator de construcție industrială, trebuie 
să se țină seama neapărat de tipul de redresoare care 
e indicat de fabrică, altfel, prin montarea altui tip, 
fie că tubul redresor nu e încălzit normal, fie că fila- 
mentul se arde. Controlul tensiunii filamentului nu 

poate fi făcut cu ajutorul instrumentelor de măsură pe 
care le are la îndemînă un amator. De aceea se va ob- 
serva numai vizual funcţionarea filamentului, care se 
poate considera corectă la nuanţa de roșu aprins. În 
serie cu filamentul tubului redresor de înaltă tensiune 
se montează o rezistență bobinată de cîțiva ohmi, care 
are rolul de a limita curentul de alimentare, în cazul, 
unor salturi bruște de tensiune ce ar putea duce la 
arderea acestuia, Se folosesc curent și redresoare cu 
seleniu de foarte înaltă tensiune, care simplifică reali- 
zarea. 

Revenind la înfășurarea anodică a autotransforma-= 
torului, se remarcă faptul că o porțiune din ea este 
șuntată cu o diodă. Aceasta are rolul de a suprima 
curenții parazitari de autoinducție, care apar în înfă- 
șurarea autotransformatorului, ca urmare a magneti- 
zării miezului. Dacă curenţii respectivi nu ar fi supri- 
mati, ar apărea pe ecran imagini confuze, multiple, 
care nu pot fi corecte prin alte metode. Tubul acesta, 
denumit și „diodă de recuperare“, este de un tip special 
de putere, cu conexiunea de catod depărtată de restul 
piciorușelor, ea fiind montată de obicei sub formă de 
căpăcel pe partea de sus a balonului. Izolaţia dintre 
catod și filament e de asemenea foarte bună. Din 
această categorie de tuburi fac parte diodele 6I[10 și 
PY 88 (26 volţi la filament). În caz că se folosește 
un transformator separat de filament, cu capacitate 
redusă și izolație specială între înfășurări, pot fi utili- 
zate tuburi redresoare normale, ca 5Z4,5II4C, 6X5,6L|5, 
EZ80, 6X4, GII4II, EZ9O, 6Z31 etc. Dioda are în ace- 
lași timp rolul de a conduce numai pulsurile de pola- 
ritate pozitivă. Din tensiunea inversă, suprimată de 
către diodă, se recuperează circa 150 volți, cu care se 
încarcă un condensator. Tensiunea respectivă se însu- 
mează cu aceea de alimentare, dată de redresorul tele- 
vizorului. Această tensiune, denumită „de recuperare“, 
permite să se ridice considerabil randamentul etajului 

amplificator final de linii, întrucît tubul final funcțio- 
nează astfel cu 500...800 volti, în loc de 250...300 volti, 
cât furnizează în mod obișnuit redresorul anodic. Este 
de notat însă faptul că tensiunea de ecran a tubului 
final trebuie să fie de 150, maximum 200 volti. Ea se 
obține din plusul general, cu ajutorul unei rezistențe de 
limitare și a unui condensator de decuplare. O tensiune 
mai mare scoate tubul final din uz și, de asemenea, nu 
permite obținerea unei dimensiuni suficiente a rasterului. 

Curentul de înaltă tensiune redresat, care servește 
la alimentarea electrodului de accelerare al cinescopu- 
lui, trebuie să fie filtrat, deoarece el fiind pulsatoriu nu 
permite obținerea iluminării normale a ecranului tubu- 
lui cinescop. Filtrarea se face cu ajutorul unui conden- 
sator, care din cauza frecvenţei ridicate, de 15 625 Hz, 
a pulsațiilor poate avea o valoare foarte mică, de 
250.... 500 pF. Tensiunea de lucru a acestui condensa- 
tor trebuie să fie însă de cel puţin 15 kilovolți. În con- 
secință, va fi un condensator special, cu izolație cera- 
mică sau stiroflex, la o tensiune de lucru cît mai mare. 
În cazul folosirii tuburilor cinescop moderne, cu ecran 
rectangular, din sticlă, care au un strat de grafit de- 
pus pe exteriorul pilniei, nu e necesar să se dispună 
un condensator de filtrare. În acest caz, stratul de 
grafit care se leagă la masă alcătuiește armătura unui 
condensator, iar cealaltă armătură e alcătuită din 
depunerea de grafit (sau aquadag) din interiorul cines- 
copului, dielectricul fiind chiar peretele de sticlă ce 
alcătuiește pîlnia cinescopului. 

La realizarea etajului amplificator final de linii nu 
trebuie să se uite faptul că în montaj există tensiuni 
foarte înalte. Piesele vor fi montate cît mai degajat, 
astfel ca să nu apară descărcări de înaltă tensiune. 
Să se țină minte o regulă simplă: nictodată nu e exa- 

tensiunilor înalte, distanța la care pot apărea descăr- 
cări Corona e de circa 1 mm pentru fiecare mie de volți. 
n consecință, pentru o tensiune de 15 000 volți, mi- 
nimum de distanţă e de 15 mm. Această distanţă tre- 
buie mărită, pentru mai multă siguranță, cam cu 50% 
pînă la 100%, dacă se folosesc conexiuni neizolate. În 
Cazul conexiunilor de la anodul tubului final de linii, 
unde minimum de tensiune e de circa 4...5 kilovolţi, 
al conexiunii anodice a tubului redresor, precum și 
al conexiunii de la electrodul de accelerare al tubului 
cinescop, se folosește conductor izolat cu trei-patru 
straturi de vinilin sau, și mai bine, tub de cauciuc, 
cu peretele gros. Dacă după punerea în funcţie a. 
televizorului apar descărcări de înaltă tensiune între 
bobinajele transformatorului și masă, trebuie să se 
intercaleze plăcuțe de plexiglas la locul de apariție 
al descărcării. Plexiglasul rezistă la o tensiune de 
40 kV/l mm grosime. 

Etajul amplificator final de linii trebuie montat ecra- 
nat, într-o cutie perforată, sau acoperit cu un capac 
perforat ori din sită metalică. Se ia această măsură, 
întrucît etajul respectiv, și mai ales transformatorul de 
ieșire, radiază puternic, fapt care perturbă atît funcțio- 
narea altor televizoare și receptoare radio din vecină- 
tate, cît și a receptorului de televiziune în care sînt 
montate. 

Etajul amplificator final de linii se plasează la dis- 
tanță de etajele de radio, video și audiofrecvență, toc- 
mai pentru a nu produce perturbări în funcționarea 
lor. În același timp, etajul respectiv reprezentînd par- 
tea din montaj care are consumul de putere cel mai 
mare, el degajă o mare cantitate de căldură, ce poate 
avea un efect defavorabil asupra stabilității recepto- 
rului. Aspectul constructiv, în practică, al unui astfel 
de montaj este redat în imaginea din figura 49. 

Construirea transtormatorului 
de ieșire de linii 


Transformatorul de ieșire de linii este o piesă preten- 
țioasă a televizorului, din cauza prezenţei tensiunii 
înalte de pe el. De aceea se impun condiţii foarte 
riguroase de izolație, folosirea unor materiale speciale 
și o acuratețe deosebită în execuţie. În caz că amatorul 
nu posedă suficientă îndemînare sau nu poate să-și 
procure materialele necesare, el va trebui să-și cumpere 
din comerț un transformator de ieșire de linii gata 
confecționat. 

Transformatoarele de ieșire de linii se bobinează nu- 
mai cu sîrmă de cupru zzolată cu email și de două ori cu 
mătase sau vinilin. Această izolație e cerută de faptul 
că între două spire alăturate pot apărea diferența de 
potenţial de sute de volţi, la care o izolație obișnuită 
e ușor de străpuns. 

În figura 51 este dată schema unui transformator 
de ieșire, utilizabil pentru oricare dintre variantele con- 

structive date mai jos. Transformatorul e alcătuit din- 
tr-o înfășurare primară, notată A...F, prevăzută cu 
prize, la care se conectează bobinele de baleiaj de linii 
și tubul recuperator. Înfășurarea secundară G...H se 
leagă în serie cu înfășurarea primară A...F, păstrîndu-se 
același sens de bobinaj, aditiv ca tensiune. La capătul 
bobinajului, la borna H, se obține o tensiune foarte 
înaltă, care se redresează cu ajutorul unei diode spe- 
ciale, Încălzirea, filamentului diodei se face cu ajutorul 
unei înfășurări secundare separate, foarte bine izo- 
lată, notată în schemă cu [...]. 

ncepem cu descrierea unui transformator de ieșire 
de linii, de construcție industrială. Miezul folosit e 
din ferită (figura 52), fiind alcătuit din două piese în 
formă de U, cu dimensiunile secțiunii de 15x15 mm. 
În partea din stînga a desenului se observă înfășurarea 
primarului, care se bobinează pe o carcasă din bache- 
lită sau, în lipsă, pe o carcasă confecționată din 10...12 
straturi de hîrtie bachelizată ori impregnată cu lac de 
plexiglas, răsucite în formă de cilindru. Înfășurările de 
la A la F cuprind următorul număr de spire: 30 + 105 + 
+ 135 + 270 + 270, realizate cu sîrmă de cupru cu 
izolație email și 2x mătase, de 0,2....0,25 mm diametru. 
Rezistența înfășurării de la cap la cap va fi de 25... 
30 ohmi. Între straturi se vor pune cîte patru pînă la 89 

șase straturi de hîrtie parafinată, de tipul celei utili- 
zate în condensatoare, sau hîrtie îmbibată în soluţie de 
plexiglas. Înfășurarea nu se va face pe toată lățimea 
carcasei, ci se vor lăsa de o parte și de alta a ei cîte 
7...8 mm de izolație, care se vor completa cu fîșii din 
materialul folosit la izolarea dintre straturi. Înfășu- 
rarea se execută spiră lîngă spiră, fără nici un fel de 
încălecare a sîrmei. 

Înfășurarea de înaltă tensiune se realizează în siste- 
mul „universal“, folosindu-se sîrmă cu același fel de 
izolație, dar cu diametrul de 0,07...0,12 mm. Numărul 
de spire e de 720, pe o carcasă de 5 mm grosime. În ca- 
zul bobinării manuale în sistem „universal“, se vor spăla 
bine mîinile înainte de bobinare, altfel izolaţia are 
de suferit din cauza transpirației. Bobina se va rigi- 
diza cu soluție de plexiglas dizolvat în cloroform sau 
dicloretan ori cu polistiren dizolvat în benzen. Numă- 
rul de spire al înfășurării [...] se determină experi- 
mental, în momentul punerii în funcţie a televizoru- 
lui, apreciindu-se dacă tensiunea necesară încălzirii 
filamentului tubului redresor e suficientă sau nu, după 
felul în care se înroșește acest filament. În caz că nu 
se obține incandescența corespunzătoare, se mărește 
numărul de spire; în caz că filamentul e prea puternic 
înroșit, se reduce numărul de spire. Pentru înfășurarea 
]....] se folosește sîrmă de conexiune izolată cu vini- 
lin, acoperită suplimentar cu două... trei tuburi de vi- 
nilin sau, și mai bine, cu polietilenă. Orientativ, numă- 
rul de spire pentru înfășurarea [...] e foarte redus: de 
exemplu pentru tubul 1[Ọ1C, care cere 0,7 volți la fi- 
lament, se înfășoară între o jumătate de spiră și o spi- 
ră. Pentru un tub redresor alimentat la filament cu 
1,5 volți se bobinează 1....3 spire. 

n lipsa miezului de ferită în formă de dublu U, se 
pot folosi tole de transforraator format „E“, tăiate prin 
mijloc, astfel ca să se obțină tole în formă de „U“. 
Nu sînt  folosibile decît tole cu o grosime maximă de 

99 0,51 mm. Cele obișnuite, de 0,35 mm, produc mari pier- 

deri. Dimensiunile secțiunii miezului vor fi de asemenea 
tot de 15x 15 mm. Se folosește același fel de bobinaj și 
tip de sîrmă, însă numărul de spire va fi pentru porțiu- 
nea A..F 65 + 135 + 150 + 350 + 350, iar pentru 
G...H, 1 200. Înfășurarea [...] se va determina expe- 
rimental. 

În figura 53 se vede un alt tip de transformator, în 
care se folosește ca miez o oală de ferită de 4 cm diame- 
tru. Ea poate fi înlocuită cu cinci... șase bucăţi de bas- 
ton de ferită, cu lungimea de 5 cm, strînse în mănunchi. 
Se folosește felul de bobinaj al primei variante de trans- 
formator. Secundarul I...J se plasează lîngă bobina se- 
cundară, care e plasată centrat, pe mijlocul înfășurării 
primarului. 

O variantă e arătată de asemenea și în figura 54. Se 
folosește un miez de tole de ferosiliciu cu dimensiunile 
secțiunii de 15 X 15 mm, avînd grosimea tolelor nu 
mai mare de 0,2 mm și o fereastră cît mai încăpătoare. 
Se confecţionează ca în figură o carcasă din plexiglas 
de 1,5....2 mm grosime, pe marginile (muchiile) căreia 
se fixează un număr de patru „piepteni“ tăiați cu tra- 
forajul, tot din plexiglas. Asamblarea se obține prin li- 
pire cu soluţie de plexiglas. Se vor face 12 creneluri în 

care se bobinează toate înfășurările indicate ca număr 
de spire în varianta a doua de transformator. Lăţimea 
crenelurilor nu va depăși 3 mm, distanța dintre ele fiind 
de cel puţin 3...4 mm. Înfășurările se vor plasa astfel 
încît să existe o repartizare uniformă a masei de sîrmă 
față de carcasă. Înfășurarea de înaltă tensiune va fi 
repartizată pe patru canale. Firele de ieșire din trans- 
formator se vor izola cu tub de cauciuc de ventil de bi- 
cicletă. Înfășurarea [...] se va „strecura“ ultima pe 
transformator, după asamblare. Între secțiunile bobi- 
nate se vor lipi după bobinare plăcuțe de plexiglas de 
1....2 mm grosime. De asemenea, între bobinaj și 
miezul de tole se vor plasa bucăți de plexiglas, pentru 
mărirea izolației. Pentru amatorul începător, acest tip 
de transformator, deși pare greu de confecționat, 
oferă un maxim de satisfacție, întrucît doar în cazuri 
excepționale de neatenție, construcția poate să nu reu- 
șească. 

În figura 55 se arată cum se construiesc suporturile 
izolante, pe care se montează transformatorul de ieșire 
de linii. La fixarea lui nu se vor folosi colțare metalice, 
care alcătuiesc spire masive în scurtcircuit, și, în con- 

92 secință, pierderi. Fixarea sc va face prin bucăți de preş- 

pan sau plastic. În cazul miezurilor din tole de ferosi- 
liciu, acestea vor fi legate la masă prin intermediul 
unei lamele, din tablă de alamă introdusă între tole. 
Conexiunea la masă nu se va face direct, ci printr-o 
rezistență de 1,5....5. Megohmi/0,25...0,5 watt. Pe su- 
portul de pertinax sau plexiglas, mai gros de 2 mm, 
se vor face caneluri între contactele terminale, pentru 
lungirea traseului prin izolant, altfel pot apărea descăr- 
cări electrice capabile să scoată transformatorul din uz. 
De asemenea, tot pe suportul de pertinax se poate fixa 
și soclul tubului redresor de înaltă tensiune, 

Funcționarea corectă a transformatorului de ieșire 
de linii poate fi ușor verificată la punerea în funcție 
a televizorului. Astfel, dacă se apropie un mic bec cu 
neon, ținut în mînă, la o distanță de 5...7 cm, lumi- 
nescența gazului din bec indică imediat faptul că trans- 
formatorul funcționează. 

Trebuie încă o dată să se atragă atenția că transfor- 
matorul de ieșire de linii și circuitele aferente sînt 
foarte periculoase, putînd da accidente prin electrocu- 
tare. De aceea, orice precauție nu trebuie considerată 
inutilă. 


O oļololol 


= AT: SOCLU 
LOC FXKARE 
IRANSFORMATOR O E ARE 


DECUPAJ[EANELURÄ) 


Fig. 55. 


è colecția cristal 


93 


Transformatorul blocking 
de linii 


Se bobinează pe un miez din tole de ferosiliciu de tipul 
E + I, cu o secțiune de 1...1,5cm?. Înfășurarea anodică 
are 200 spire, iar aceea legată la grilă 100 spire. Am- 
bele bobinaje, bine izolate unul de celălalt, sînt exe- 
cutate cu conductor de cupru emailat, de 0,18...0,25 mm 
diametru. Se vor folosi tole cît mai subțiri, iar în cel 
mai rău caz de 0,2 mm grosime. Dacă amatorul nu po- 
sedă tole de mici dimensiuni, se vor întrebuința tole 
normale, tăiate în jumătate. Asamblarea transforma- 
torului se va face cît mai strîns. Eventual, întregul 
transformator se va impregna în parafină, deoarece 
altfel, în timpul funcționării, țiuie. Tolele vor fi ast- 
fel asamblate, încît de o parte sînt dispuse tolele „E“, 
iar de cealaltă parte, tolele „I“, fără întrefier. Ele 
vor fi strînse cu ajutorul unui jug de tablă de alu- 
mMiniu Sau, și mai simplu, vor fi bandajate in. exterior 
cu leucoplast sau bandă izolatoare. Deși nu e neapărat 
necesară, se poate face ecranarea transformatorului, 
prin plasarea lui într-o cutiuță de fier, așa cum se ara- 
tă la construcția transformatorului de ieșire de cadre. 


Bloc de baleiaj 
de linii simplificat 


Atunci cînd se abordează construcţia unui televizor 
cu număr redus de tuburi, e normal să se construiască 
și un bloc de baleiaj pentru linii simplificat, cum e cel 
schițat în figura 56. 

n montajul prezentat, nu se folosește un generator 
autoblocat separat, pentru obținerea semnalului de 
comandă al tubului final de ieșire linii, ci chiar acest 
tub îndeplinește atît funcția de blocking-generator, 

94 cît și pe cea de amplificator final. Ecranul tubului fi- 


+ colecţia cristal + 


Dres, tun 


E INALTÀ 
TLNSNUNI 


Fig. 56 


nal joacă rolul de anod al unei triode virtuale ce face 
parte din circuitul oscilatorului blocking. Fiindcă sem- 
nalul dat de generatorul blocking e aplicat grilei de 
comandă, tubul funcționează în același timp și ca am- 
plificator final de linii, obținîndu-se astfel o deflecție 
de bună calitate, cu neliniaritate mai mică de 10%. 

Trebuie spus însă, înainte de a se trece la descrierea 
restului schemei, că un asemenea montaj simplificat 
nu poate fi folosit pentru acționarea cinescoapelor cu 
unghi de deflecție de 110° sau de dimensiuni mari. Li- 
mita acceptabilă de funcționare e asigurată doar pen- 
A tuburi cinescop cu diagonala pînă la maximum 

cm. : 

Dacă în alimentatorul televizorului transformatorul 
de rețea dispune de o înfășurare ce furnizează 12,6 volți 
— eventual de două înfășurări pentru 6,3 volţi, care se 
înseriază —, se pot folosi și tuburi cu încălzirea fila- 
mentului la 12,6 volţi, din seria „P“, de exemplu PL 81 
sau PL 36, iar ca diodă recuperatoare PY 83. Acest 
sistem de substituire a unor tuburi de 6,3 volți cu tu- 9 

buri încălzite la 12,6 volți este posibilă în absolut 
toate schemele prezentate în lucrarea de față, folosin- 
du-se bineînțeles tuburi echivalente din |punctul de 
vedere al parametrilor. 

Reluînd descrierea montajului, rezultă că în circui- 
tul de grilă al tubului final apare o tensiune în formă de 
dinți de ferăstrău care servește atît pentru baleierea 
fasciculului de electroni din cinescop, cît și pentru ob- 
ținerea înaltei tensiuni necesare anodului de accele- 
rare al cinescopului. Tensiunea de accelerare se obține 
inductiv, cu ajutorul unei înfășurări suplimentare ri- 
dicătoare de tensiune, L4. Fără înfășurarea L4, pe ano- 
dul tubului final se obţine o tensiune de circa 4...5 ki- 
lovolţi, care este mai mult decît suficientă în cazul fo- 
losirii unor cinescoape de 18 cm diametru sau mai mici, 
Înfășurarea L5 funcţie de tipul tubului redresor de 
înaltă tensiune folosit furnizează între 0,7 și 1,5 volți 
pentru încălzirea filamentului (eventual 6,3 volți dacă 
se foloseşte un tub EY51 sau EY86). Bobina se rea- 
lizează pe aceeași carcasă cu L3 și L4. Pentru obține- 
rea deflecției, bobinele de baleiaj de linii se leagă în 
paralel cu dioda recuperatoare printr-un condensator, 
la bornele căruia apare tensiunea de recuperare. 

Iată cum se construiește transformatorul pentru ob- 
ținerea înaltei tensiuni: 

Se confecționează două carcase, începîndu-se cu tăie- 
rea unor discuri de plexiglas, cu diametrul 45 mm și 
grosimea ]...1,5 mm ca în figura 57. Aceste discuri 
se perforează la centru şi se montează la extremitățile 
unor tuburi de plexiglas sau de hîrtie înfășurată în 
formă de sul și lipită numai cu soluție de plexiglas, 
avînd grosimea peretelui de 1...1,5 mm. Se vor obține 
astfel două carcase tip mosor, din care aceea pentru 
bobina L4 va avea o lățime de bobinare de § mm, 
iar pentru L3, 10 mm. Asamblarea carcaselor se va 
face prin lipire cu soluţie de plexiglas dizolvat în clo- 
roform sau dicloretan. Bobina L3 are 1 500 spire cu 

96 conductor de cupru izolat dublu cu email și mătase, 

cu diametrul 0,15...0,2 mm, iar bobina L4 același nu- 
măr de spire, însă cu conductor analog ca izolație, 
dar cu diametrul 0,07...0,1 mm. Bobinarea se va face 
spiră lîngă spiră, iar după fiecare 150 spire se va in- 
tercala cîte un strat de hîrtie parafinată. În caz că 
amatorul nu are suficientă răbdare, el poate executa 
înfășurarea și de-a valma, cu condiția ca după fiecare 
100 spire să intercaleze un strat de hîrtie izolatoare. 
De asemenea se va ameliora izolația prin înfășurarea 
a patru-cinci straturi de hîrtie cam la jumătatea fie- 
cărui bobinaj. Ultimul strat bobinat se izolează de 
asemenea cu îngrijire și eventual se pensulează peste 
izolație cu soluție de plexiglas. 

Carcasele bobinelor L3 și L4 se introduc pe un tub 
de pertinax sau hîrtie rulată, lipită cu soluție de plexi- 
glas, cu diametrul 10...12 mm și lungimea 60 mm. 
Conexiunea de ieșire a bobinei L3 se leagă cu conexiu- 
nea de intrare a bobinei L4, astfel ca sensul înfășurărilor 
celor două bobine să fie în continuare. Între cei doi pe- 
reți apropiați ai carcaselor și între carcase și tubul care 
le serveşte drept suport, se aplică puțină soluție de ple- 
xiglas. În interiorul tubului-suport se introduce un miez 
de ferocart sau de ferită, cu diametrul 8...10 mm și lun= 
gimea 35...50 mm (eventual o bucată dintr-o bară de 
ferită pentru antene). Așa cum e arătat în figura 57 
transiormatorul se fixează pe un suport de plexiglas, 

o plăcuță cu dimensiunile de 100 mm x 50 mm, avînd 
grosimea 1,5...4 mm, pe care se montează și soclul 
tubului redresor de înaltă tensiune. Plăcuțe se așază 
deasupra unui decupaj adecvat, realizat pe șasiul de 
metal în perimetrul blocului de deflecție, sau direct pe 
șasiu prin intermediul unor bucăți de plexiglas, de 
15 mm înălțime, atașate la colțurile plăcuței tot prin 
lipire. Asemenea precauţii sînt indispensabile, întrucît 
altfel, în momentul funcţionării, vor apărea descărcări 
de înaltă tensiune între piesele fixate pe plăcuța de ple- 
xiglas și masă. Bobinajul L5 se execută ultimul, după fi- 
xarea transformatorului pe suport. Numărul de spire 
se determină experimental, ţinîndu-se seama de fap- 
tul că pentru 1 volt trebuie aproximativ trei spire. 
Astfel, pentru tubul 1I[l], care necesită 0,7 volti, 
se vor bobina 2 spire, pentru un tub Il] sau 
DY86 circa 4 spire, pentru un tub EY 86 circa 
16... 20 spire. Bobinajul se face cu sîrmă de conexiuni 
izolată cu vinilin, cu diametrul 0,3...0,7 mm, care 
se acoperă suplimentar cu un tub de cauciuc 
subțire, de ventil de bicicletă, pe toată lungimea 
conductorului. În cazul folosirii unui tub redresor de 
înaltă tensiune alimentat la 6,3 volți, cum e de pildă 
EY86, este preferabil să se execute o carcasă mică de 
plexiglas, pe deasupra, care să izoleze înfășurarea, în- 
trucît la un număr mare de spire izolarea cu tub de cau- 
ciuc nu e rațională, ocupînd prea mult loc. Potrivirea 
numărului corect de spire pentru înfășurarea L5 se 
face cînd televizorul e în funcţie, observîndu-se gradul 
de înroșire a filamentului tubului redresor. Dacă se 
constată că filamentul tubului redresor e supraîncăl- 
zit sau subîncălzit, se întrerupe alimentarea televizo- 
rului și se descarcă condensatorul de filtraj de înaltă 
tensiune, folosindu-se în acest scop o şurubelniţă cu 
minerul bine izolat. După ce în televizor nu mai există 
tensiune periculoasă, se modifică numărul de spire 
al bobinei L5, micșorîndu-l sau majorîndu-l după ne- 
98 voie. O măsură utilă este ca sîrma bobinei L5 să fie 

inițial lăsată mai lungă cu cîțiva centimetri și neînfășu- 
rată pe carcasă, astfel ca la nevoie să poată fi adău- 
gată o spiră-două din același material. Bineînţeles, 
după acest reglaj, excesul de sîrmă se taie. 

Celelalte date de bobinaj sînt următoarele: 

. Bobinele LI și L2 se execută exact ca și la transformas 
torul de înaltă tensiune, însă fără atîtea precautii de izo- 
lare. Carcasele, tot două la număr, vor avea diametrul 
de 35 mm și o lățime de bobinaj de 7...8 mm. Fiecare 
bobină va avea cîte 1 800 spire, din conductor de cupru 
izolat cu email și mătase, cu diametrul 0,1...0,12 mm. 
Se va izola din 300 în 300 spire cu hîrtie parafi- 
nată. Central, se dispune un miez de ferocart sau fe- 
rită, cu aceleași dimensiuni ca și cel folosit în transfor- 
matorul de îzaltă tensiune, însă cu posibilitate de a 
fi mișcat în interiorul carcasei. În caz că montajul nu 
funcţionează, se vor inversa conexiunile la una din 
bobine, de exemplu L2. În caz că nu se obţine prin 
rotirea potențiometrului care reglează frecvența linii- 
lor o imagine stabilă, pentru jumătatea cursei acestuia, 
se va regla miezul de fier în carcasa transformatorului 
blocking. 

Bobinele de deflecție de linii sînt bobinate cu sîrmă 
de cupru izolată cu email și mătase de 0,18...0,25 mm 
diametru. Bobinajul se face secționat și fiecare bobină 
are cîte 525 spire. Modul de realizare e arătat deta- 
liat la capitolul privind construcția bobinelor de ba- 
leiaj. Se pot folosi și bobine de deflecție de construcție 
industrială, cu rezultate optime, cu condiția ca numă= 
rul de spire să nu difere cu mai mult de + 20% față 
de datele indicate. 

n figură sînt indicate punctat cîteva piese. Ele pot 
fi montate sau nu, după nevoie. Astfel, un condensa- 
tor de 50 pF, ca acela de la intrarea de sincronizare, 
poate să existe de pildă și la ieșirea blocului de sincro- 
nizare, iar utilizarea lui la ambele blocuri ar duce la 
înrăutățirea sincronizării. Condensatorul de 300...500 
pF/15...20 kilovolți e necesar să se monteze numai 

atunci cînd se folosesc tuburi -inescop de tip vechi, care 
nu au pe balon stratul de grafit ce se leagă la masă și 
care, împreună cu depunerea de grafit din interiorul 
cinescopului, constituie un condensator cu dielectric 
sticlă, pe principiul binecunoscutei butelii de Leyda. 
În sfîrșit, condensatorul indicat cu o steluță, de 100 pF, 
se montează în paralel cu o bobină de deflecție de li- 
nii, în caz că pe rasterul imaginii apar o serie de dungi 
verticale albe ca o draperie. Prezența acestui conden- 
sator și valoarea lui precisă se vor stabili în timpul func- 
ționării televizorului. 

Măsurile de izolare asupra cărora se insistă în capi- 
tolul de față trebuie respectate cu deosebită strictețe, 
altfel blocul respectiv se poate defecta chiar în momen- 
tul punerii în funcție. Nu se vor izola în nici un caz 
bobinajele cu parafină, smoală, bandă izolatoare, la- 
curi nitrocelulozice sau ulei. Pentru conductoarele care 
fac legătura cu anozii tuburilor finale, redresoare de 
înaltă tensiune și cinescop se admite numai izolație de 
cauciuc. O eventuală „scăpare“ a unei scîntei de înaltă 
tensiune de la bobinaj la șasiu se va opri cu ajutorul 
unei plăcuțe de plexiglas, 


Blocul de baleiaj 
de cadre 


Generatorul de frecvență de cadre. Se folosește un oscila- 
tor autoblocat, ca și la generatorul de frecvenţă de li- 
nii. În figura 58 în partea din stînga, se dă schema cla- 
sică a unui asemenea montaj. Se remarcă diferența 
valorilor pieselor, dictată de frecvența joasă, de 50Hz, 
pe care oscilează, generatorul. 

Ca și în celelalte montaje prezentate în lucrarea de 
față, s-au lăsat limite largi la alegerea valorilor piese- 
lor. Trebuie să se dea însă atenție deosebită pieselor 

100 marcate cu o steluță, întrucît valoarea lor exactă nu 

poate fi determinată decît prin tatonare. Sistemul de 
sincronizare se aplică întocmai ca și la generatorul de 
frecvență de linii. Tensiunea în formă de dinți de ferăs- 
trău de la ieșirea montajului prezentat are o ampli- 
tudine mai mare de 30 volți. Ea se aplică etajului am- 
plificator final de baleiaj de cadre. 

Etajul amplificator final de baleiaj de cadre amplifică 
și corectează forma tensiunii în formă de dinți de ferăs- 
trău dată de generatorul de cadre și o aplică bobinelor 
de baleiaj pe verticală, Montajul prezentat în figura 
58 (partea dreaptă) este un amplificator de audiofrec- 
vență, dimensionat pentru lucrul pe frecvențe foarte 
joase, fiind prevăzut cu o serie de circuite RC și de 
reacție negativă, pentru obținerea formei optime a 
semnalului de baleiaj de cadre. 

În primele montaje de televizoare se foloseau bobine 
de baleiaj cu rezistență mare, care se legau direct în 
circuitul anodic al tubului amplificator final. Aceste 
bobine aveau un număr ridicat de spire și erau con- 
fecționate cu sîrmă foarte subțire, de 0,05... 0,07 mm 

diametru. Datorită diametrului redus al sîrmei, se 
produceau frecvent întreruperi în bobinaje, ceea ce 
a făcut ca în ultima vreme să se folosească numai bo- 
bine de baleiaj cu conductor mai gros, cu rezistență 
redusă, cuplate la etajul amplificator final printr-un 
transformator de ieșire, așa cum se procedează și cu 
difuzoarele. 

Tubul amplificator final poate fi orice pentodă de 
putere, de tipul celor care se folosesc în aparatele de 
radio ca finale, de exemplu EL84, 61114, 6V6, GII6, 
GIILII, 6L31 etc. Cu rezultate excelente se poate utiliza 
ca tub final partea pentodă a tuburilor duble ECL82 
sau 6D3II, trioda rămasă liberă folosindu-se în monta- 
jul generatorului blocking de cadre. De asemenea, 
se poate folosi ca finală o triodă dublă, precum ECC82, 
6SN7, 6H8C etc., cu triodele legate în paralel. În acest 
caz sînt necesare modificări în schemă, mărindu-se va- 
loarea rezistenței de catod pînă la 2...2,5 kiloohmi și 
eventual micșorîndu-se cu pînă la 80%, valorile rezis- 
tențelor marcate cu steluță. Pentru obținerea unei bune 
simetrii a rasterului pe cadre, se pot folosi pentodele 
finale indicate mai sus legate ca triodă, adică avînd gri- 
la ecran conectată la anod. Pentru baleiajul cinescoa- 
pelor cu diagonală mai mare de 43 cm trebuie totuși 
să se folosească tuburi pentodă. 

În schemă se remarcă un circuit separat, de decu- 
plare anodică. În lipsa acestuia, curentul cu frecvența 
cadrelor poate pătrunde pe circuitul de alimentare 
anodică generală, aducînd perturbații în funcționarea 
celorlalte blocuri. 

Se va da o deosebită atenţie condensatorului de 
0,05...0,1 microfarazi, din circuitul de reacție negativă, 
întrucît o slabă izolaţie a lui duce la pozitivarea grilei, 
fapt care dereglează total funcționarea etajului ampli- 

102 ficator final de cadre. 

Transformatorul blocking 
de cadre 


Se folosește un miez din tole de ferosiliciu, cu suprafața 
secțiunii de 1...1,5 cm?, formatul tolelor fiind „E + I“. 
nfășurarea anodică are 1 500 spire, iar cea legată de 
grila tubului blocking 3 000 spire. Bobinajul se exe- 
cută cu sîrmă de cupru emailată, cu diametrul 0,08... 
0,1 mm, spirele putînd fi dispuse neregulat, dar prevă- 
zindu-se din 300 în 300 spire cîte două straturi de hîr- 
tie parafinată, de tipul celei utilizate la condensatoa- 
tcle fixe. Înfășurările se vor izola cu deosebită atenție 
una față de cealaltă. Asamblarea tolelor se face ca la 
transformatorul blocking de linii. Ecranarea acestui 
transformator este foarte necesară, împiedicîndu-se 
astfel unele efecte perturbatoare asupra restului mons 
tajului. 


Transformatorul de ieșire 
de cadre 


Rolul lui e acela de a face adaptarea între etajul final 
amplificator de cadre și bobinele de deflecție de cadre, 
montate pe cinescop. El trebuie să permită transferul 
în înfășurarea secundară a unui curent cu frecvenţa de 
50 Hz, fără distorsiuni. 

Construcţia lui e foarte asemănătoare cu cea a unui 
transformator de ieșire de audiofrecvență. Este alcă- 
duit dintr-un miez din tole.de ferosiliciu de tipul „E + I“, 
cu suprafața secțiunii 5...6 cm?, și un întrefier de 
0,2...0,3 mm înălțime, obținut cu ajutorul unei bucăţi 
de carton subțire. Se bobinează mai întîi înfășurarea 
primară, într-unul din felurile arătate la transforma- 
torul de ieșire audio. Numărul de spire al înfășurării 
primare e de 3.000 spire în cazul unui miez de 6 cm? 
şi de 4 000 spire în cazul unui miez de 5 cm2, cu sîrmă 

de cupru izolată cu email, de 0,1...0,12 mm diametru. 
După trei straturi de izolație se trece la înfășurarea se- 
cundară, care are 200 spire, cu sîrmă de cupru emailat 
de 0,45...0,6 mm diametru, cu prize la spirele 120, 150 
și 170. La asamblare, acest transformator va fi bine 
strîns, întrucît altfel vibrează puternic, în ritmul frec- 
venței de 50 Hz. Eventual, se va scufunda într-o baie 
de parafină topită, timp de 3 minute, după ce mai în- 
tfi au fost introduse tolele în carcasă. 

Pentru că acest transformator prezintă un flux de 
dispersie mare, care poate perturba funcționarea tele- 
vizorului, el va fi închis într-o cutie din tablă de fier, 
care are rolul de ecran magnetic. Se poate folosi tablă 
de fier de la cutiile de lapte praf sau de conserve. 
Fixarea transformatorului în cutie se va face even- 
tual prin turnarea unei cantități suficiente de parafină 
sau smoală topită peste el și închiderea prin cositorire 
a cutiei cu un capac tot de fier, prevăzut cu găuri, 
prin care trec conexiunile. În prealabil se va intro- 
duce însă o lamelă de cupru sau de alamă între tolele 
miezului și de ea se va lipi un conductor care se va 
lega apoi la cutia ce servește drept ecranaj. 


Blocul de baleiaj de cadre 
simplificat 


Pentru echiparea unui televizor cu numär redus de 
tuburi se poate folosi blocul de baleiaj de cadre sim- 
plificat, descris mai jos. Deși echipat cu un singur tub 
electronic, blocul are o bună liniaritate, un consum de 
curent anodic foarte redus, sub 15 mA, necesită un 
semnal de sincronizare destul de slab, prezintă o bună 
stabilitate și asigură pe deplin baleiajul de cadre al 
oricărui cinescop cu diagonala pînă la 43 cm inclusiv. 

În figura 59 este dată schema acestui bloc. Tubul 
folosit poate fi oricare din tipurile 6AC7, 64, EF80, 

deci o pentodă de radiofrecvențä, cu pantă mai mare 
de 6 mA/V. Transformatorul de ieşire de cadre se 
procură din comerț sau se construiește după datele 
din lucrarea de față. Montajul este un oscilator tran- 
zitron, cu reacție pozitivă între grilele ecran și supre- 
soare. Ca urmare a oscilaţiilor produse, circuitul ano- 
dic al tubului se întrerupe periodic și, astfel, pe pri- 
marul transformatorului apare o tensiune în formă 
de dinți de ferăstrău. Reglarea frecvenţei cadrelor se 
face cu ajutorul potențiometrului inclus în circuitul 
de grilă al tubului. Reglarea dimensiunii pe verticală 
a cadrelor se obține prin șuntarea secundarului trans- 
formatorului și a bobinelor de baleiaj de cadre, cu 
un potențiometru de valoare redusă. La realizarea 
montajului se va observa că orice schimbare a di- 
mensiunii cadrelor atrage și o schimbare a frecvenței 
cadrelor, dar acest fapt nu deranjează, întrucît, odată 
fixate condiţiile optime de funcționare, nu se inter- 
vine decît foarte rar asupra reglajelor respective, 

În caz că se folosește un cinescop de mici dimensiuni, 
pînă la 23 cm diametru sau diagonală, alimentarea 105 

anodică a montajului se va face direct din redresorul 
televizorului, cu 250...300 volți. În cazul echipării 
televizorului cu un cinescop mai mare, alimentarea 
blocului se poate face de la dioda de recuperare. Ten- 
siunea necesară, de 500...600 volti, se obține direct 
din etajul amplificator final de linii, neproducîndu-se 
nici un fel de perturbare, atît în funcționarea blocului 
de baleiaţ linii, cât şi în cel de cadre. (A se consulta 
și schema respectivă a amplificatorului de linii.) 
Tubul electronic folosit în blocul de baleiaj de cadre 
nu are de suferit în urma aplicării unei tensiuni atît 
de ridicate, întrucît funcționează în regim oscilant. 
Pentru a nu se defecta însă din cauza vreunui viciu 
de construcție sau a unor piese defecte, montajul 
se va încerca separat, înainte de punerea în funcţie 
a televizorului, cu o tensiune anodică de 250...300 V, 
conectîndu-se, în locul bobinelor de baleiaj de cadre, 
o cască sau un difuzor de orice tip. Trebuie să se audă 
un bizîit puternic, a cărui frecvență poate fi variată 
prin manevrarea potențiometrului de reglare a frec- 
venței cadrelor. 

Singurul reglaj necesar asupra acestui bloc constă 
în tatonarea valorii condensatorului marcat în schemă 
cu steluță, cu ajutorul căruia se obţine liniaritatea 
optimă a tensiunii de baleia. Se va micșora sau se va 
mări valoarea lui, pornindu-se de la 1000 pF, pînă 
la 5000 pF. 

Cu această ocazie trebuie remarcat că amatorul 
poate să-și construiască un televizor după scheme 
destul de simple, cum sînt multe din ele ilustrate în 
lucrarea de față, indiferent de mărimea ecranului 
cinescopului, dacă nu se află la o distanță mai mare 
de 15 kilometri de telecentrul București sau de altul 
echivalent ca putere și dacă folosește o antenă insta- 
lată pe acoperișul clădirii. În alte condiţii de recepție, 
mai improprii, este necesar să se folosească schemele 
clasice, singurele capabile să asigure rezultate bune. 

106 Pe de altă parte, e inutil să se construiască un tele- 

centrului, cînd un simplu montaj cu amplificare 
directă cu două tuburi și un etaj video asigură cu 
prispsință un bun contrast al imaginii. 


\ 


i foarte complicat pentru recepţia locală a tele- 


Tubul cinescop 


Este un tub electronic de tip special, în care un fas- 
cicul de electroni emis de un catod incandescent își 
modifică intensitatea sub acțiunea semnalelor video 
recepționate ce parcurg canalul de radio și videofrec- 
vență al televizorului. 

Fasciculul,  îngustat foarte mult prin focalizare, 
este apoi deviat pe orizontală și verticală cu ajutorul 
bobinelor de deflecţie, proporțional cu tensiunile de 
baleiaj aplicate pe acestea. 

Ulterior, fasciculul este accelerat prin acţiunea unui 
cîmp electric care se află la potenţialul ridicat și el 
lovește o substanță luminescentă depusă pe ecranul 
frontal al tubului, obținiîndu-se imaginea de televi- 
ziune. 

În figura 60 se arată felul cum e alcătuit un tub 
cinescop. Filamentul încălzește catodul emițător de 

electroni, el făcînd parte din așa-numitul „tun elec- 
tronic“. Tuburile obișnuite sînt alimentate la filament 
cu 6,3 volţi, tensiune care se obține cu ajutorul unei 
înfășurări separate, bine izolată de masă, de pe trans- 
formatorul de rețea al televizorului. Pentru ca riscul de 
străpungere al izolației între catod și filament să fie 
minim, între un capăt al înfășurării de filament și 
catod se intercalează o rezistență de scurgere, de 
echilibrare de potenţial, cu valoarea de circa 100 
kiloohmi. Legătura dintre catod și filament nu se face 
direct, pentru că în acest caz fasciculul de electroni 
va fi modulat cu frecvența rețelei, ceea ce s-ar traduce 
prin apariția unor dungi negre orizontale pe ecran, 
care ar acoperi imaginea. Catodul se leagă de obicei 
direct la anodul tubului amplificator final video. 
Catodul are forma unei pastile plate, pe care e depus 
stratul emițător de electroni. În fața catodului e pla- 
sată o „lentilă electronică“, sub forma unui disc prevă- 
zut cu o perforatie, denumit și „electrod pentru comanda 
luminozității“, Acest disc este legat la cursorul unui 
potențiometru, putînd primi prin comandă manuală 
o tensiune mai mică, egală sau mai mare decît tensi- 
unea continuă pe care o primește catodulde la anodul 
tubului amplificator final video. În caz că tensiunea 
e mai redusă, potențialul discului e negativ față de 
catod și deci electronii emiși de catod nu trec prin 
orificiu, În cazul în care se aplică o tensiune mai mare, 
electronii sînt atrași de lentila electronică şi ei trec 
pen perforație, putînd produce iluminarea ecranului. 
ntrucît tensiunea aplicată electrodului de comandă 
a luminozității e constantă, variațiile de luminozitate 
ale imaginii sînt date doar de componenta alternativă 
de videofrecvență primită de la etajul [amplificator 
final respectiv. Ca urmare a tensiunilor variabile 
dintre catod și lentila electronică, rezultă modularea 
în intensitate a fluxului de electroni, fapt ce se traduce 
în imagine prin obținerea fiecărui detaliu, în scara de 
108 tonalitate alb-negru. Pentru obținerea unei imagini 

cu pontrast normal, e necesar ca la ieșirea amplificato- 
ruli video să se obțină pentru tuburile cinescop 
uzuale o tensiune între 15 și 100 volti. 

Pentru focalizarea fasciculului modulat de electroni 
se fdlosesc două metode, funcție de construcţia tubu- 
lui. Metodele sînt arătate pe larg în capitolul „Sisteme 
de fdcalizare“. 

Pentru devierea fasciculului de electroni pe orizon- 
tală și pe verticală, în scopul obţinerii rasterului pe 
care Wapare imaginea, se folosesc bobine de baleiaj 
fixate într-o montură specială. Descrierea lor e dată 
pe larg în capitolul „Construirea bobinelor de baleiaj“. 
Aceste bobine produc un cîmp magnetic care crește 
liniar și se întrerupe brusc la un moment dat, atît 
pe orizontală, cît și pe verticală, servind la devierea 
fasciculului de electroni. 

Pentru ca electronii să producă efectul de lumines- 
cență a ecranului e nevoie ca ei să aibă o viteză sufi- 
cientă. Aceasta se obține prin accelerarea lor cu aju- 
torul unei tensiuni înalte, între 4 kilovolţi la tuburile 
cu diametrul sub 20 cm și 12...18 kilovolți pentru 
tuburile cu diagonala cuprinsă între 35 și 65 cm. 
Tensiunea înaltă se obține din etajul amplificator 
final de linii și se aplică printr-un conductor bine izo- 
lat pe electrodul de accelerare, aflat în interiorul 
cinescopului, sub forma unui strat de grafit. La unele 
cinescoape de tip vechi, electrodul de accelerare e 
constituit dintr-o pîlnie de metal, la care s-a sudat 
ecranul de sticlă cu luminofor. În acest caz, tensiunea 
de accelerare se aplică pe pîlnie printr-o lamelă fixată 
pe un suport izolat. În cazul folosirii unui asemenea 
cinescop, pîlnia sa metalică va fi montată pe supor- 
turi izolante din bachelită, textolit sau plexiglas, cu 
grosimea de cel puţin 20 mm. În caz contrar, izola- 
toarele se străpung și tubul nu va mai putea primi 
tensiunea de accelerare. Cînd se folosesc asemenea 
tuburi, tensiunea de accelerare trebuie filtrată cu un 
condensator cu o capacitate de 300...500 pF, la o ten- 109 

siune de 15... 25 kV. Tuburile moderne sînt constțuite 
integral din sticlă. De asemenea, în scopul asigurării 
filtrajului tensiunii de accelerare, ele au piln a de 
sticlă acoperită în exterior cu un strat de grafit/ care 
trebuie în mod obligator legat la masă. Conectarea, 
la masă se asigură cu o lamelă metalică plată, cyestată 
sau cu o împletitură metalică, petrecută peste partea 
conică a cinescopului. Stratul exterior de grafit al 
cinescopului constituie armătura unui condensâtor în 
care dielectricul este sticla conului, iar cealaltă armă- 
tură o formează depunerea de grafit din interior, folo- 
sită simultan și ca electrod de accelerare. 

Un defect de bază al cinescoapelor, la începuturile 
tehnicii televiziunii, era apariția unei pete întunecate 
în centrul ecranului, („pată ionică“) pată care se lățea 
din ce în ce, făcînd ulterior imposibilă vizionarea. 
Ea era datorată bombardării ecranului luminescent, 
odată cu fasciculul de electroni, cu particule de masă 
mai mare, cu ioni, care produceau distrugerea rapidă 
a acestuia. Pentru că s-a constatat că ionii nu sînt 
deviați de un cîmp magnetic, s-au construit diverse 
„capcane de ioni“, datorită cărora aceștia sînt împie- 
dicați să mai ajungă la ecran. Un caz aparte îl con- 
stituie tubul cinescop sovietic 18JIK4B, în care „cap- 
cana de ioni“ este substituită chiar prin bobina de 
focalizare. Pentru evitarea bombardării ecranului cu 
ioni, la unele cinescoape actuale se folosește o con- 
strucție specială a tunului electronic și a restului de 
electrozi, acestea fiind înclinate în raport cu axul 
tubului. Pentru centrarea ulterioară exclusivă a fasci- 
culului de electroni pe axul tubului se folosește un 
magnet exterior, fixat într-o poziție care se determină 
inițial prin tatonare la fiecare tub în parte. În gene- 
ral acest magnet se găsește aproape de soclul cinescopu- 
lui. Magnetul produce devierea electronilor spre axul 
cinescopului, spre deosebire de ioni, care, nefiind in- 
fluențați de cîmpul magnetic, nu pot pătrunde prin 

110 orificiile înguste ale restului de electrozi din tub. La 

folosirea oricărui cinescop e neapărată nevoie să se 
proctre magnetul original al capcanei de ioni pentru 
respătivul tub, întrucît orice improvizație duce în 
scurt| timp la scoaterea din uz a tubului, prin apariţia 
petei ionice sau a altor inconveniente premergătoare, 
ca luminozitatea insuficientă, contrastul slab, focali- 
zarea |defectuoasă etc. Pentru amplasarea optimă a 
magndtului se așază mai întîi potențiometrul de lumi- 
nozitațe al televizorului pe o poziție medie, aparatul 
funcție, Se aduce magnetul pe gîtul cinescopu- 
lui, la \cîtiva milimetri distanță de soclul acestuia, și 
apoi, cu deosebită atenție, se rotește, trăgîndu-se even- 
tual îndinte și înapoi, pînă cînd se obține luminozita- 
tea și focalizarea optime (se văd clar liniile rasterului 
pe ra În caz că nu se obține efectul dorit, se scoate 
magnetul, i se inversează poziţia prin rotire cu 180° 
și se reîncep tatonările. Dacă nici în acest caz nu se 
obține vreun rezultat, defectul aparține operaţiilor 
de montaj ale televizorului și pot fi multiple. Se începe 
prin măsurarea tensiunilor dintre masă și catodul 
cinescopului (150...200 volţi), și electrodul de comandă 
a luminozităţii (de o valoare ceva mai mare sau egală, 
funcție de poziția cursorului potențiometrului res- 
pectiv). Se verifică apoi situaţia etajului amplificator 
final de linii și, dacă e cazul, a fiecărui bloc funcțional 
în parte, pînă la găsirea defectului, după care reglarea 
SA cane de ioni e o operație destul de ușoară. 

n unele cinescoape, apărute de puțin timp, s-a 
adoptat metoda protejării luminoforului printr-un 
strat pelicular de aluminiu sau argint. Aceste tipuri 
de cinescoape nu au nevoie de capcană de ioni. E vorba 
în special de cinescoapele de 59 și 65 cm pe diagonală, 
care deocamdată însă nu pot fi folosite în construcţiile 
radioamatorilor începători, pentru că ridică probleme 
deosebite la montaj. 

O altă anexă, exterioară a cinescopului e magnetul 
de centrare. El e construit, la rîndul lui, pentru tipul 
de tub pe care-l deservește și are rolul de a produce 111 

un cîmp magnetic, reglabil manual ca intensitate, în 
scopul centrării imaginii. Se montează tot pe gîtul 
cinescopului, însă chiar în spatele bobinelor de baleiaj. 
Poziţia optimă se determină prin rotirea armăturii 
lui, cît și a butonului cu care este echipat, pînă cînd 
imaginea se centrează corect. Totdeauna există o de- 
pendență între poziția magnetului de centrare și cel 
al capcanei de ioni. Ele trebuie reglate pe rînd, urmă- 
rind calitatea și centrajul imaginii rasterului. Poziția 
magneților e arătată în figura 61. 

Dacă magnetul capcanei de ioni e prea puternic, 
acțiunea lui optimă se obține cînd el trece peste culotul 
cinescopului. În acest caz se va șunta cu o bucată de 
tablă de fier, alipită lîngă el, găsindu-se apoi poziția 
corectă, care e la 3...5 mm distanță de culot. În caz 
că magnetul e slăbit, el nu realizează claritatea imaginii 
Și luminozitatea optime decît atunci cînd se află la o 
distanță de peste 10 mm de culot. În acest caz e bine 
ca magnetul să fie remagnetizat sau schimbat. Cine- 
scoapele moderne cu deflexie de 110° necesită magneți 
speciali pentru centrare, montați chiar pe bobina de 

oate operaţiile de reglare a magneților trebuie 
fădute cu deosebită grijă, tubul de sticlă al cinescopului 
fiind foarte fragil. De asemenea, la instalarea cine- 
scopului se va lucra cu deosebită grijă, pentru a se 
evita o implozie. Dacă se scoate un cinescop din uz, 
el nų se va zviîrli la gunoi decît după ce i se va sparge 
tubul de sticlă dinspre culot. Aceasta se face pe un teren 
viran, zvîrlindu-se o piatră în locul respectiv de la o 
distanță de cel puţin 5...15 metri, pentru a fi la adă- 
post de efectul imploziei. Dacă nu se procedează astfel, 
avem pe conștiință un eventual accident, la care ar 
fi expusă o persoană neavizată. 

Un cinescop nou nu se va păstra pînă la montare 
decît în cutia de carton în care e ambalat. Cinescopul 
va fi ultima piesă care se va monta în televizor, după 
ce amatorul s-a convins că restul blocurilor funcțio- 
nează normal, conform metodelor simple de control, 
date în lucrarea de față. 

Ecranul cinescopului nu se va lăsa atins de razele 
soarelui, întrucît locul respectiv va deveni inactiv, 
întunecat. De aceea, dacă televizorul e plasat într-un 
colț al încăperii luminat de soare, se va acoperi com= 
plet cu o husă de pînză densă sau cel puţin ecranul, 
atunci cînd nu e folosit. 

Tot în legătură cu exploatarea cinescoapelor, trebuie 
spus faptul că nu se admite încercarea tubului fără 
baleiaj, întrucît spotul de electroni poate fi atît de 
puternic, încît să producă implozia cinescopului. Func- 
ționarea cu tensiuni mai mici sau mai mari decît cele 
indicate în tabele sau cataloage pentru cinescopul 
respectiv duce la scoaterea lui prematură din uz. Nu. 
se recomandă folosirea cinescoapelor nici în regim de 
strălucire maximă, dar nici cu luminozitate foarte 


redusă. În aceste cazuri extreme poate apărea „pata 
ionică“. 

Din momentul montării cinescopului în televizor, 
amatorul nu trebuie să aibă decît o singură grijă: să 118 

regleze şi să monteze definitiv televizorul în cel mai 
scurt timp. 

În figura 62 este prezentată evoluția în timp a tu- 
burilor cinescop. Ce ne va mai aduce oare viitorul? 


Sisteme de focalizare 


Fasciculul de electroni emis de catodul cinescopului 
trebuie să. fie îngustat (focalizat), astfel ca pe ecran 
liniile din care e alcătuită imaginea să apară cît mai 
fine. Este una din condițiile esențiale pentru obținerea 
unei imagini clare, cu multe detalii. 

Întrucât din punct de vedere constructiv există mai 
multe tipuri de cinescoape, funcție de construcția 
acestora se folosesc diverse sisteme de reglaj a focali- 
zării. Ele sînt bazate pe principiile „opticii electronice“ 
și folosesc, după caz, cîmpuri magnetice sau electro- 
statice, la așa-numitele „lentile de convergență“, mag- 
netice sau statice. 

Cinescoapele de construcție mai veche sînt bazate în 
exclusivitate pe sistemul de focalizare magnetic. 
Acesta e constituit în principiu dintr-o bobină așezată 
pe gîtul cinescopului care e parcursă de curent elec- 

114 tric continuu, reglabil. Pentru concentrarea cîmpului 

mâăgnetic, bobina dispune de o armătură prevăzută 
cu lun întrefier, în care fluxul magnetic atinge densi- 
tatea maximă. 

În figura 63 este prezentat primul sistem de focali- 
zare magnetică, care se întîlnește încă și azi la unele 
televizoare de construcție mai veche. Se folosea o 
bobină cu rezistență mare, alimentată printr-un reos- 
tat bobinat direct din sursa de înaltă tensiune. Func- 
ție de intensitatea curentului care parcurge bobina 
reglată prin reostat se obţine focalizarea optimă, Cu 
titlu informativ, iată datele unei bobine de focalizare 
construită după acest principiu: bobinaj sistem mosor, 
cu izolație din 500 în 500 spire, avînd în total 28 000... 
30 000 spire, bobinate cu conductor de cupru emailat, 
cu diametrul 0,1 mm. Rezistenţa înfășurării este de 
circa 10...12 kiloohmi. Bineînţeles că o asemenea bobină, 
cu multă sîrmă și număr mare de spire, comparabil 
înfășurării secundare a unei bobine de inducţie, nu se 
mai folosește, mai ales că există și posibilitatea între- 
ruperii bobinajului. 

n figura 64 se dă schema unui sistem mai recent de 
focalizare magnetică, în care bobina de focalizare e 
parcursă de un curent mai mare, însă la o tensiune 
redusă. Curentul necesar focalizării este luat din re- 
dresorul televizorului, prin cădere de tensiune pe cir- 

cuitul negativ al acestui redresor, asemănător proce- 
deului de obținere a negativării semiautomate, folosit 
în unele receptoare radio de construcție industrială. 
Reglarea intensității curentului care parcurge bobina 
de focalizare se face cu ajutorul unui circuit derivat 
rezistiv, alcătuit dintr-o rezistență fixă și un potențio- 
metru sau reostat bobinat, care șuntează bobina de 
focalizare. Bobina se execută similar celei descrise 
anterior, numărul de spire fiind însă de numai 4 000... 
5 000, bobinate cu conductor de cupru emailat, de 
0,3...0,35 mm diametru. Rezistența bobinei e de 150... 
300 ohmi, funcție de numărul de spire şi de diametrul 
sîrmei de bobinaj. 

În figurile 65 şi 66 este arătat felul în care se con- 
struiește ansamblul bobinei de focalizare. Armătura e 
confecționată din tablă de oțel moale sau decălit, de 
1 mm grosime, și poate fi asamblată din bucăţi decu- 
pate cu ajutorul unei dălți, care sînt apoi pilite, îndoite 
și nituite. Nu se va folosi lipirea cu cositor, întrucît 
la locul joncţiunilor apar rezistențe magnetice care 
înrăutățesc performanţele. Capacul se execută similar. 
Capacele laterale ale carcasei bobinei se confecționează. 
din preșpan, carton sau pertinax, cu grosimea 1 mm, 

116 care se atașează la un tub de carton, realizat prin înfă- 

şurarea unei bucăți de hîrtie pe un șablon de lemn. 
În timpul înfășurării se va introduce între spirele de 
hîrtie soluție de lipit. Bobinarea se va face cu ajutorul 
unei mașini de găurit, În caz că se respectă dimensi- 

unile carcasei indicate în figură, operația de numă= 
rare a spirelor poate fi exclusă, întrucît, numărul de 
spire nefiind critic, bobinajul va atinge numărul de 
spire necesar în cazul umplerii carcasei pînă la limită. 

La unele cinescoape cu focalizare magnetică, cum e 
de pildă 18JIK4B, contează foarte mult sensul curen- 
tului în bobina de focalizare. În caz că nu se obține 
lumină pe ecran, trebuie inversate capetele bobinei de 
focalizare. 

Toate cinescoapele de construcţie recentă folosesc 
sistemul de focalizare electrostatică. În interiorul lor 
se găsește electrodul de focalizare, care are forma unui 
căpăcel metalic circular cu o perforație în centru. 
Funcție de mărimea potențialului existent pe acest 
electrod, electronii sînt strînși mai mult sau mai puțin 
într-un fascicul îngust. 

În figura 67 este indicat modul „clasic“ de alimentare 
a electrodului de focalizare. După cum se observă din 
figură, față de tuburile cinescop de tip vechi, care nu 
aveau decît tunul electronic (adică filamentul și ca- 
todul), electrodul de comandă al luminozității și anodul 
de accelerare, alcătuind un fel de triodă, tuburile de 
construcție recentă mai au încă doi electrozi. Primul 

dintre aceștia, electrodul de accelerare, trebuie ali- 
mentat cu o tensiune de circa 400...600 volţi, care se 
obține de la dioda de recuperare din blocul de baleiaj 
de linii. Cel de-al doilea este un electrod de focalizare. 
Focalizarea obținută electrostatic e de foarte bună 
calitate și astfel nu mai e nevoie de bobina de focali- 
zare. Electrodului de focalizare i se aplică o tensiune 
de comandă cu ajutorul unui potențiometru. 

Dat fiind că focalizarea poate fi obținută și prin 
deplasarea magnetului capcanei de ioni, ca şi prin 
reglarea potențiometrului, și întrucît în cazul cine- 
scoapelor moderne cu focalizare electrostatică reglajul 
focalizării nu mai e critic și odată stabilit nu mai ne- 
cesită retușări pe parcurs, uneori se folosește sistemul 
aplicării unei tensiuni fixe oarecare de focalizare, ca 
în figura 68, iar în figura 69 e arătat un sistem simpli- 
ficat, în care atît electrodul de accelerare, cît şi electro- 
dul de focalizare sînt legați împreună și alimentaţi cu o 
tensiune de maximum 600 volți. La punerea în funcție 
Și reglarea unui asemenea sistem de focalizare, conexi- 
unea comună a celor doi electrozi se leagă pe rînd fie 
la masă (O V), fie la +200...4+300 volţi, fie la tensiunea 
dată de dioda de recuperare. Într-unul din aceste 
cazuri se obține focalizarea cea mai bună, precum și 
strălucirea maximă a imaginii. Deşi pare ciudată o 119 

asemenea metodă de potrivire „la întîmplare“ a tensi- 
unilor de accelerare şi de focalizare, ea e folosită larg 
de unele firme industriale, care indică în schemă di- 
verse puncte unde poate fi conectată conexiunea co- 
mună în cursul operaţiilor de reglaj din fabrică, mon- 
tîndu-se chiar la aceeași serie, diferit de la caz la caz. 
Aceeași metodă poate fi folosită și de amatori. Regla- 
jul fin al focalizării va fi făcut prin mișcarea magne- 
tului capcanei de ioni de pe gîtul cinescopului pentru 
obținerea unui compromis satisfăcător între lumino- 
zitate și focalizare. Se reamintește faptul că dacă mag- 
netul nu e plasat corespunzător pe cinescop, nu se 
obține nici focalizare, nici luminozitate. 

n cazul folosirii cinescoapelor care nu necesită, 
magnet pentru capcana de ioni, din cauză că au lumi- 
noforul protejat de un strat de aluminiu sau argint, 
focalizarea nu mai poate fi făcută cu ajutorul capcanei 
de ioni. În acest caz se foloseşte reglarea focalizării 
cu ajutorul potențiometrului, așa cum s-a arătat an- 
terior, sau se va tatona tensiunea aplicată. 

Reglajul focalizării electromagnetice va fi plasat 
totdeauna pe panoul din față al televizorului, întrucît 
trebuie corectat destul de des. 

Reglajul focalizării electrostatice poate fi plasat în 
partea din spate a șasiului televizorului, întrucît nu se 
acționează decit doar la schimbarea cinescopului, 


Semnalul de stingere 
a cadrelor 


Imaginile de pe ecranul unui televizor se succed cu 
o frecvență de 25 cadre pe secundă, fiecare cadru 
avînd cîte 625 linii, conform unor anumite norme 
internaționale, aplicate și la noi în țară. În realitate, 
pentru obținerea unei imagini de bună calitate la re- 
120 ceptie, un cadru este construit numai din 312,5 linii, 

restul de 312,5 linii fiind realizate în cadrul următor. 
Deci imaginea cu 625 linii se obține din două semicadre, 
conținînd fiecare jumătate din informația video. 
Datorită persistenței retiniere, cele două semicadre se 
suprapun, dînd o imagine normală, completă, obținîn- 
du-se astfel ceea ce se numește „baleiajul întrețesut.“ 

Lipsa baleiajului întrețesut duce la obosirea ochilor 
telespectatorilor, din cauză că imaginea pilpîie. Pentru 
obținerea acestui tip de baleiaj se folosește un sistem 
de stingere a fasciculului de electroni, prin aplicarea 
unui impuls cu frecvența de 50 Hz pe electrodul de 
comandă al luminozității cinescopului. După cum se 
indică în figura 70 se montează în plus, în televizor, 
două piese: o rezistență de circa 100 kiloohmi, legată 
între electrodul modulator și cursorul potențiometru- 
lui de reglare a luminozităţii, şi un condensator de circa 
1 000 pF, conectat între ieșirea generatorului bloc- 
king de cadre și electrodul, modulator al cinescopului, 
fie din secundarul transformatorului de cadre, etaj 

periodică a ecranului, procesul fiind declanșat de către 
semnalul de sincronizare emis de stația de televiziune. 

Cu această ocazie, se atrage atenţia că toate conexi- 
unile care duc spre soclul tubului cinescop, inclusiv 
aceea prin care se trimite semnalul video, nu trebuie 
ecranate sau torsadate, ci se execută cu conductoare 
obișnuite, izolate cu vinilin. 


Folosirea unui cinescop uzat 


După o folosire relativ îndelungată, tuburile cinescop 
trebuie scoase din uz, datorită micșorării considerabile 
a strălucirii imaginii și contrastului. Amatorul poate 
totuși folosi unele cinescoape uzate, care bineînțeles 
nu au filamentul ars sau epuizat, întreruperi interne 
ale conexiunii de catod, porțiuni ale luminoforului 
desprinse de pe ecran sau vidul scăzut. Un cinescop 
care la un moment dat nu mai oferă strălucire sau 
contrast suficiente mai poate fi încă folosit cîteva sute 
de ore, uneori chiar şi mai mult. 

Pentru realizarea acestei performanţe este necesar 
să se majoreze într-o anumită măsură tensiunea fila- 
mentului. Se pot folosi două metode. În primul caz 
se adaugă cîteva spire, în serie cu înfășurarea de fila- 
ment a tubului cinescop, existentă pe transformatorul 
de reţea. În al doilea caz se folosește un mic autotrans- 
formator, care se conectează la înfășurarea pentru ali- 
mentarea filamentului tubului cinescop ca în figura 71. 
Autotransformatorul va permite obținerea unor tensiuni 
mai mari decît aceea inițială, de 6,3 volţi, reclamată de 
tub. Astfel, el va trebui să furnizeze tensiuni de 7, 8, 9 
și 10 volți. La începutul folosirii unui tub cinescop 
uzat, filamentul acestuia va fi alimentat cu tensiunea 
de 7 volți. În aceste condiţii, de multe ori imaginea d 
nută va fi satisfăcătoare pentru aproape un an de zile. În 

nu mai funcționează normal, tensiunea se va majora 
la 8 volți. Se va proceda analog, în timp, pînă la ali- 
mentarea cu o tensiune de 10 volți. Deși s-ar părea că 
alimentarea cu tensiuni mai mari poate duce la arde- 
rea filamentului tubului cinescop, acest fapt nu se 
produce însă, în general, chiar după o alimentare în- 
delungată la 10 volți. Filamentul oricărui cinescop nu 
se întrerupe decît în cazul unui viciu de fabricaţie, 
fapt destul de rar. În nici un caz însă nu se va începe 
exploatarea unui cinescop epuizat prin alimentare la 
tensiunea maximă de 10 volţi, ci se va porni încetul 
cu încetul, de la tensiunea de 7 volți, majorîndu-se 
ulterior, după nevoie. Dacă se procedează altfel, emisia 
electronică a filamentului tubului cinescop va dura 
prea puțin. 

Iată datele de construcție ale unui autotransformator 
ridicător de tensiune, pentru scopul propus mai sus: 

Miez „E + I“, din tole de ferosiliciu întrețesute, cu 
secțiunea miezului de 4 cm?, Înfășurarea A--B are 
85 spire, B—C, C—D, D—E şi E—F cîte 14 spire fie- 
care, hobinate în același sens și înseriate. Bobinajul se 
va executa cu sîrmă de cupru emailată, de 0,6...0,8 mm 
diametru. 

Construirea bobinelor 
de baleiaj _ 


Pentru devierea fasciculului de electroni pe orizontală 
și pe verticală se folosesc două perechi de bobine mon- 
tate pe gîtul tubului cinescop. Perechile de bobine sînt 
legate la ieșirea blocurilor respective, de baleiaj de 
linii și cadre. 

Amatorii care pot să-și procure din comerț ansam- 
blul de bobine de baleiaj rezolvă una din cele mai 
delicate probleme legate de construcția televizorului, 
obţinînd o bună calitate a rasterului. Se pot folosi 
orice tipuri de ansambluri de bobine de baleiaj, întru- 
cît datele de bobina] sînt comparabile cam la toate 
televizoarele ca număr de spire și diametru al conduc- 
torului de bobinaj. Trebuie să se ţină seama însă de 
diametrul gîtului cinescopului, astfel ca ansamblul de 
bobine să se potrivească precis. Altfel nu se obțin rezul- 
tatele dorite, iar o modificare, în unele cazuri, e impo- 
sibilă din cauză că se strică rigiditatea și izolația bobi- 
nelor. În cazul folosirii unor cinescoape cu unghi de 
deflecție mai mare de 70°, singura soluție pentru ama- 
tor e procurarea din comerț a ansamblului de bobine 
gata confecționate. De pildă, bobinele pentru tuburi 
cu deviație de 90° sau 110° au o construcție deosebit 
de pretențioasă, care nu poate fi realizată decît indus- 
trial. De asemenea, ele dispun de piese concentratoare 
de cîmp magnetic, din ferită masivă, și o astfel de con- 
strucţie nu este la îndemîna amatorului. 

Datele constructive ale unui ansamblu de bobine 
de baleiaj pentru un tub cu deviație de 70° sînt indicate 
în continuare. Construcția va da rezultate mulțumi- 
toare numai în măsura în care amatorul respectă întru 
totul recomandările menţionate. 

Se începe prin confecționarea unor capace șablon, 
din carton gros sau placaj. Decuparea, conform schiţei 
din figura 72, se face cu traforajul. Cele două capace- 

de 3 mm diametru. Între capace se fixează o șaibă dis~ 
tanțoare de 6 mm grosime, 

Bobinarea se execută pe secțiuni. Pentru aceasta, 
mai întîi se introduc patru cuișoare lungi prin orifi- 
ciile notate cu „A“, Se începe bobinarea, înfășurîndu-se 
25 spire. Fără să se întrerupă sîrma, se leagă bobina- 
jul cu aţă petrecută prin fantele capacelor și se fixează 
alte patru cuișoare în orificiile notate cu „B“. Se bobi- 
nează în continuare 40 spire, se leagă din nou cu aţă 
și se fixează alte cuișoare în orificiile notete cu „C“. 
Bobinajul va avea în continuare 75 spire. După lega- 
rea cu aţă și trecerea altor patru cuișoare prin orifi- 
ciile notate cu „D“, se înfășoară ultima secțiune, de 
100 spire, care se va rigidiza la rîndul ei prin legare 
cu aţă. Conductorul folosit la bobinaj va fi din 
cupru, izolat cu email-mătase sau cu email și de două 
ori mătase, de 0,3...0,35 mm diametru. Bobina astfel 
obținută, se scoate de pe șablon și se trece la confec- 
ționarea celei de-a doua bobine, cu date identice. Pere- 
chea de bobine alcătuiesc bobinajul de baleiaj pentru 
linii, care se leagă la transformatorul de ieșire de linii. 125 

Fig. 73 


Pe același șablon și folosindu-se aceeași metodă se 
înfășoară alte două bobine, care servesc pentru baleia- 
jul de cadre. Se introduc mai întîi cuișoarele în orifi- 
ciile notate cu „C“ și se bobinează 50 spire. După fixare 
cu aţă, se înfășoară 100 spire pe alt set de cuie, tre- 
cute prin orificiile notate cu „D“. Conductorul folosit 
pentru bobinaj poate fi izolat numai cu email, avînd 
diametrul 0,4...0,5 mm. 

La sfîrşit se obțin patru bobine plate rectangulare, 
din care cele pentru linii, cu conductor mai bine izolat 
numără cîte 240 spire fiecare, iar cele pentru cadre 
cîte 150 spire. 

Ele se dispun apoi ca în figura 73, pe un tub confec- 
ționat dintr-o bandă de hirtie răsucită și lipită, 
avînd o grosime a peretelui de 1,5...2 mm. Tubul de 
carton astfel obținut va avea lungimea de 60 mm și 
diametrul interior de 39...40 mm pentru tuburile cine- 
scop uzuale. Bobinele de baleiaj de linii se montează 
primele pe tubul de carton, luîndu-se precauția ca par- 
tea din față a lor să depășească cu circa 30 mm tubul 

vor evaza pe începutul conului tubului cinescop. Pen- 
tru fixarea și izolarea bobinelor de linii, se înfășoară 
deasupra lor două-trei straturi de leucoplast sau pînză 
uleiată, iar în lipsă bandă izolatoare. Nu se va folosi 
bandă adezivă celulozică (cristalband). Deasupra bobi- 
nelor de deflecție de linii, perpendicular față de axa lor, 
se vor monta bobinele de deflecţie de cadre, care la 
rîndul lor vor fi rigidizate cu ajutorul unei benzi izola~ 
toare. Deasupra se va dispune un tub de protecţie, 
realizat prin răsucirea unei bucăți de carton, lipite 
apoi cap la cap cu o fișie de hîrtie. Ansamblul trebuie 
să aibă o bună soliditate mecanică, întrucît în unele 
cazuri servește și la fixarea cinescopului. 

n spatele ansamblului de bobine se va monta un 
disc din pertinax sau preșpan de 1...2 mm grosime, 
pe care se fixează cose, pentru capetele bobinelor, după 
cum se arată și în figura 74. 

Blocul de bobine se va monta pe cinescop, după cum 
„se indică în figura 72. 

Dacă bobinele sînt conectate corect, va apărea ra- 
sterul pe ecranul cinescopului chiar din primul moment 
al punerii în funcţiune a televizorului. Dacă s-a greşit 

la așezarea bobinelor pe carcasă sau la conexarea lor, 
în loc de raster se va obtine o figură luminoasă, în for- 
mă de X alungit. În acest caz e necesar să se rectifice 
modul de conectare al bobinelor. De asemenea, dacă 
imaginea e răsturnată sau scrisul apare inversat, este 
suficient să se inverseze capetele bobinelor de linii sau 
de cadre la transformatoarele respective (după caz), 
operaţia făcîndu-se bineînţeles cu televizorul deconec- 
tat de la reţea, | 

În cazul apariţiei unor dungi, ca un fel de perdea 
luminoasă, în partea din stînga a imaginii, se va monta, 
în paralel numai cu una din bobinele de baleiaj de linii, 
un condensator fix cu valoarea de 25...100 pF, al cărui 
amplasament și valoare se vor tatona, eventual folo- 
sindu-se un trimer ceramic de valoare maximă 100 pF 
sau un condensator fix de 25...50 pF, montat în para- 
lel cu un trimer (vezi fig. 73). 

E necesar din nou să se atragă atenţia că orice ope- 
rație de reglaj se face doar treptat, lucrîndu-se numai 
asupra televizorului deconectat de la reţea, în scopul 
evitării electrocutării, 


Construirea unui televizor 
cu tub catodic 
de osciloscop 


Amatorii care posedă un tub catodic de osciloscop își 
pot construi un mic televizor portabil. Dimensiunea, 
ecranului e dictată de diametrul tubului care se folo- 
sește. Cum majoritatea tuburilor de osciloscop au dia- 
metrul cuprins între 7 și 10 cm, înseamnă că imaginea 
obținută va avea dimensiuni de ordinul a 4,5 X 6 cm, 
pînă la 6 x 9 cm, funcţie de diametrul tubului. La o 
imagine atît de mică nu trebuie să se construiască, 
receptoare pentru sunet și imagine prea complicate, 
128 şi de aceea se vor folosi montajele cele mai simple, 

cu număr redus de tuburi, descrise în lucrarea de față, 
sau montajul din figura 75. 

La tuburile catodice întrebuințate în mod curent 
pentru osciloscoape, imaginile care apar pe ecranul 
luminescent au o culoare verzuie. Există însă și alte 
tuburi, la care imaginile au culoarea albăstruie, fapt 
care permite fotografierea ușoară a lor. Aparatele echi- 
pate cu astfel de tuburi, la care imaginile pot fi foto- 
grafiate se numesc oscilografe. Din nefericire, majorita- 
tea tuburilor pentru oscilografe nu pot fi utilizate pen- 
tru scopul nostru, deoarece imaginile de pe ecrane au 
o mare persistență în timp. Cu alte cuvinte, pe ecran nu 
se obține o succesiune rapidă de imagini, ci fiecare din- 
tre acestea rămîn pe ecran mai multă vreme, suprapu- 
nîndu-se astfel peste cele următoare, care la rîndul lor 
au un timp la fel de îndelungat „de stingere“. De aceea, 
imaginea obținută cu un tub de oscilograf nu oferă 
detalii și el nu poate fi deci folosit ca cinescop. 

Spre deosebire de tuburile cinescop întrebuințate de 
obicei în televiziune, la care deflecția este electromag- 
netică, obținîndu-se cu ajutorul unor bobine, la tubu- 
rile catodice de osciloscop, focalizarea, şi deflecția sînt 
electrostatice. Deflecţia e produsă de cîmpul electro- 
static existent între două perechi de plăci metalice, pe 
care se aplică tensiuni corespunzătoare. Într-un osci- 
loscop sau oscilograf, pe una dintre perechile de plăci 
se aplică tensiunea de audio-sau radiofrecvență a cărei 
formă urmează a se studia, pe ecran iar pe cealaltă pere- 
che de plăci, o tensiune specială, în formă de dinți de 129 

ferăstrău, de la un generator de baleiaj. În cazul unui 
televizor construit cu tub catodic de osciloscop, pe una 
din perechile de plăci se trimite tensiunea de baleiaj de 
linii, cu o frecvență de 15 625 Hz, iar pe cealaltă ten- 
siunea de baleiaj de cadre, de 50 Hz, obținîndu-se 
rastrul luminos, pe care apare imaginea. Modularea 
luminii se face prin acționarea grilei de comandă a tu- 
bului catodic. Imaginea poate să apară negativă, func- 
ţie de schema amplificatorului video ales însă în acest 
caz se va modifica sensul de conectare a diodei de 
detecție video, astfel ca imaginea să apară pozitivă. 

În figura 76 este dată schema completă a blocului de 
baleiaj de linii și cadre, a selectorului de amplitudine 
de linii şi a modificării care trebuie făcută în redre- 
sorul de alimentare, astfel ca să se obțină tensiunea de 
circa 800 volţi, necesară pentru accelerare, la tuburi de 
osciloscop cu diametrul de 7...10 cm. 

După cum se vede, se folosește o schemă unică de 
generator blocking, atît pentru baleiajul de linii (în 
partea de jos a schemei), cît și pentru generatorul de 
cadre (în partea de sus a schemei). Sînt întrebuințate 
transformatoarele tipice pentru blocking-generatoarele 
de linii și cadre, indicate în lucrare. Fiecare blocking- 
generator e urmat de cîte un etaj de amplificare de 
tensiune, de la ieșirea căruia, tensiunea respectivă, în 
formă de dinte de ferăstrău, este aplicată pe plăcile de 
deflecție corespunzătoare ale tubului catodic. 

Tuburile T1 și T2 pot fi de tipul ECC82, 6SN7 sau 
GH8C. La sincronizarea pentru linii se folosește un selec- 
tor de amplitudine cu diodă. Pentru tubul T3 se poate 
întrebuința jumătate din dubla diodă 6H6, 6X6C, 
GX2I1 sau EAA9I. Cealaltă jumătate de diodă se poate 
folosi în celula de detecție, în locul diodei punctiforme, 
conectîndu-se anodul în locul acului și catodul în 
locul cristalului. De asemenea, amatorul poate plasa 
în locul tubului T3 o diodă punctiformă, care să reziste 
la o tensiune mai mare de 35 volți, de exemplu JI2E 

180 sau J]23K, EFD 108 sau echivalente, de orice fabricaţie. 

Dioda, în felul în care e conectată, lasă să treacă numai 
impulsurile de sincronizare de linii. În privința sincro- 
nizării de cadre se folosește un sistem mai simplu, dar 
destul de sigur, și anume sincronizarea cu frecvența 
de 50 Hz a rețelei. Pentru acesta se aplică o tensiune 
de 6,3 V, de la filamentele tuburilor electronice, prin- 
tr-un divizor de tensiune, la grila generatorului auto- 
blocat, obținîndu-se o sincronizare destul de bună. În 
privința blocului de alimentare a televizorului, acesta 
poate folosi un transformator de reţea obișnuit, pentru 
aparatele de radio, întrucît consumul e foarte mic. 
Eventual se poate bobina un transformator de mici 
dimensiuni, pe un miez cu suprafața secțiunii de 7...8cm?, 
după datele publicate în lucrarea Mici automati- 
zări, apărută în aceeași editură. Modificarea care tre- 
buie făcută în plus pentru obținerea tensiunii de acce- 
lerare constă în bobinarea unui secundar de 6,3 volti, 
cu ajutorul căruia se încălzește filamentul unui tub 
redresor suplimentar, notat cu T4 în schemă. Acesta 
poate fi o dublă diodă de mică putere, de tipul indicat 
chiar în schemă, sau tuburi redresoare de putere me- 
die, ca 6X5, 605, 6X4, 6I411, 6231, EZ8O, EZ91 etc. 
Se poaţe folosi și o coloană cu seleniu, de înaltă ten- 
siune, alcătuită din discuri de cuproxid sau cu seleniu, 
suprapuse, de 5 mm diametru (tip creion), sau un șir 
de 20...30 diode punctiforme, legate în serie și cu 
o rezistență de limitare a curentului, de 20...100 
kiloohmi. Este de remarcat că redresorul monofazic 
astfel realizat livrează pe anod tensiune cu polaritate 
negativă. În consecință, condensatoarele electrolitice 
care asigură filtrajul curentului trebuie conectate în 
sensul indicat în schemă și izolate cu grijă față de 
şasiu. 

Întrucît tuburile catodice de osciloscop sînt folosite 
de obicei pentru măsurări, circuitul lor de comandă com- 
portă anumite reglaje specifice, din care cele mai tipice 
sînt cele de centrare a imaginii. Aceasta se obține cu 

132 ajutorul cîte unui potențiometru, plasat pe fiecare 

pereche de plăci, care reglează diferența de potențial 
dintre plăcile de deflecție. În schema din figura 76 se 
remarcă faptul că sînt necesare opt potențiometre. 
Dintre acestea, doar două sînt prevăzute cu ax și buton 
pentru reglaj, și anume potențiometrul pentru lu- 
mină și cel pentru focalizare. Celelalte potențiometre 
sînt de format miniatură, cu ax crestat, pentru reglare 
semifixă. Ele pot fi construite, la nevoie, după indica- 
ţiile date în lucrarea Instrumente electronice muzicale, 
apărută în Editura tineretului, și se vor plasa pe o 
regletă unică de montaj. 

n cazul construirii unui televizor cu tub catodic, 
tubul trebuie ecranat împotriva cîmpurilor parazite 
magnetice (blindat) pe toată lungimea lui cu ajutorul 
unei ţevi cu grosimea pereților mai mare de 1,5 mm, 
din oțel decălit, sau, așa cum se cere în construcțiile 
industriale, din permalloy ori miu-metal. Fiindcă ama- 
torii nu dispun de asemenea materiale speciale, pot 
folosi fie mai multe straturi de tablă răsucite, fie o 
bucată de țeavă din oțel, cu peretele gros, decălită prin 
înroșire la flacără și răcire lentă. Ţeava se va acoperi 
în interior cu un strat de flanelă sau molton prin lipire, 
ca strat de protecție antișoc, iar în exterior se va vopsi, 
pentru protejare împotriva ruginirii. Ţeava se va fixa 
cu şuruburi pe panoul televizorului, în locul decupat 
pentru ecran. Tubul catodic poate fi fixat în interiorul 
tubului cu ajutorul unor fîșii de cauciuc pufos sau 
molton, introduse forţat între blindaj și tub, lucrîn- 
du-se bineînţeles cu atenţie, astfel ca tubul catodic să 
nu fie spart. Dacă țeava de blindaj e magnetizată, 
imaginea dată de televizor va fi deformată. În acest 
caz se recomandă demagnetizarea ei sau o magnetizare 
de corecție, cu ajutorul unui magnet permanent, frecat 
pe țeavă în lungul său. E o operație delicată, care nu-și 
are rostul dacă materialul a fost bine decălit. De ase- 
menea, transformatorul de rețea se va plasa la o distanță 
cît mai mare față de tubul catodic, preferabil sub șasiu, 
care e bine să fie confecționat din tablă de oțel decălit, 133 

Sistemul de alimentare prezentat pentru tuburile cato- 
dice cu diametru mic, care implică o tensiune de accele- 
rare pînă la 1000 volți și pot funcționa satisfăcător chiar 
şi cu 600...800 volți, nu convine pentru tuburile catodice 
cu diametru mai mare, care au nevoie de tensiuni de 
accelerare de 1,2...2,5 kilovolti. În aceste cazuri trebuie 
să se vadă în primul rînd care sînt valorile indicate de 
fabricantul tubului pentru tensiunea de accelerare. 
În figura 77 e arătat în principiu felul de conectare a 
unui tub catodic, cu valori orientative ale divizorului 
de tensiune. Se remarcă faptul că în cazul schemei 
prezentate anterior se foloseau două surse de înaltă 
tensiune înseriate, una fiind constituită din redresorul 
de alimentare anodică, cu tensiunea de polaritate 
pozitivă aplicată pe anodul de accelerare al tubului, 
și un redresor separat, cu polaritatea negativă spre 
184 catodul tubului. Acesta e un artificiu de montaj, des 

folosit și în construcția osciloscoapelor industriale. 
Tot în figura 77 se indică felul cum poate fi conectat 
tubul în cazul folosirii unei surse separate de accelerare 
de înaltă tensiune. 

În figura 78 se dă schema unui redresor cu dublare de 
tensiune, care folosește o dublă diodă de mică sau medie 
putere, de tipul celor indicate anterior. Şi în acest caz 
tensiunea adițională e furnizată cu polaritate nega- 
tivă. Tensiunea obținută fiind mult mai mare decît 
în primul caz, pulsațiile curentului redresat pot fi 
filtrate cu ajutorul unor condensatoare cu capacitate 
redusă, care trebuie totuși să aibă o bună izolaţie. 
Se vor folosi condensatoare bloc, cu ulei. Dacă se 
cere obținerea unei tensiuni înalte cu polaritate pozitivă, 
tubul redresor va fi conectat invers, adică în locul 
fiecărui catod se va lega anodul respectiv. 

Tensiunea înaltă poate fi obținută și cu ajutorul 
unui oscilator autoblocat, ca în figura 79. Se folosește 
un tub ECC82, 6SN7, sau 6H8C etc. Una din triodele 
tubului funcționează ca oscilator, cu cuplaj foarte 
strîns. Tensiunea este ridicată cu ajutorul unei înfășu- 

rări suplimentare și redresată de cealaltă triodă a tubu- 
lui dublu, conectată ca diodă redresoare. Filtrajul se 
face similar ca la montajele prezentate mai înainte. 
Datele bobinei oscilatorului sînt următoarele: se folo- 
sește un miez din tole de ferosiliciu, cu tole subțiri, de 
maximum 0,2 mm grosime, avînd suprafața secțiunii 
1 cm?. Carcasa va avea trei secțiuni și pereți marginali, 
toată fiind reajizată numai din plexiglas, asamblat 
prin lipire. În prima secțiune se vor bobina. înfășurările 
oscilatorului, care între A și B au 150 spire și între C și 
D 300 spire, cu sîrmă de cupru emailată de 0,2 mm 
diametru, intercalîndu-se din 50 în 50 spire cîte un 
strat de hîrtie parafinată. Înfășurarea C — D se bobi- 
nează în același sens cu cele ale oscilatorului, dar pe 
celelalte compartimente ale carcasei, rămase libere. 
Ea are 1 500 spire, bobinate cu sîrmă de cupru emailată 
de 0,05...0,08 mm diametru. Din 200 în 200 spire se 
interpune cîte un strat-două de hîrtie parafinată. 
Transformatorul se închide într-o cutie din tablă de 
fier, căptușită cu burete de plastic sau molton, pentru 
a absorbi zgomotul din timpul funcționării lui, care se 

manifestă sub forma unui țiuit destul de neplăcut. 
Alimentatorul se montează pe o plăcuță de pertinax 
sau plexiglas, care la rîndul ei se ecranează prin închi- 
dere într-o cutie din cupru, alamă sau aluminiu, și se 
va plasa pe șasiul televizorului la o distanță cît mai 
mare de restul blocurilor funcționale audio sau video. 

SE ATRAGE ATENȚIA ȘI ÎN ACEST CAZ CĂ 
BLOCUL DE ALIMENTARE CU ÎNALTĂ TENSIUNE 
PREZINTĂ PERICOL, IAR ORICE MODIFICARE 
SAU REGLARE ASUPRA LUI SE FAC NUMAI 
DUPĂ DECONECTAREA DE LA REȚEA ŞI DES- 
CĂRCAREA  CONDENSATOARE DE FILTRAJ, 
CU AJUTORUL UNEI ȘURUBELNIȚE CU MÎNER 
BINE IZOLAT. 

În figura 80 se arată cum poate fi montat televizorul 
cu tub catodic de osciloscop. În scopul unei utilizări cît 
mai judicioase a spațiului disponibil, deoarece tubul 
ocupă o zonă importantă din partea superioară a șasiu- 
lui, se vor monta transformatoarele și piesele mai mari 
în dreptul lui, dar sub șasiu. 


Montarea televizorului 


Pentru montarea televizorului se pot folosi diverse me- 
tode de asamblare, piesele care îl compun fiind montate 
fie pe un singur șasiu metalic plasat orizontal sau verti- 
cal, fie pe două șasie, pe unul găsindu-se partea de re- 

tatorul și blocurile de baleiaj. Se poate de asemenea 
folosi o ramă, pe care se fixează plăcuțe separate, pe 
ele montîndu-se blocurile respective și fiecare plăcuță 
servind drept şasiu pentru un bloc funcțional. 

n figura 81 și 82 se indică folosirea unui singur șa- 
siu metalic, pe care se fixează rigid cinescopul. În tre- 
cut era singurul sistem cunoscut de asamblare a unui 
televizor. Avîndu-se în vedere că un asemenea șasiu are 
de suportat greutatea transformatoarelor, a cinesco- 
pului, care cîntărește în medie 5 kilograme, a tuturor 
pieselor și tuburilor electronice, fiecare adăugîndu-și 
propria greutate, e normal ca un asemenea șasiu să fie 
confecționat cît mai rigid și din tablă de oţel de circa 
2 mm grosime. 

În figura 83 se prezintă un sistem de montare între 
două șasie, unul superior, celălalt inferior cinescopului. 
Pe unul se fixează separat grupul de baleiaj și alimenta- 
torul, iar pe celălalt receptorul video-audio propriu- 
zis. Şasiele sînt rigidizate cu ajutorul unei construcţii 
metalice în formă de ramă. 

Figura 84 se referă la un alt sistem de montare, cu 
două jale fixate vertical. Sistemul acesta e mult mai 
ușor de realizat în condiții de lucru amatoricești. 

Figura 85 arată cum se poate folosi un singur șasiu 
sau panou de montaj, plasate vertical. Este metodă ac- 
tuală de montaj industrial, binecunoscut de toți ama- 

sistem, în care se folosesc plăcuțe separate pentru fie- 
care bloc funcțional. Plăcuţele sînt fixate pe o ramă. 
La alegerea oricărui sistem de montaj trebuie să se 
țină seama de o serie de factori, ca: 
— operaţia de montare a pieselor electronice și efec- 
tuarea de lipituri să fie cît mai ușoară, de asemenea să 
existe acces pentru depanare; 

— picscle care necesită efectuarea unor operaţii de 
reglaj, cum ar fi trimerele, bobinele sau potențiometrele 
cu ax crestat, să fie cît mai accesibile, în nici un caz 
acoperite de alte piese sau înghesuite; 

— răcirea montajului să fie cît mai bună, fapt care 
să asigure o îndelungată folosire a televizorului; 

— tuburile electronice să poată fi scoase din televi- 
zor fără să fie necesară o scoatere a lui din casetă; de 
asemenea, tuburile electronice să fie plasate într-o 
poziție în care să poată fi scoase sau introduse în so- 
cluri fără risc de spargere; 

— piesele care dau cîmpuri magnetice puternice să 
fie depărtate de blocurile funcționale sensibile și de 
cinescop; 

— organele de reglaj să fie accesibile, preferabil în 
faţa televizorului, lîngă ecran. E vorba, bineînţeles, 
de reglajele prevăzute cu butoane, pentru contrast, lu- 
minozitate, amplificare, eventual pentru controlul to- 
nului și comutatorul de canale, cu reglajul fin al acor- 
dului. Organele semitixe, de reglaj, de exemplu cele 
pentru reglajul frecvenţelor de linii și cadre și reglajele 
respective de dimensiune și liniaritate, se pot plasa 
în partea din spate a televizorului, axele potențiometre- 
lor respective fiind prelungite în afara capacului cutiei 
prin bucăţi de tub varnish din plastic, așa cum proce- 
dează și firmele industriale. 

Sistemul de montare cu șasiu vertical sau, mai ales 

tate tot vertical dau posibilitatea îndeplinirii tuturor 
condițiilor enumerate. 

În figurile 86, 87, 88 se arată felul în care poate fi 
confecționată o ramă pentru montarea televizorului pe 
plăcuțe funcționale dispuse vertical. 

Pentru o asemenea construcție, materialul ideal îl 
constituie aluminiul sau duraluminiul profilate, asam- 
blate prin nituire, sudare sau cu șuruburi. Rama rea- 
lizată din duraluminiu profilat e foarte solidă, aspec- 
tuoasă și ușoară. Se poate folosi și oţelul profilat, care 
e mai ușor de sudat, însă prezintă o serie de neajunsuri. 
Astfel, oţelul ruginește și de aceea trebuie acoperit cu 
un strat de chit și vopsea, iar în al doilea rînd, fiind un 
material magnetic, o magnetizare accidentală a ramei 
poate duce la apariția de deformări ale imaginii date 
de cinescop. O soluție bună și ieftină constă în confec- 
ţionarea ramei din stinghii de lemn dur, de stejar sau 
fag, asamblate prin lipire cu clei de tîmplărie Și șuru- 
buri de lemn. Pentru o mai bună rigidizare, în locurile 
supuse deformării sau desfacerii se pot monta eclise 
triunghiulare, din tablă de oțel. Rama de lemn prezintă 
însă un mare dezavantaj: poate ușor să ia foc. De aceea, 
după asamblare, ea se va ignifuga prin pensulare cu 
silicat de sodiu (sticlă solubilă, Wasserglass). 

Carcasa unui televizor cu cinescop cu diagonala de 
35 cm poate avea următoarele dimensiuni: 50 cm lățime, 
32 cm înălțime și 30 cm profunzime, de la panoul din 
față pînă la rama din spate. Se pot folosi stinghii de lemn 
cu o secțiune de 15 x 15 mm, pînă la 20 x 20mm. În 
partea din spate a ramei, din același material se fac o 
serie de compartimentări, pe care se plasează, prin fi- 
xare cu şuruburi pentru lemn, plăcuțele cu blocurile 
funcționale, De asemenea, partea frontală a ramei are 
O compartimentare asimetrică, pentru rigidizare. De 
o parte se plasează cinescopul, iar de cealaltă parte or- 
ganele de reglaj manual și difuzorul. Pentru ca masele 
plăcuțelor cu blocuri funcționale să fie legate între ele, 
se fixează pe rama din spate fîșii din tablă de fier ba- 141 

lot, perforate, pentru trecerea șuruburilor de fixare ale 
blocurilor funcționale. 

În figura 89 se arată panoul care se fixează peste par- 
tea frontală a ramei. E un panou de decor, care trebuie 
finisat cu deosebită grijă. Se poate folosi placaj gros 
de 4...6 mm. Dacă se utilizează un material lemnos mai 
gros, decupajul pentru difuzor poate fi tăiat oblic, con- 
tribuindu-se astfel la obținerea unui aspect mai plăcut. 
Panoul va fi furniruit sau vopsit cu un lac nitrocelulo- 
zic, după dorință, sau se va acoperi cu un material tex- 
til ignifugat prin pensulare cu silicat de sodiu, care îi 
dă un aspect sticlos. Panoul se va fixa preferabil prin 
spate, ca să nu se observe capetele șuruburilor. 

Cinescopul se montează în compartimentul respectiv 
din carcasă. Sub el se plasează o stinghie ceva mai 
lată, acoperită cu un strat de circa 1cm de cauciuc 
spongios, O chingă textilă de tapițerie, petrecută pe 
deasupra cinescopului și fixată la capete cu două scoabe 
metalice de partea de jos a carcasei, îl presează pe 
foaia de cauciuc. Cinescopul mai are un punct de rea- 

142 zem în spate, cu ajutorul unui colțar care sprijină blo- 

cul bobinelor de baleiaj, fixat pe gîtul tubului. Alt sis- 
tem de fixare în cazul de faţă e riscant, putînd duce la 
implozia cinescopului. 

În faţa cinescopului, între el și panou, se montează cu 
'ajutorul unor stinghiuțe de lemn fixate cu şuruburi o 
“placă de cristal cu grosimea de 5....10 mm sau o placă 
ide plexiglas de 4....6 mm. Nu e permisă punerea în func- 
ție a televizorului fără acest geam de protecţie, care 
are rolul de a proteja pe telespectatori de efectul radia- 
țiilor Röntgen moi emise de tub și, eventual, de o im- 

lozie accidentală a acestuia. Măsura e bineînțeles inu- 
tilă dacă se folosește un cinescop autoprotejat. 

O vedere laterală a ramei de montaj a televizorului 
cu principalele piese ce intră în componența lui rezultă 
din figura 88. Se remarcă plasarea transformatorului 
de rețea în spațiul rămas liber, unde există posibilita- 
tea disipării căldurii degajate de el, mai ales dacă în 
cutie, dedesubtul transformatorului, se prevăd o serie 
de perforații pentru ventilație. Pe un asemenea sistem 
de carcasă, ținînd seama bineînțeles de formatul cine- 
scopului, se poate asambla orice tip de televizor, fol0- 
sindu-se pentru fiecare bloc funcțional orice schemă 
dată în lucrarea de față. Se dispune de un spațiu sufi- 
cient de mare, în care sînt posibile eventuale adău- 
giri, în caz că amatorul construiește mai întîi televizo- 
rul într-o formă simplă, cu amplificare directă, transfor- 
mâîndu-l apoi în superheterodină. La alimentator sau la 
blocurile de baleiaj nu va fi nevoie să se umble, ci se 
va modifica montajul numai prin simpla înlocuire a 
blocului receptor video sau audio. 

Materialul pentru confecționarea plăcuțelor de mon- 
taj pentru canalul video sau audio va fi tabla de alu- 
miniu, de fier, alamă sau cupru. Celelalte plăcuţe, 
pentru generatoarele de baleiaj, panoul de sigurante 
sau etajul amplificator final de linii, pot fi confecționate 
din pertinax, steclotextolit sau orice material izolator 
care poate rezista la o temperatură mai mare de 75°C 
fără să se înmoaie sau să se deformeze. Plexiglasul sau 148 

vinilinul nu sînt indicate. În cazul folosirii unui redre- 
sor plat cu seleniu, panoul redresorului trebuie confec- 
ționat din metal, iar celula respectivă trebuie să fie cât 
mai bine fixată pe panou, care în acest caz are și rolul 
de radiator termic. 

Legăturile dintre panouri se fac fie prin conexiuni 
fixe, pe capse montate pe reglete izolante la capătul 
fiecărui panou în parte, fie prin conectoare simple, con- 
fecționate din socluri și culoturi de tuburi electronice 
defecte. Conexiunea de masă se va asigura, și prin co- 
nector. Folosirea conectoarelor face posibilă o interven- 
ţie rapidă în vederea depanării, dar nu e esenţială. 

Nu se va uita ca, la finele operației de asamblare a 
televizorului, să se confecționeze un capac de ecranare 
din tablă de fier perforată sau din sită de sîrmă, tot din 
fier, pentru etajul amplificator final de linii. Dacă 
acesta nu e ecranat, el poate aduce serioase perturbări 
atît în funcționarea televizorului propriu, cît și a radio- 
receptoarelor și televizoarelor vecinilor. 


Caseta televizorului 


Caseta televizorului constituie un mijloc de protecție 
împotriva prafului, care poate dăuna montajului, îm- 
potriva riscurilor de curentare sau a lovirilor piese- 
lor componente, destul de fragile, de altfel. În plus, ca- 
seta trebuie să reprezinte, împreună cu aparatul din 
interior, încununarea muncii constructorului, care rea- 
lizează nu numai un obiect util, la nivelul cerințelor ac- 
tuale ale tehnicii, dar și un ansamblu aspectuos, care 
să înfrumuseţeze orice interior de locuință. 
Ce se cere unei casete de televizor modern? 
În primul rînd soliditate, astfel ca televizorul să nu 
aibă de suferit la un eventual transport, apoi o linie 
144 simplă, dar elegantă, fără înflorituri inutile pe care să 

Fig. 90 


se depună praful, și posibilitatea ca aparatul pe care-l 
adăpostește să poată fi ușor scos afară. 

n figura. 90 e arătată construcția unei casete simple, 
din placaj gros de 8...15 mm. Se pot folosi planșete 
școlare de desen, tăiate la format. Cutia trebuie asam- 
blată prin îmbinare „coadă de rîndunică“ la colțuri, 
fiind consolidată prin lipire cu clei tîmplăresc și cuie. 
Locul joncționării se șlefuiește cu hîrtie sticlată și se 
chituiește. Partea de jos se perforează cît mai des, cu 
orificii de 8....15 mm diametru, pentru ventilare. Inte- 
riorul cutiei se pensulează eventual, pentru ignifugare, 
cu silicat de sodiu. Dacă soluția de silicat e prea consis- 
tentă, se diluează cu apă. Exteriorul cutiei poate fi 
aranjat după gustul constructorului, de pildă poate fi 
acoperit cu furnir sau se vopsește cu lac nitrocelulozic 
cafeniu (care poate fi obținut la nuanța dorită prin 
amestecarea de lac negru cu lac roșu). Caseta, așa cum 
rezultă din figura 90 e un paralelipiped fără doi pereți. 
Unul, cel frontal, e suplinit de panoul decorativ al te- 
levizorului, fixat pe carcasa pe care se face montajul. 
În spate se atașează un capac perforat din carton sau 
placaj, prin care trec și tijele de prelungire ale comenzi- 
lor semifixe. În caz că cinescopul e de tip vechi, avînd 
un format mai lung, porțiunea corespunzătoare culotu- 
lui, care va depăși adîncimea cutiei, se va trece printr-un 

jată împotriva loviturilor printr-o cutie de metal sau 
carton fixată pe capac. 

Sub cutia televizorului se vor fixa piciorușe sau două 
stinghii, cu scopul de a înălța caseta deasupra mobilei 
pe care e plasată, îmbunătățindu-se astfel și ventilaţia, 
care se face prin orificiile din partea de jos a cutiei. 

Carcasa televizorului se introduce în casetă astfel ca 
panoul frontal să fie puțin mai către interiorul casetei 
cu 5... 15 mm. Fixarea carcasei se face cu ajutorul a 
două şuruburi trecute prin două orificii din partea de 
jos a cutiei și care fixează carcasa în cutie. 

Bineînțeles că amatorul poate să-și confecționeze și 
în alt mod caseta televizorului. De pildă, el este în mă- 
sură să-și construiască o combină muzicală, montînd 
într-o singură mobilă ceva mai mare televizorul la un 
loc cu un radioreceptor, eventual cu un pick-up şi un 
magnetofon. În acest caz nu mai sînt necesare amplifi- 
catorul de audiofrecvență și difuzorul televizorului, fo- 
Josind în schimb amplificatorul de audiofrecvență al 
combinei și agregatul de difuzoare respectiv. Aspectul 

mobilei poate fi, de exerzplu, cel din figura 91. În 
acest caz, sfaturile sau sprijinul concret dat de un spe- 
cialist tîmplar sînt foarte prețioase. 


Criterii de construcție 
a televizoarelor 


În această lucrare se dau indicaţii de amănunt asupra 
fiecărui bloc funcțional care poate intra în construcția 
unui televizor. 

Care sînt criteriile care stau la baza construcției tele- 
vizoarelor? În primul rînd se studiază cu atenție posi- 
bilitățile de recepție, ținînd seama de distanța față de 
stația de televiziune și felul cum e dispus imobilul în 
care se face recepţia, respectiv, dacă acesta se află în- 
tr-un loc degajat sau ecranat datorită prezenței unor 
construcții de beton armat. Se începe cu construcția 
receptoarelor video și audio. Se verifică dacă receptorul 
audio funcționează normal și dacă la ieșirea receptoru- 
lui video există un semnal suficient de puternic care 
să poată modula un cinescop. După aceea se trece la 
procurarea cinescopului, a restului de piese pentru se- 
lectorul de amplitudine și a blocurilor de baleiaj. Re- 
ceptoarele video și audio pot fi construite așa după 
diverse scheme, mai simple sau mai complicate. Nu e 
cazul să se realizeze receptoare prea complicate, cu multe 
tuburi electronice, dacă recepţia se face la o distanță 
de cîțiva kilometri de stație. În asemenea caz, o 
schemă cu număr redus de tuburi, cu amplificare di- 
rectă, poate asigura o imagine de calitate excelentă, cu 
o cheltuială mult mai redusă. 

n general, iată care sînt criteriile de construcție: 
n București, la distanță de maximum 7 kilometri 
în linie dreaptă față de staţia de televiziune, utilizînd 
o antenă exterioară dipol, se folosesc pentru receptor 
două etaje amplificatoare de radiofrecvenţă, un singur 147 

etaj de amplificare video, un singur etaj de amplificare 
de frecvență intermediară audio („intercarriersound“, 
pe 6,5 MHZ) și un singur etaj de amplificare audio cu 
tub final cu pantă mare. Blocurile de baleiaj, selectorul 
de amplitudine și redresorul vor fi construite după sche- 
mele cele mai simple. Cinescopul poate avea diametrul 
sau diagonala între 18 și 47 cm. 

Pentru recepție la o distanță de 14...15 km, trebuie 
să se adauge un tub suplimentar la amplificatorul de 
radiofrecvență. Se va acorda o atenție deosebită ecra- 
nării amplificatorului de radiofrecvență și mai ales a 
etajelor între ele. 

O distanţă de recepție de 20... 25 km nu poate să mai 
fie asigurată decît prin folosirea unei antene cu trei ele- 
mente și a unui receptor superheterodină, restul blocu- 
rilor funcţionale rămînînd aceleași. Cu amplificarea la 
limită, este încă folosibil receptorul cu amplificare 
directă, cu condiţia de a i se adăuga un amplificator 
video cu două tuburi, unul de frecvență intermediară 
audio, tot cu două tuburi, și un selector de amplitu- 
dine, de asemenea cu două tuburi. i 

Recepția pînă la 50...60 kilometri, în regiune de cîm- 
pie, poate fi asigurată de receptorul super, echipat cu 
etajele suplimentare indicate mai sus. 

La distanțe mai mari, e necesar să se folosească ampli- 
ficatoare de antenă și antene cu mai multe elemente, 
cu cîştig mare și directivitate pronunțată. | 

Pentru recepționarea stațiilor aflate la foarte mari 
distanțe e necesară în primul rînd o antenă de înaltă 
calitate, acordată pe canalul respectiv, un receptor su- 
per cu două etaje amplificatoare de radioirecvență și 
trei de frecvență intermediară, un amplificator video 
cu două etaje, posibilitate de schimbare a polarității 
semnalului video (prin inversarea sensului diodei de la 
detecție), folosind unui schimbător de frecvență cu 
comutator de canale, de construcție industrială, și po- 
sibilitate de reglare a frecvenţei de linii între 12 000 Hz 

148 şi 20 000 Hz, corespunzind standardelor străine de 

aleiaj, cu 405... 819 linii. Recepţiile la foarte mare 

istanță nu depind numai de sensibilitatea receptoru- 

i, ci în primul rînd de condiţiile de propagare, care 

t de obicei foarte capricioase. De pildă, condiții de 
recepție episodică, la mare distanță, există prin luna 
ianuarie, și apoi între mai și septembrie, cu perioade 
de recepție la ore foarte diferite, durînd între o jumă- 
tate de oră și 12...18 ore. 

La recepţia staţiilor noastre de retranslație, din pro- 
vincie, o recepție bună poate fi asigurată cu ajutorul 
unui receptor superheterodină, ca acela descris în lu- 
crarea de față. Va trebui însă a i se reduce prin tatonaj 
diametrul bobinei de intrare și celei a oscilatorului. 
Astfel, o bobină cu 5 spire, cu diametrul de 6 mm, aco- 
peră cu un condensator variabil de 15 pF capacitate 
maximă, canalele 6...8. E însă mult mai indicat să 
se folosească un comutator de canale de construcție 
industrială, și o dată cu procurarea lui, să se cumpere 
și bobinele de frecvență intermediară respective, care 
se includ în circuitele de frecvență intermediară ale re- 
ceptorului super. 

În caz că amatorul dorește să folosească un cinescop 
cu diagonala mai mare de 47 cm, de exemplu de 59 
sau 65 cm, e necesar să-și procure nu numai cinescopul, 
ci și transformatorul de ieșire de linii respectiv, precum 
și bobinele de baleiaj. Folosirea unui cinescop mare nu 
înseamnă și obligativitatea construirii unui receptor 
video prea complicat. Pentru recepţia locală, numărul 
total al tuburilor din televizor, construit după schema 
cu amplificare directă, poate fi redus sub zece. 

Amatorul nu trebuie să se rezume însă numai la lus 
crarea de față, ci să consulte și alte publicații de spe- 
cialitate, în care se explică multe probleme legate de 
tehnica televiziunii. De asemenea, studierea schemelor 
televizoarelor de construcție industrială și observarea 
felului cum sînt realizate, vor dezvălui multe „secrete“ 
pe care amatorul trebuie să le cunoască. Este bine ca, 149 

totodată, pentru lărgirea orizontului cunoștințelor sale, 
să urmărească cum evoluează concepţia tehnică în 
această direcție, în decursul anilor. 


Televizor cu 10 + 1 tuburi 


Montajul prezentat în figura 92 este cel al unui televi- 
zor de calitate medie, cu un număr foarte mare de sim- 
plificări față de un televizor de construcție industrială. 
Fiind echipat cu un număr redus de tuburi și cu un 
receptor video cu amplificare directă, oferă o imagine 
de bună calitate, cu condiția de a se folosi o antenă ex- 
ternă, bine degajată. Cu acest aparat se poate asigura 
recepţia unei stații puternice de televiziune pînă la o 
distanță de circa 25 km. Pe rază de 5—7 kilometri 
este utilizabilă o antenă dipol de cameră sau un dipol 
telescopic, avînd braţele cu lungimea de circa 1 metru, 
obținîndu-se în aceste condiţii o imagine satisfăcătoare. 

Din studierea schemei se recunosc o serie de blocuri 
care au fost descrise pe larg în lucrarea de față. De aceea 
nu se vor indica datele de bobinaj, de asamblare sau 
de reglaj. 

În alcătuirea montajului, pentru receptorul video 
s-a folosit amplificarea directă, care e mai ușor de pus 
la punct. Nu s-a prevăzut reglajul manual al contras- 
tului, întrucît această operație se va efectua odată pen- 
tru totdeauna, la punerea în funcție a televizorului, prin 
tatonarea rezistențelor de grilă ale etajelor amplifica- 
toare de radiofrecvenţă și acordarea diferită a miezurilor 
de ferocart din bobine, pînă la obținerea unui contrast 
cît mai bun, cu o redare cît mai bogată a tonurilor in- 
termediare. Reglajul cel mai bun se poate obține în 
timpul emisiunii mirei de control. Contrastul se păs- 
trează în limite sătisfăcătoare și atunci cînd se mane- 

150 vrează butonul de reglare al luminozităţii. Bineînţeles, 

în caz că se schimbă antena, trebuie să se intervină din 
nou asupra reglării contrastului. 

S-au lăsat limite largi în alegerea valorilor pieselor, 
acolo unde ele nu sînt critice. Aceasta pentru că unii 
amatori pot căuta de exemplu cu insistenţă o rezistență 
de 68 kiloohmi, prin aceasta întîrziind construirea 
unui montaj, cînd în locul respectivei rezistențe se poate 
folosi oricare alta, de 50... 100 kiloohmi. Același lucru 
se poate spune și în privința condensatoarelor. Ama- 
torii care posedă o punte de măsurat condensatoare 
știu din experiență că pot întîlni valori de condensa- 
toare notate de exemplu cu 10 000 pF, care însă în 
realitate au o valoare mai mică sau mai mare. În cazul 
decuplajelor de radiofrecvență, nu contează prea mult 
valoarea, ci prezența condensatorului. Principalul în 
tehnică e să știi să te descurci cu ce ai la îndemână! 

Revenind asupra montajului, se observă că blocul de 
alimentare e clasic, fiind prevăzut cu tub redresor, de 
pildă un EZ81, sau două 5144, conectate în paralel. 
De asemenea se pot folosi redresoare cu seleniu, pentru 
200 miliamperi, sau diode cu germaniu. Tensiunea ano- 
dică necesară e de 300 volti. 

Tubul T10, cinescopul, poate avea orice dimensiune 
între 23 și 47 cm, în diametru sau pe diagonală. În ca- 
zul folosirii tuburilor cu deflecție mai mare de 70, 
e necesar să se folosească bobine de baleiaj de construc- 
ție industrială. Eventual, și transformatorul de ieşire 
de linii va avea aceeași proveniență. Linearizarea di- 
mensiunilor imaginii se face în cursul operaţiilor de re- 
glaj, prin încercarea a diferite valori pentru piesele mar- 
cate cu steluță. Ca schemă de principiu, blocul de ba- 
leiaj rămîne în general același pentru toate tipurile de 
cinescoape, cu excepția celor cu diagonală mai mare, 
unde e necesar să se modifice etajul de baleiaj de ca- 
dre, în care funcționează tubul T6, înlocuindu-se cu 
un montaj alcătuit din două tuburi, după cum s-a ară- 

152 tat anterior, în lucrare. 

. Condensatoarele electrolitice montate în circuitele 
de catod trebuie să aibă tensiunea de lucru de 12 volți. 
E bine ca toate condensatoarele de decuplaj să aibă o 
tensiune de lucru de cel puţin 1 000 volti, excepţie fă- 
cînd cele pentru filamentele și catozii tuburilor ampli- 
ficatoare de radiofrecvență care pot fi alese din cele 
mai ieftine, cu tensiunea sub 100 volți. 

În cazul construcției unui receptor superheterodină, 
conectarea blocurilor rămîne aceeași, înlocuindu-se nu- 
mai receptorul cu amplificare directă cu montajul 
superheterodină. Blocul de baleiaj va rămîne ne- 
schimbat. 

nainte de montarea televizorului, să se controleze 
absolut toate piesele, inclusiv tuburile electronice. Să 
nu se monteze piese dubioase din punct de vedere al 
solidității sau gradului de uzură. Ele pot duce mai de- 
vreme sau mai tîrziu la defectarea — uneori foarte 
gravă — a întregului televizor. Dacă componentele te- 
levizorului— rezistenţe, condensatoare, transformatoare 
etc. — sînt de la început dimensionate larg ca tensiune 
de funcţionare, vataj, izolație etc., singurele defec- 
țiuni, în timp, se vor datora, cum e și inevitabil, uzu- 
rii inerente a tuburilor electronice. O verificare profi- 
lactică anuală a tuburilor împiedică apariția multor 
defecţiuni. Se poate admite totuși o durată de funcțio- 
nare a tuburilor, în limitele unei vizionări zilnice de 
circa patru ore, pentru cel puțin cinci ani, presupunînd 
că acestea nu au vreo defecțiune din fabricație, ceea 
ce le-ar face să nu funcționeze din primul moment sau 
la scurtă vreme după montarea lor în televizor. 


Conector miniatură 


Legăturile dintre diversele blocuri ale televizorului se 
asigură prin mănunchiuri de sîrmă de conexiuni, răsu- 
cite sau matisate în formă de „cablu“. La capete, aceste 153 

mănunchiuri pot fi prevăzute cu conectoare. Amatorul 
are latitudinea să folosească mufele terminale de conexi- 
une din comerț sau, eventual, socluri și culoturi de la 
tuburi electronice defecte, așa cum s-a indicat de exem- 
plu şi în lucrarea Construzți o radiocombină, publicată, 
în Editura tineretului. Cu un minim de cheltuială și 
pierdere de timp, își poate construi însă și conectoare 
miniatură, de tip noval, conform descrierii de mai jos. 
În figura 93 se arată cum se construiește un asemenea 
conector. Se folosesc bucăți de pertinax de 1...3 mm 
grosime. Distanţa dintre contacte se ia prin măsurarea 
distanțelor existente la soclurile pentru tuburi noval. 
Drept contacte se utilizează agrafe de birou, din sîrmă 
de fier de 0,8...1 mm diametru. Asamblarea se exe- 
cută cu un cleștișor, strîngîndu-se cît mai bine contac- 
tele, astfel ca să nu aibă joc. Cele două șaibe de perti- 
nax care alcătuiesc conectorul se fixează între ele prin 
nituire cu sîrmă de aluminiu sau cupru sau capsare, 
intercalîndu-se între ele o șaibă de. material izolant, 
de aceeași grosime cu aceea a sîrmei folosite la confec- 
ționarea contactelor. Construcția fiind foarte simplă 
și cerînd un minim de materiale, permite producerea 
154 în serie, asigurîndu-se astfel necesarul de conectoare, 

atît pentru televizor, cît și pentru alte construcții 
electronice, „planificate“ pentru viitor. 

Punindu-se în paralel unele contacte, acolo unde, 
intensitatea. de curent fiind mare, există posibilitatea 
de deteriorare a contactului, se evită această posibili- 
tate. 

Conectorul miniatură va avea fixată pe margine o 
bordură de hîrtie, plastic sau bandă izolatoare, pentru 
evitarea electrocutării. 


Antene pentru receptoare 
de televiziune 


O antenă pentru receptoarele de televiziune trebuie 
să îndeplinească următoarele condiții: 

— Să ofere la intrarea receptorului un semnal suficient 
de puternic pentru funcționarea normală a televizorului. 

— Să atenueze semnalele de alte frecvențe decît 
aceea a semnalului de televiziune util, de exemplu 
semnalele emise de diversele stații de radio sau paraziţii 
radiofonici. 

— Să fie acordată pe o bandă destul de largă de 
frecvențe, pentru a recepționa întregul semnal complex 
de televiziune, fără atenuare. 

— Să nu fie influențată de reflecţiile de pe traseu, “ 
produse de unele clădiri înalte din preajma locului de 
recepție, care dau naștere pe ecranul televizorului la 
imagini multiple. 

Nu ne propunem în capitolul de față să tratăm 
toată problema complexă a antenelor de televiziune, 
cărora li s-au consacrat în literatura noastră tehnică 
lucrări speciale, în care amatorii pot găsi soluții intere- 
sante pentru fiecare caz în parte. 

Pentru constructorii amatori sînt interesante trei 
tipuri de antene de televiziune: 155 

— antena exterioară, pentru recepționarea stației 
locale de televiziune; 

— antena pentru recepționare la mare distanță sau 
în condiţii defavorabile de recepție; 

— antena interioară, de apartament, care nu poate fi 
folosită decît cu un televizor superheterodină, sensibil, 
și nu în condiţii de recepție neobișnuite ca distanță sau 
ecranare. 

Antena exterioară se montează pe acoperișul clădirii 
unde se face recepţia. În absolut toate cazurile se folo- 
sește o antenă cu directivitate pronunţată pentru 
unde ultrascurte. Antena cea mai simplă e vibratorul 
în semiundă, recomandabil pentru locurile unde semna- 
lul de televiziune e suficient de puternic și unde nu 
există surse puternice de perturbații radioelectrice sau 
clădiri înalte care să reflecte parazitar semnalul stației 
de televiziune. Lungimea fiecărei ramuri a antenei, 
exprimată în metri, trebuie să fie egală cu un sfert din 
lungimea de undă a stației de televiziune care se recep- 
ționează. 

Ca material pentru construcția acestei antene ca în 
figura 94 și 95 e indicat să se folosească țeavă de dur- 
aluminiu cu diametrul exterior de 10...15 mm. Cele două 
ramuri se vor fixa cu ajutorul unor colțare și șuruburi, 

pe o bucată de material izolator, de exemplu pertinax 
sau fibră, cu grosimea de cel puţin 6 mm și formatul 
100 x 200 mm. Alte materiale nu sînt indicate, întru- 
cît se înmoaie la căldură sau absorb umezeala. Distanța 
între capetele apropiate ale celor două ţevi e de 50... 
60 mm. Legătura cu receptorul se face printr-un 
cablu de coborîre coaxial, special pentru televiziune, 
cu impedanța| de 75 ohmi. 

n lipsa materialelor speciale indicate mai sus, se 
pot face următoarele înlocuiri: în locul ţevii de dur- 
aluminiu, se folosește tub Bergmann metalic, consolidat 
cu stinghii subțiri de lemn, sau tub Bergmann de 
plastic, consolidat prin aceeași metodă și acoperit: 
cu foiţă de aluminiu sau cupru, pe care se matisează cu 
pas rar, sîrmă dezizolată de cupru. Bineînţeles că aceasta 
este o soluție provizorie, pentru că o asemenea 
antenă își înrăutățește rapid performanţele din cauza 
cuplului electrochimic produs sub influența umezelii 
la contactul dintre două metale diferite. Pentru înlocui- 
rea cablului coaxial, se poate folosi cordon bifilar, 
lițat, izolat cu vinilin, care este folosit pentru alimen- 
tarea aparatelor electrice de la rețea. Acesta are o impe- 
danță relativ apropiată ca valoare cu aceea a unui 
cablu coaxial adecvat, dar prezintă pierderi mai mari. 

Al doilea tip de antenă îl constituie vibratorul dipol 
în buclă, care prezintă performanţe mult mai bune din 
figura 96. El e realizat din același material ca și antena 
simplă, în semiundă, dar se folosește o buclă lungă, 
dintr-o singură bucată de țeavă. Lungimea buclei în- 
doite, de la cap la cap, trebuie să fie egală cu jumătate 
din lungimea de undă a stației de televiziune, exprimată 
în metri. Cele două segmente paralele ale buclei pot fi 
distanțate cu 50...100 mm fără nici un fel de influență 
asupra calității imaginii. Bucla poate fi plasată oricum 
ca înclinare, însă, ca și antena în semiundă, brațele ei 
trebuie să fie dispuse orizontal și perpendicular pe 
direcția stației de televiziune. Distanţa dintre cele două 
capete rămase libere, care se fixează tot pe o regletă 157 

izolantă, este de asemenea de 50...60 mm. Cablul de 
coborîre, care trebuie conectat la această antenă, va fi 
de tip panglică, cu inpedanța de 300 ohmi. 

Şi în oazul acestei antene se pot încerca diverse 
artificii. De pildă, dacă nu avem suficientă țeavă, 
care să poată fi îndoită, antena se va confecționa din 
bucăți, fixate la capete prin coliere de tablă de aluminiu, 
ca în figura 97, care asigură atît rigiditatea mecanică, 
cît și contactul electric. Se poate încerca eventual și 
folosirea ţevilor Bergmann. În lipsa cablului de coborîre 
panglică, se pot folosi două conductoare din sîrmă 
liță de antenă, dispuse paralel și distanțate din loc în 
loc cu plăcuţe decupate din material izolant, ca în 
figura 98. 

Deosebit de importantă este fixarea antenei pe acope- 
riș. Primul tip de antenă se va fixa prin intermediul 
plăcii izolatoare, pe un pilon metalic sau pe un stîlp 
de lemn de esență tare, cu lungimea de circa 2 metri. 
La cel de-al doilea tip, se poate fixa stilpul direct, pe 
mijlocul țevii în buclă. La instalarea antenei se va 

158 ţine seamă de perpendicularitatea brațelor sale față de 

locul unde se află stația de televiziune. Nu se va face 
instalarea antenei pe timp ploios sau după ploaie, 
ari noaptea, sau fără luarea precauţiei ca persoana 
care o instalează să fie legată în jurul pîntecului cu o 
frînghie, al cărui capăt opus va fi bine prins de o bîrnă 
din podul clădirii. Fixarea pilonului se va face cît mai 

bine, pentru ca să se evite rotirea: antenei de către vînt 
sau căderea ei de pe acoperiș, care se poate solda cu 
accidente, legea pedepsind aspru pe cel din vina căruia 
are loc un asemenea accident. Spre a evita diferite 
complicații, soluția cea mai convenabilă o constituie 
procurarea materialelor pentru antenă din comerț şi 
instalarea ei de către persoane cu experiență în meseria 
respectivă, 

Pentru antenele destinate recepției la mare distanţă, 
se pot consulta lucrările de specialitate apărute în 
Editura tehnică, 

n privința antenei de cameră, dăm o soluție originală 
în capitolul următor. 


Antenă decorativă 
pentru televizor 


Cine nu cunoaște oare aspectul primelor antene de 

televiziune „de cameră“? Două coarne orientate spre 
tavan, care în primele zile dau posesorului televizorului 
mândria că posedă ceva „deosebit“. Dar, după puțin 
timp, entuziasmul scade și fericitul posesor al unei 
asemenea antene începe s-o privească ca pe un obiect 
inestetic. 

În cele ce urmează, propunem cititorilor să experi- 
menteze un alt tip de antenă de cameră, care se prezintă 
sub forma unui vas cu flori. Nici o persoană neavizată 
nu-și va da seama că buchetul de flori artificiale, plasat 
pe televizor sau pe un șifonier, din figura. 99 și 100, e în 
realitate o antenă de cameră, și încă o antenă de bandă 
largă,! care poate recepționa fără modificări un mare 
număr de canale de televiziune. 

În figura 101 e arătată construcţia „intimă“ din 
interiorul vasului. Se alege un vas de material plastic 
sau ceramic, care poate fi ușor perforat în partea de 

160 jos, lateral, pentru trecerea unui cablu de coborîre 

bifilar tip panglică. Vasul se îngreuiază prin umplere 
pînă la jumătate cu ipsos, în care se includ eventual 
bucăţi de țeavă de plumb, prevăzîndu-se însă un canal 


pentru trecerea cablului. 

11 — Construiţi un televizor 


Antena propriu-zisă este un dipol alcătuit din cîteva 
bucăți de sîrmă de cupru dezizolată, de 1,5...2 mm 
diametru. Se folosesc cel puțin trei bucăţi pentru fie- 
care ramură a dipolului. Lungimea sirmelâr va fi de 
50...60 cm. Din sîrme mai subțiri, de 1 mm diametru, 
lipite din loc în loc pe fiecare din firele cele groase, 
se constiuiesc codițele frunzelor. Frunzele se decupează, 
din tablă de cupru cu grosimea 0,07 ...; 0,2 mit, copiind 
modelul după natură. Frunzele se lipesc la rîndul lor 
pe codițe. Eventual, se pot grava pe frunze nervurile. 
După dorinţă se vor monta flori și la capătul firelor 
groase, construite tot din tablă subțire de cupru. 

Fasciculele de fire se vor fixa prin orice metodă pe o 
plăcuță izolatoare, de plexiglas, pertinax sau vinidur, 
cu ajutorul căreia se rigidizaeză. Dimensiunile ei sînt 
dictate de cele ale vasului în care intră. Tot pe plăcuță 
se fixează și capătul cablului bifilar, lipindu-se capetele 
lui la perechea de fascicule dc fire. Lungimea cablului 
depinde de locul unde se va plasa antena. O lungime 
de doi metri e pe deplin suficientă în majoritatea cazu- 
rilor. La capătul celălalt al cablului se va monta mufa 
de racord cu televizorul. 

După plasarea în vas a antenei, firele se vor îndoi, 
astfel ca „florile“ să aibă un aspect cît mai natural. 

Asamblarea antenei se face, bineînțeles, prin lipire 
cu cositor. După dorință, „planta“ poate să-și păstreze 
aspectul metalic, și în acest caz se acoperă cu un strat 
subțire de lac, pentru a se evita oxidarea, sau se vor 
vopsi toate părțile componente în culori „naturale“. 

Antena este realizabilă și din materiale feroase, de 
exemplu din sîrmă de fier galvanizată de 1...1,5 mm 
diametru și tablă cositorită de la cutiile de lapte sau 
conserve. Folosirea aluminiului nu e contraindicată, 
dacă amatorul poate face lipituri de bună calitate, cu 
aliaj de zinc-staniu. În acest caz se va utiliza sîrmă de 
aluminiu, de minimum 1,5 mm grosime, și tablă sub- 
tire, de la condensatoarele electrolitice. Mărind numărul 

amatorul poate folosi și flori artificiale din plastic sau 
hîrtie, gata confecţionate, cu condiția ca tija lor să 
fie metalică. 

Trebuie spus că o asemenea antenă oferă rezultate 
bune doar la distanțe de cîțiva kilometri de stația de 
televiziune și nu în condiţii dificile de recepţie, cînd 
numai o antenă exterioară asigură un randament 
maxim. 


Amplificator cascodă 
pentru antenă 


În figurile 102 și 103 se prezintă schema unui amplifi- 
cator cascodă pentru antenă. El e alcătuit din două 
unități distincte: amplificatorul propriu-zis, montat 
într-o cutie etanșă, plasată pe stîlpul antenei de televizi- 
une, și alimentatorul lui, montat lîngă televizorul pe 
care îl deservește. Legătura între cele două unități e 
asigurată prin cablul de coborîre coaxial, prin care 
circulă atît curentul de alimentare al amplificatorului, 
cît și curentul de radiofrecvență dat de către amplifi- 

„cator. La intrarea și la ieșirea din cablu, cei doi curenți 
į sînt separați cu ajutorul unor condensatoare și a unor 
| bobine de șoc de radiofrecvență. 

\ Amplificatorul cascodă, cu un cîştig de amplificare de 
circa 20 dB, utilizează un tub dublă triodă cu catozi se- 
paraţi, cu pantă medie sau mare, de exemplu ECCSI, 
E8ICC, ECC84, ECC85, 6H3II, GHIII. Eventual se 
pot folosi și tuburile 6SN7 sau 6H8C, dar cu un randa- 
ment înjumătățit. 

Pentru construcția amplificarorului sînt necesare 
două carcase cu miez de ferocart reglabil de 8...12 mm 
diametru. Pe una din ele se va înfășura L1 și L2, iar 
pe cealaltă L3 și L4. Pentru canalul doi de televiziune, 
LI și L4 au cîte o spiră, din sîrmă de cupru de 0,5...lmm 
diametru. Bobina L2 și L4 au cîte 4,5 spire cu sîrmă de 
1...1,5 mm diametru. Cele două carcase ale bobinelor 
vor fi plasate la o distanță de cel puţin 50 mm între 
axe, și perpendiculare între ele, pentru evitarea cuplaje- 
lor parazite. Bobinele de șoc de radiofrecvență au fiecare 
cîte 100 spire cu sîrmă de cupru izolată cu email și 
mătase, cu diametrul 0,25...0,35 mm. Bobinajul se 
face spiră lîngă spiră, pe carcase de| plexiglas sau 
tuburi de hîrtie de 8 mm diametru și 35... 40 mm 
lungime. 

Transformatorul de rețea din alimentator se bobi- 
nează pe un miez de tole de ferosiliciu cu suprafața 

spire, cu priză la spira 1500 pentru 120 volți. Porțiunea, 
pentru 120 volti se va bobina cu sîrmă de cupru de 
0,15...0,2 mm diametru, iar restul pînă la 220 volți cu 
sîrmă de 0,12...0,15 mm diametru. Secundarul va avea 
250 spire, bobinate cu sîrmă de cupru de 0,65...0,8 mm 
diametru. 

Transformatorul ridicător de tensiune aflat în inte- 
riorul amplificatorului va folosi un miez similar de 
tole, tot de 4 cm2?. Primarul calculat pentru tensiunea 
nominală de 12,6 volți va fi alcătuit din două secțiuni 
a 6,3 volți fiecare, din care una bobinată cu sîrmă ceva 
mai groasă servește eventual la încălzirea filamentului 
unui tub de 6,3 volti, în caz că amatorul nu dispune de 
tuburi care pot fi alimentate fie la 6,3 volti, fie la 12,6 
volti, cum e cazul tubului ECC 81, al cărui filament 
este alcătuit din două secțiuni ce pot fi alimentate în 
serie sau în paralel. Secundarul de înaltă tensiune va 
livra 200 volti la 10...15 mA. În consecinţă, primarul 
va avea 78 spire cu ni de cupru de 0,4...0,5 mm 
diametru, plus alte 78 spire . Pen 
bobinate a sîrmă de cupru de II 
0,6...0,7 mm diametru, iar secun- 
darul va dispune de 2 800 spire 
cusîrmă de cupru de0,08...0,12mm 
diametru. Realizarea amplifica- 
torului poate fi văzută în figura 
104. 

Pentru reglare, amplificatorul 
se așază în apropierea televizo- 
rului, făcîndu-se conexiunile cu 
alimentatorul lui și cu televizorul, 
folosindu-se toată lungimea ca- 
blului coaxial care face legătura 
dintre el și televizor. Cu ajutorul 
unui voltmetru de curent alter- 
nativ conectat la bornele fila- 
mentului tubului electronic din 

amplificator, se va verifica tensiunea, care trebuie să 
corespundă tipului de tub folosit (6,3 sau 12,6 volti). 
n cazul că se citește o -valoare prea ridicată sau prea 
scăzută, corectarea se/va face cu ajutorul reostatului 
bobinat de 50 ohmi. [Tensiunea inițială mare, dată de 
alimentator, de 18 volți, e necesară tinînd seama de 
căderile de tensiune pe cablul de coborîre coaxial și pe 
bobinele de șoc de radiofrecvență. Prin rotirea miezuri- 
lor de ferocart se caută să se obțină un maximum de 
contrast al imaginii. În caz că amplificarea obținută 
e mult mai mare decît se consideră necesar, bobincle 
L2 și L3 se vor șunta cu rezistențe de amortizare de 
2... 100 kiloohmi, și anume cu cît se dorește să se obțină 
o amplificare mai mică, cu atît se va reduce valoarea 
rezistențelor. Prin această operaţie se va obține o lăr- 
gire a benzii recepționate, fapt ce duce la îmbunătăți- 
rea calității imaginii. 

n acest fel, amplificatorul e aproape reglat. Ultima 
operaţie de reglaj se face pe acoperișul imobilului 
unde e plasată antena. E necesar să se folosească „un 
lanţ“ alcătuit din mai multe persoane, care să comunice 
rezultatele reglajului. Dacă primul reglaj a fost efectuat 
cu antena în camera unde se află televizorul, un reglaj 
ulterior nu-și are rostul. 

După această ultimă operaţie, cutia amplificatoru- 
lui se închide ermetic și se fixează cit mai solid cu 
putință, pe pilonul antenei. 

n condiții de execuție îngrijită, amplificatorul 
poate asigura, în perioada de propagare optimă din 
timpul verii, recepționarea unor staţii străine de tele- 
viziune din canalul pe care e reglat. În încheiere, se 
poate spune că preamplificatorul poate fi montat chiar 
pe șasiul televizorului, fără celulă de alimentare, dar în 
acest caz, dat fiind. pierderile din cablul coaxial, de la 
antenă pînă la amplificator, randamentul va fi ceva mai 
redus. 

Pentru recepționarea altor canale de televiziune, se 
vor folosi datele de bobinaj de la alte construcţii simi- 
lare publicate în lucrarea de faţă. 


Generator de semnal video 


Generatorul de semnal video este un aparat deosebit 
de util în timpul operaţiilor de punere la punct sau de 
depanare ale unui televizor. Montajul, dat în figura 
105, dispune de un tub dublă triodă, de tip 6SN7 sau 
6H8C. Una din triode funcţionează ca oscilatot și 
etaj de amestec, iar cealaltă ca oscilator dublu, pe 
două frecvențe. Întrucît în montaj catozii celor două 
triode sînt legaţi împreună, se pot utiliza și tuburi 
duble triode cu catod comun, de exemplu ca 67 7C, 6N7, 
66, 6HI5II, etc. Bineînţeles că nu e exclusă folosirea 
unor tuburi moderne, din seria noval, de exemplu 

ECCBI, ECC82, GHIII etc. Cum s-a menționat, tubul 
dublă triodă funcționează în ansamblu ca triplu 
oscilator. Două oscilaţii, una de 15 625 Hz (frecvența 
liniilor) și alta de 156 250 Hz (de zece ori frecvenţa 
liniilon modulează un oscilator de wide ultrascurte, 
de mică putere, cu frecvența reglabilă între 50 și 70MHz. 
La aceasta se adaugă faptul că montajul e alimentat 
în mod intenționat cu curent redresat monofazic, 
insuficient filtrat, cu 'pulsaţii de 50 Hz. Drept rezultat, 
pe ecranul televizorului se obține o imagine cadrilată. 
Numărul de dungi, atît pe verticală, cît și pe orizon- 
tală, poate fi reglat cu ajutorul potențiometrului de 
1 Megohm și a condensatorului variabil cu mică (hîr- 
tie bachelizată) de 500 pF. 

Datele bobinelor sînt următoarele L1, L4 și L5 se 
bobinează cu sîrmă de cupru izolată cu email, de 0,12... 
0,16 mm diametru, pe carcase cu miez de lemn de 10mm 
diametru, prevăzute cu capace de pertinax de 20 mm 
diametru. Lățimea fiecărei carcase este 15 mm. L1 
are 2X 500 spire. Se va bobina spiră lîngă spiră și se 
va izola strat cu strat, cu hîrtie parafinată. L4 se bo- 
binează pe aceeași carcasă cu L5. Fiecare bobină are 
250 spire, cu același tip de sîrmă ca pentru L1. Între 
cele două bobinaje se vor intercala 3...5 straturi de 
hîrtie parafinată. Pentru bobinele L2, L3 și L6 se 
procedează în felul următor: Pe un miez cilindric oare- 
care, de exemplu pe corpul unui condensator fix, cu 
diametrul 12 mm, se bobinează pentru L2 4 spire cu 
sîrmă de cupru emailată de 1,5...2mm diametru, cu 
o distanță între spire de circa 1,5 mm. Între spirele 
bobinei L2 se bobinează spirele bobinei L3, în număr 
tot de 4, cu sîrmă email-mătase de 0,12...0,2 mm dia- 
metru. Pentru cuplaj cu televizorul se bobinează 
alături de grupul L2, L3, bobina L6, care are o 
singură spiră, cu sîrmă de 0,5...1,5 mm diametru. 
Ansamblul de bobine se scoate de pe miezul care a 
servit ca suport de bobinare și se rigidizează cu aju- 

lipire cu soluție de plexiglas. Prin desfacere de pe 
suport, grupul de bobine va avea tendința să-și mă- 
rească puţin diametrul, ajungînd la 15 mm, cît este 
de altfel necesar. 

În caz că nu funcţionează vreunul din ultimele două 
oscilatoare descrise mai sus, se vor inversa conexiunile 
la capetele bobinelor de reacție respective, adică fie 
L3, fie L5. 

Autotransformatorul de rețea se va bobina pe un 
miez cu suprafața secțiunii de 3...4 cm?. Pentru un 
miez de 4 cm?, înfășurarea de 6,3 volți are 85 spire, 
cu sîrmă de 0,6 mm diametru. Înfășurarea de 120 
volți are 1 300 spire, bobinate cu sîrmă de 0,12... 
0,16 mm diametru. Pentru 220 volţi se mai bobinează 
în continuare încă 1 250 spire cu sîrmă de 0,1 mm... 
0,12 mm diametru. 

Generatorul se va monta într-o cutie izolată, în- 
trucît fiind cu alimentare prin autotransformator, 
atingerea mesei lui poate duce la electrocutări. Legă- 
tura cu televizorul se va face numai printr-un singur 
conector (banană), legătura la masă fiind asigurată 
capacitiv, prin rețeaua de alimentare. 

Pentru ca generatorul să prezinte suficientă sta- 
bilitate, trebuie alimentat de la rețea cel puţin cu cinci 
minute înaintea începerii operațiilor de reglare sau 
punere la punct, pentru ca să intre în regim termic 
normal. 


Selector de canale 


Oricare din montajele de receptoare de televiziune cu 
amplificare directă descrise în lucrarea de față poate 
fi modificat în montaj superheterodină, prin adăugarea 169 

selectorului de canale descris mai jos (fig. 106). Pentru 
aceasta, este necesar ca bobinele receptorului cu ampli- 
ficare directă să aibă un număr mai mare de spire, în 
vederea transformării etajelor de amplificare de radio- 
frecvență în etaje de amplificare de frecvență intermc- 
diară, lucrînd pe frecvențe diferite — în vederea lăr- 
girii benzii de trecere — între 30 și 35 MHz. Numărul 
de spire al bobinelor e de circa 18; se va folosi conductor 
emailat de 0,12... 0,15 mm diametru. Bobinele, cu un 
diametru al carcasei de circa 8 mm, sînt acordate cu 
miezuri de ferrocart. În cazul acestei transformări, 
deoarece amplificarea crește considerabil, este necesară 
ecranarea bobinelor prin cutiuțe de aluminiu sau alamă, 
cu dimensiunea minimă de 20 x 20 x 50 mm, altfel 
apare riscul autooscilației. Se pot folosi, bincînțeles, 
bobine de construcție industrială. Pentru o construcție 
de amator nu este necesar să se acorde cu o foarte mare 
precizie aceste bobine; se va căuta să se obțină un maxim 
de contrast, la o rezoluție cît mai bună, fapt care denotă 
acordarea întregului traseu de frecvență intermediară 

excesiv, se va micșora valoarea rezistențelor cate șuita 
tează bobinele. 

În selectorul de canale se folosesc fie două tuburi 
separate, din care o pentodă cu pantă mare, de exem- 
plu EF80, GAC7 și o triodă specială pentru unde ultra- 
scurte, de exemplu EC90, sau jumătate din tubul GH3P, 
fie un tub dublu, pentodă și triodă ECF80 sau 6PIII. 

Pentru comutare poate fi folosit fie un comutator 
rotativ, fie o claviatură cu capacitate redusă între 
contacte. Nu s-a adoptat metoda industrială a folosirii 
unui tambur rotativ, întrucît e greu pentru un amator 
să-și confecționeze o asemenea lucrare mecanică de 
mare precizie. Cu un comutator cu cîteva poziții se 
poate obține recepționarea principalelor canale care 
interesează, de exemplu canalele 2,4 și 6. Dacă co- 
mutatorul are mai multe poziţii, acestea se vor folosi 
mai tîrziu pentru completare cu bobinele necesare 
recepționării staţiilor care vor lucra în viitor. 

E foarte important ca fic claviatura folosită, fie 
comutatorul rotativ să folosească secțiuni diferite 
pentru comutarea diverselor circuite. Astfel, în cazul 
circuitelor de intrare (comutarea circuitului de antenă 
și al celui de grilă) se va folosi o galetă separată de 
comutator, iar pentru oscilator altă galetă; între ele se 
va dispune un ecran. În caz contrar recepționarea 
canalelor 6...12 devine problematică. 

Ciștigul pe care-l oferă selectorul de canale este 
destul de important: între 6 și 10. Cu alte cuvinte, 
sensibilitatea receptorului inițial cu amplificare directă 
crește atît prin modificarea bobinelor lui între dublu și 
triplu, înzecindu-se aproape prin adăugarea selectoru- 
lui de canale. 

Pentru acoperirea celor 12 canale sînt necesare 
bobinele următoare: 

Canal Bobină Bobină, 


acord Priză Sirmă | oscilator| Sirmă 

1 30 spire | 15 spire | 0,3 mm | 18 spire | 0,5 mm 
2 25. > 10 „ 03 „ 15 0,5 „ 
3 18 „ 8 » 03 a | 12 05 „ 
4 16 „ 6 „ 03 „ 10 „ 05 y 
5 14 „ T y 03 „, 8 j 0,5 „ 
6 Dz 2 „ 05 „ So y 08 „ 
Li 5 y 2 j 0,5 , 3 „n 0,8 „ 
8 4 y 2 Şi 08 » 8 y 0,8 ,„ 
9 £ y» 2 y 0,8 „ 2 y 0,8 „ 
10 4 y E 0,8 „ Da 08 „ 
11 4 p Îi 0,8 „ 2 0,8 „ 
12 3 L.y 0,8 „ 2 y 0,8 „ 


Toate bobinele se execută pe carcase din carton 
subțire, acoperit cu lac de polistiren. Diametrul lor 
‘exterior va fi 5 mm. În interior se introduc şuruburi de 
alamă de 3 mm (M3), cu lungimea în funcţie de lungi- 
mea bobinajului. Imobilizarea se face cu ajutorul unor 
șuvițe de cauciuc subțire, introduse în tub odată cu 
şurubul. Bobinele, rigidizate pe carcasă prin pensulare 
cu lac de polistiren, se fixează direct pe comutator. 
Bobinele pentru canalele 1...5 pot avea bobinajul 
spiră lîngă spiră, cele pentru canalele 6...12 vor avea 
spirele din ce în ce mai distanțate; în cazul canalului 12, 
de exemplu, distanța între spire va fi de 3 mm. 
Deoarece acordarea bobinelor e influențată de orice 
capacitate cît de mică, pentru reglaj, la punerea în 
funcțiune, se va folosi o şurubelniţă confecționată din 
lemn sau plastic, fără metal. Şuruburile de reglaj trebuie 

Selectorul de canale se montează pe un șasiu din 
tablă de cupru, aluminiu sau fier în formă de „U“, 
cu dimensiunile din figura 107. Construcţia va fi cît 
mai rigidă. După asamblarea montajului, se va acoperi 
cu un capac tot în formă de „U“, din același material, 
prin şuruburi. 

Condensatorul variabil al oscilatorului care servește 
la efectuarea acordului fin se va confecționa dintr-o 
bucșă și un ax de potențiometru defect (fig. 108). Pe 
ax se va fixa rotorul. Statorul, plasat la o distanță de 
circa 2 mm de stator, va fi izolat de șasiu prin bucăți 
de plexiglas nituite, Atît pentru stator, cît și pentru 

rotor, sc va folosi tablă de fier, cupru sau alamă de 1... 
1,5.mm grosime. Faţă de șasiu statorul va fi plasat la 
o distanță de cel puțin 10 mm, pentru a avea o capaci- 
tate minimă față de el. Conexiunea statorului va fi 
a cu un conductor de 1,5...2 mm direct la comu- 
ator. 

Bobinele L7 și L8 se vor ecrana într-o cutiuță cilin- 
drică de tablă de aluminiu sau alamă cu diametrul 
de 25 mm, sau cu secțiune patrată de 25 x 25 x 35 mm. 
Carcasa va fi de 8 mm. Acordarea se va face cu un 
miez de 6 mm din alamă (lungime 12 mm). Numärul 
de spire pentru bobina L7 este de 25 spire, bobina L8 
va avea 4 spire, ambele bobinate cu sîrmă emailată 
de 0,2... 0,3 mm diametru. Bobina L8 se plasează pe o 
șuviță de hîrtie, pe centrul bobinei L7. Bobina L9, 
care reprezintă bobina de intrare a receptorului modifi- 
cat, are 26 spire bobinate pe același tip de carcasă, 
dar se plasează chiar lîngă primul tub amplificator de 
frecvență intermediară. Pentru legătură între bobina 
L8 și receptor se foloseşte o bucată de cablu coaxial, 
cu lungime maximă de 30 cm. 

Pentru verificarea oscilatorului se întrerupe circuitul 
catodei tubului T2, înseriindu-se un miliampermetru 
de 10... 50 mA, șuntat cu un condensator, legat direct 
între catodă și masă, de 1 T...10T. 

Dacă se atinge cu degetul circuitul de grilă al oscila- 
torului, acesta e scos din functie, fapt arătat de miliam- 
permetru prin creşterea curentului indicat cu aproape 
100%. Dacă nu se observă nici o modificare înseamnă 
că oscilatorul nu funcționează, fapt care poate fi produs 
de diverse motive; de exemplu: tensiuni insuficiente 
(filament și anodic), tub consumat, izolație proastă la 
soclu sau în montaj. Se va încerca funcționarea oscila- 
torului pe toate canalele care se folosesc, rotindu-se 

Se înlocuiește conexiunea tăiată din circuitul catodei 
cu alta nouă și se încearcă recepționarea canalului 
local. Condensatorul variabil se lasă într-o poziție 
medie. Contrastul televizorului va fi pus pe poziție 
maximă. Antena exterioară va fi și ea branșată. Bobi- 
nele de frecvență intermediară vor avea miezul de acor- 
dare plasat, aproximativ, pe poziție medie. Din rotirea 
miezului reglabil al oscilatorului se obține imaginea, ea 
fiind întărită din miezul reglabil al circuitului de intrare. 
Operația se repetă și pe celelalte canale care sînt 
montate în selector. Pentru canalele 6...12 este necesară 
apropierea și răsfirarea spirelor, pentru ca miezul 
introdus, cam pe la jumătatea bobinajului, să dea 
un reglaj precis. E bine ca aceste reglaje să se facă 
după o încălzire a întregului montaj de circa un sfert 
de oră. 

O reglare mai precisă a televizorului poate fi făcută în 
cadrul unui radioclub sau cerc radio, ori într-un atelier 
specializat, cu aparatură precisă de măsură. Totuși 
reglajele făcute pe maxim de contrast și definiție nu 
prezintă nici un fel de dificultate și televizorul amatoru- 
lui poate avea rezultate comparabile cu ale unui apa- 
rat de construcţie industrială, mai ales cînd este vorba 
de recepționarea stațiilor locale de televiziune. 


Selector de canale 
tranzistorizat 


Trei tranzistoare cu limita de frecvență cît mai marc, 

în orice caz peste 100 MHz, pentru acoperirea celor 

cinci canale din banda I de televiziune, pot servi la 

echiparea acestui selector de canale (fig.109 — 110). 
Cum funcționează? Tranzistorul T1 primește pe 

emiter semnalul din antenă și îl amplifică, trecîndu-l 175 

Fig. 109 


tranzistorului T2. Acesta primește frecvența unui 
oscilator local, alcătuit cu tranzistorul T3, îl amestecă 
cu semnalul dat de telecentru, pe colectorul lui T2 
rezultind o frecvență intermediară, care este trimisă, 
amplificatorului respectiv. Dacă tranzistoarele folosite, 
de orice fabricaţie, au în plus peste condițiile de limită 
de frecvență factorul de amplificare mai mare de 50, 
se poate trece la realizarea montajului. 

Pentru selectarea canalelor se foloseşte un comutator 
rotativ sau o claviatură miniatură, -cu capacitate 
redusă. Schimbarea canalelor nu se face prin comuta- 
rea bobinelor ca la varianta de selector cu tuburi, ci 
prin comutarea unor condensatoare trimmer minia- 
tură, notate cu Tr 1... Tr 6, evident dacă se dorește 
receptionarea numai a trei canale. Bobinele fiind șun- 
tate de trimeri, trebuie să fie în consecință construite 
pentru canalul cu frecvența cea mai ridicată. Astfel 
bobina L1 are 4 spire, bobinate cu sîrmă preferabil 
argintată, de 0,5 mm diametru. Spirele vor fi distanțate 
cu 1 mm. Pe centrul ei se va bobina nu o spiră întreagă, 
ci 3/4 de spiră, care servește ca bobină de cuplaj, 
notată cu L2, din sîrmă de conexiune de 0,5 mm. Prin 
bobină trece un ax sau șurub din alamă cu diametrul 
de 3 mm, accesibil în exteriorul selectorului, pentru 
acordul fin. În cursul reglajelor, acest ax se va plasa, 
cam pe la jumătatea bobinei L1. Carcasa va avea în 
exterior, ca şi la celelalte carcase, 5 mm. Bobina L3 
acordată tot cu un miez de alamă sau bronz (acord fix), 
va avea 5 spire, iar L 42 spire, bobinate cu sîrmă emai- 
lată de 0,25 mm. Bobina L4 se plasează pe mijlocul 
bobinei L3. În sfîrșit, bobina L5 și bobina L6 au res- 
pectiv 16 și 5 spire și sînt realizate pe o carcasă de 
8 mm diametru, cu miez de bronz. E bine ca aceste 
bobine să fie ecranate. 

Trebuie spus totuși că acest selector nu funcționează 
bine decît în primele cinci canale de televiziune. Dacă 
tranzistorizarea selectoarelor de canale înseamnă pens 
tru tehnica actuală cucerirea: unui număr din ce în ce 
mai mare de canale în domeniul frecvenţelor foarte 
înalte, tranzistorizarea la nivelul amatorilor nu poate 
ține pasul cu absolut toate realizările industriale, 
unde se investesc sume uriașe și se fac studii foarte 
avansate. 

Acordarea selectorului trebuie începută, bineînţeles, 
cu recepționarea canalului de televiziune local, la care 
corespunde pentru canalul 2 de exemplu, în București, 177 

o capacitate maximă a trimerilor Trl şi Tr4. În caz 
că ar trebui o capacitate mai mare, fapt denotat de 
extragerea totală a miezului de bronz de la acordul 
fin pentru obținerea acordului, se plasează în paralel 
pe trimerii respectivi condensatoare ceramice fixe de 
15...30 pf, modificîndu-se poziția trimerilor. Se acordă 
pe stația T.V. din oscilator și se întărește semnalul 
prin acordarea trimerilor respectivi, plasați în paralel cu 
bobina L3. 

Montarea selectorului nu ridică probleme. O bucată 
de pertinax perforat, închisă într-o cutiuță de tablă de 
fier, din care ies trei axe: comutatorul, acordul fin, 
potențiometrul de contrast. Distanța între bobine 
va fi mai mare de 3 cm şi depărtate cel puţin cu 1 cm 
față de cutie, 

Rezistenţa. legată în serie cu potențiometrul de con- 
trast trebuie potrivită ca valoare pentru obținerea 
contrastului optim, fără ca tranzistorul T1 să se încăl- 
zească. 

Condensatorul legat între emiterul și colectorul 
tranzistorului T3 poate avea valori între fracțiuni de 
pf și 10 pf. Cu valoarea indicată funcționarea este 
stabilă în primele cinci canale T.V. 

Pentru un televizor tranzistorizat, după selectorul 
respectiv pot urma 3—4 etaje de amplificare de 
frecvenţă intermediară, după schemele din figura 111 
sau 112. 


Amplificator video 
„păstaie de fasole“ 


Un amplificator video trebuie să asigure la ieșire un 
semnal util mai mare de 30 V, ori aceasta e greu de 
realizat cu tranzistoare obișnuite, cu funcționare la 
tensiune maximă de 20...30V. În același timp, amplifi- 
catorul video trebuie să amplifice o bandă foarte largă 
de frecvenţe; de cîțiva megaherți. Prin tehnologiile 
moderne se obțin însă tranzistoare care funcționează 
și la 3 000 V, dar pentru moment sînt o raritate. 

Prin folosirea unui montaj „păstaie de fasole“ (fig.113), 
în care cinci tranzistoare sînt înseriate, tensiunea de 
alimentare cade în mod egal, o parte a ei fiind redusă 
prin cădere de tensiune pe rezistențe de sarcină de 4 kQ, 
astfel că tranzistoarele nu sînt solicitate. Amplificarea 
pe fiecare etaj e mică. Dar în total echivalează cu 
amplificarea dată de un tub pentodă de bandă largă. 
Prin folosirea unor tranzistoare cu limita de frecvență 
mai mare de 20 MHz funcționarea este sigură, indife- 
rent de factorul de amplificare în curent al tranzistoa- 
relor, care poate fi între 20 și 200. Tranzistoarele pot 
fi și de tipuri diferite, 

Se remarcă alimentarea cu plusul la masă. În caz că o 
asemenea situație nu convine, se unesc toate punctele 
notate cu simbolul de masă figurate în schemă și se 
conectează izolat la plusul alimentării cu tensiune 
înaltă, rezistența de 4 KQ legîndu-se la masă, minusul 
alimentării în cazul unui televizor alimentat la rețea. 

Se pot folosi fără nici o modificare tranzistoare cu 
siliciu sau germaniu, ţinîndu-se, bineînțeles, seama de 
sensul de branșare la sursa de alimentare. 

O precauţie nu strică: să nu se monteze, ca și în alte 
cazuri, tranzistoarele prea aproape de piese care se 

180 încing, altfel montajul se va defecta. 

Proba amplificatorului video se poate face cu aju- 
torul unei căști branșate în locul catodei kinescepului 
și a unui picup. 


Canalele de televiziune 
folosite în ţara noastră 


În ţara noastră se folosesc mai multe canale de unde 
ultrascurte, pentru transmisia programelor de televizi- 
une. Cu excepția canalului 2, care e utilizat de postul 
central de televiziune București, celelalte sînt folosite 
deocamdată de stațiile de retranslație din provincie. 
Standardul de frecvențe întrebuințat de staţiile din 
țara noastră se încadrează în normele O.I.R.T. (Organi- 
zația internațională de radio și televiziune). Pentru 
imagine se folosește sistemul de modulație de amplitu- 
dine, cu polaritate negativă, iar pentru sunet, modulaţia 
de frecvență. Repartizarea pe canale e făcută în felul 
următor: 


Canal SLEAN imagine Rao e sauna Staţie 
1 49,75 56,25 Bacău 
2 59,25 67,75 Bucureşti 
3 77,25 83,75 Oradea 
4 85,25 « 91,75 București 
5 93,25 99,75 Mureg 
6 175,25 181,75 — 
7 183,25 189,75 — 
8 191,25 197,75 — 
9 199,25 205,75 Iaşi, Timişoara 
10 207,25 213,75 Dobrogea 
11 215,25 221,75 Cluj 
12 223,25 229,75 Hunedoara 

Sfaturi pentru folosirea 
televizorului 


Televizorul va fi plasat într-o încăpere uscată, în nici 
un caz într-o spălătorie, cameră de baie sau bucătărie, 
deoarece umezeala poate duce la distrugerea lui. De 
asemenea, manipularea lui atunci cînd e păstrat într-o 
încăpere umedă sau plină de aburi poate duce la elec- 
trocutare. 

Televizorul va fi plasat pe o măsuță, la nivelul 
ochilor telespectatorilor. Plasarea lui mult mai sus sau 
mult mai jos duce la apariția unor dureri ale mușchi- 
lor gîtului. 

În camera în care se face vizionarea programului nu 
se va face obscuritate completă. Se va aprinde o lampă 
de masă cu un bec slab, de 15 wați, plasat în spatele 
televizorului. În cazul televizoarelor construite de ama- 
tor, se va plasa un beculeț de scală de 6,3 volți/0,3 
amperi, fixat pe capacul din spate al televizorului, 
alimentat din înfășurarea de filament a transformato- 
Tului de rețea, alimentarea fiind eventual întreruptă 
în cazul vizionării programelor de zi, printr-un. între- 
rupător fixat tot pe capac. Vizionarea programului de 
televiziune în obscuritate completă duce la boli grave 
de ochi și la dureri de cap, din cauza salturilor bruște de 
contrast al imaginii, care obosesc mușchii de acomodare 
ai ochiului. 

Distanţa optimă de vizionare a programelor trebuie 
să depășească de patru ori diagonala ecranului. La 
această distanță liniile rasterului nu mai sînt observate 
de ochi, apărînd o imagine bine conturată. 

„Copiii de vîrstă mică vor viziona numai programele 
destinate lor. Altfel, vălmășagul de imagini, din care 
182 nici nu prea înțeleg mare lucru, va duce la slăbirea 

atenției, la oboseală mintală și fizică, cu rezultate 
defavorabile asupra dezvoltării lor viitoare. 

Televizorul construit de amator trebuie finisat cu 
grijă, Cutia lui va fi închisă la spate cu un capac perfo- 
rat, astfel ca să nu se umble în aparat în timpul func- 
ționării, fapt care ar duce la electrocutări. 

Pentru ca televizorul să funcționeze normal cît mai 
mult timp e necesar ca vizionarea să nu depășească, 
3...4 ore. Atunci cînd o porțiune din program nu inte- 
resează, televizorul va.fi scos din funcţie pentru o pauză 
de mai mult de un sfert de oră, timp în care montajul 
se răcește. Această măsură salutară și pentru televizoa- 
rele de construcţie industrială e perfect valabilă și 
pentru televizoarele construite de amator. 

Odată televizorul asamblat, va fi trecut „în folosința 
familiei“ și nu va deveni un obiect de experimentare, 
plin de conexiuni neizolate și izvor de pericole pentru 
cei care vor să-l folosească. Amatorul trebuie să dove- 
dească faptul că poate duce un proiect pînă la capăt 
și obține un aparat nu numai cu performanțe ridicate, 
dar și cu aspect plăcut. În privința experimentării, 
sînt destule experimente de făcut în electronică și nu 
asupra unui aparat al cărui rol e de a fi un mijloc de 
cultură și de divertisment. 

Se atrage atenția că în lucrarea de față s-au dat toate 
indicaţiile necesare prin care să se evite accidentele. 
Faptul că unii amatori nu țin seama de măsurile de 
protecție nu poate angaja nici editura, nici autorul, 
răspunderea avînd-o numai constructorul. 


Reţete utile 


În construcția televizorului pot apărea necesități 
speciale de asamblare prin lipire, tratări chimice ale 
unor metale sau folosirea unor preparate care ușurează 188 

în mod considerabil munca de construcție, Sfătuim pe 
amatori să-și prepare din timp soluțiile respective, 
care pot servi cu succes și în alte construcții electronice. 

Pastă de lipit. Se dizolvă colofoniu (sacîz) în benzină 
sau spirt denaturat, pînă la obținerea unei consistențe 
asemănătoare cu a mierei. Se păstrează într-un flacon 
de sticlă, astupat cu un dop etanș, prevăzut cu o pen- 
sulă pentru aplicare. Convine ca pastă decapantă 
pentru orice lipituri cu cositor, într-un montaj electronic. 

Pastă de lipit corosivă. Se amestecă în părți egale 
glicerină cu clorură de amoniu praf (țipirig). E un foarte 
bun decapant pentru lipit piese de fier și alte metale. 
Locul lipiturii trebuie spălat, după lipirea cu cositor, 
cu spirt sau cu apă. 

Pastă decapantă semicorosivă. Se amestecă prin to- 
pire colofoniu cu untură de porc. Acizii grași din untură 
au rolul de decapant. 

Pastă de lipit pentru aluminiu. Se amestecă prin 
încălzire ulei mineral — preferabil din grupa 400 — cu 
colofoniu. Se aplică pasta de lipit pe piesa de aluminiu 
şi pe locul aplicării se răzuiește cu un cuțitașy sau 
briceag, locul rămînînd acoperit de pastă. Lipitura 
cu cositor se face cu ajutorul unui ciocan de lipit su- 
praîncălzit (fie ciocan de foc, fie ciocan electric supra- 
tensionat cu 30%, printr-un autotransformator), folosin- 
du-se un aliaj de 80% cositor curat și 20% zinc. 
Aceeași pastă poate fi folosită foarte bine şi pentru 
lipituri obișnuite radio sau pentru impregnări de tran- 
sformatoare. 

Chit ceramic. Serveşte pentru confecționarea unor 
suporturi pentru rezistențe bobinate care se încing, ca 
liant pentru tuburi electronice cărora li s-a desprins 
culotul, pentru fixarea căpăcelelor desprinse ale unor 

184 tuburi sau cinescoape. Se obține din amestecarea pra- 

fului de șamotă cu silicat de sodiu (,„,Wasserglass") și 
adăugarea unei mici cantități de apă. Se păstrează 
într-un flacon închis etanș, altfel se solidifică. Ameste- 
cului de șamotă cu silicat de sodiu îi poate fi adăugată 
apă din cînd în cînd, atunci cînd are tendința de a se 
solidifica. Chitul are bună aderență între sticlă și metal. 
n cazul confecționării de suporturi pentru rezistențe, 
e bine ca în amestec să se adauge o mică cantitate de 
caolin. După obținerea din pasta respectivă a formei 
dorite, se lasă să se usuce cîteva ore, apoi se usucă 
într-un cuptor. 

Impreenarea lemnului din care se face cutia televizo- 
Tului sau rama pe care se montează blocurile funcțio- 
nale, pentru evitarea unui eventual pericol de incendiu, 
se face cu o soluţie de silicat de sodiu diluat cu apă. 
Se va pensula în prealabil rama de lemn și interiorul 
cutiei televizorului. 

Soluție pentru lipit plexiglas. Se obţine prin dizolva- 
rea unor bucățele de plexiglas în tiner (diluant pentru 
vopsele nitrocelulozice). Dizolvarea se face destul de 
încet, în circa două zile, în schimb se obține o soluție 
care se usucă foarte repede și care permite lipituri de 
calitate optimă. Cu aceeași soluție se pot lipi piese de 
aminoplast, răzuite în prealabil, polistiren, cauciuc pe 
metal, lemn pe plastic, metal pe plastic (cu excepția 
polietilenei și nylon-ului). Soluția prezintă calități 
izolatoare foarte bune și poate fi folosită și pentru 
impregnări diverse de bobinaje, izolații, lăcuirea unor 
inscripții etc. 

Solufie pentru lipit, pe bază de celuloid. Se mărunţește 
un film fotografic, care a fost încercat în prealabil 
dacă arde cu flacără (film nitrocelulozic). În prealabil, 
filmul se curăță de gelatină prin cufundare în apă 
fierbinte şi răzuire. Dizolvarea se face tot în tiner, 185 

pînă la consistenţa dorită. Permite lipirea pieselor de 
pertinax, răzuite la locul de contact, cu metal, plastic, 
lemn, ceramică. Se păstrează ca și soluția precedentă 
într-un flacon închis etanș. Nu poate fi folosit pentru 
izolare sau clanșare, avînd calități dielectrice slabe. 

Impregnarea precum și confecțiohatea unor piese 
care necesită o bună rigiditate dielectrică pot fi făcute 
cu ajutorul chitului dentat „Dentacryl“, care se găsește 
la magazinele cu âărticole dentare. Chitul e alcătuit 
dintr-o soluţie și un praf incolor sau colorat divers, 
care se amestecă după instrucțiunile atașate produsului, 
chiar în momentul lucrării de efectuat, Întărirea se 
face în cîteva zeci de minute, obținîndu-se un material 
de duritatea plexiglasului. Acest produs poate fi 
turnat în forme de ipsos, hîrtie sau metal, unse în prea- 
labil cu parafină sau ulei, obținîndu:se după uscare 
piese care au riguros forma tiparului în care au fost 
turnate. 

Piesele de plastic pot fi vopsite prin îndepărtarea 
luciului superficial, prin frecate cu pulbere de șmirghel 
și fierbere în vopsele chimice pentru lină sau ouă, Se 
va observa la fierbere ca piesele să nu se deformeze. 
După obţinerea nuanţei dorite, se lasă să se usuce și 
lustrul se redă prin fricționare cu pulbere de cretă 
sau pastă de dinți, 

Satinarea aluminiului se face prin cufundarea piese: 
lor de aluminiu într-o soluție concentrată, preferabil 
caldă, de sodă sau potasă caustică în care se adaugă 
o mică cantitate de clorură de sodiu (sare de bucătărie). 
După ce se scot din soluție, se spală cu apă și apoi se 
introduc într-o altă baie, de acid azotic diluat. Ulterior, 
se spală cu multă apă și se șterg cu o cîrpă uscată. 

Piesele din aluminiu satinat pot fi vopsite cu tușuri 

186 colorate, vopsele chimice sau vopsele nitrocelulozice 

diluate, putînd fi ușor confundate după aceea cu pic- 
sele eloxate. Lustrul se obține prin frecare cu o stofă 
de lînă. De asemenea se pot face inscripții folosindu-se 
tușuri colorate. Se poate face acoperirea cu un strat de 
protecție de lac de plexiglas. 

Scrierea pe orice material plaslic sau pe pertinax de- 
vine posibilă dacă se răzuiește fin, cu o bucată de 
șmirghel, porțiunea pe care se dorește să se scrie. Odată 
inscripția făcută, se depune un strat de protecție de 
lac de plexiglas. 

Nu ne îndoim de faptul că lucrarea de față 
va aduce multe amănunte interesante 
privind felul cum e construit un aparat 
de televiziune, cum se reglează și se 
întreține, cum se pot tace reparaţiile, 
chiar dacă amatorul nu își propune ca 


obiectiv construirea unui televizor. 

